
1. Teledetecţia sursă de date pentru cartografierea topografică 
şi geografică 


1.1. Generalităţi 


Teledetecţia nu mai este considerată o tehnologie nouă. De mai mult timp omul s-a 
ridicat deasupra Pământului, în primul rând pentru a-l observa de la distanţă şi, apoi, 
pentru a obține mai multe informații despre forma şi structura sa, în general despre 
caracterele suprafeţei în toată complexitatea alcătuirii ei. Aplicațiile tehnicilor de 
teledetecție în domeniul înțelegerii şi cunoaşterii resurselor planetei, sunt acceptate 
în prezent de comunitățile ştiinţifice şi guvernamentale drept instrument tehnologic 
perfect adaptat obținerii de informaţii obiective care pot fi utilizate cu mare eficiență 
în sistemele informaționale. 


Naşterea teledetecției satelitare se situează în anii '60, odată cu lansarea primelor 
platforme cu destinaţie meteorologică. După 1972 progresul tehnologic a permis 
plasarea pe orbită a primilor sateliți pentru monitorizarea resurselor naturale, dar 
numai după 1980 se poate spune că acest domeniu de activitate a devenit operaţional. 
Treptat tehnicile de captare a semnalului au permis dezvoltarea unor algoritmi 
sofisticați de exploatare a informaţiilor provenite de la sateliți, a căror utilizare 
rămâne, din nefericire, accesibilă numai celor inițiați. 


În sens larg teledetecţia (en.remote sensing, fr.teledetection, ge. Fernerkundung) este 
ansamblul de mijloace care permit înregistrarea de la distanță a informațiilor 
asupra suprafeței terestre. O definiție sintetică a teledetecției a fost formulată de 
Colwell (1983) : "achiziţia de date despre un obiect sau un grup de obiecte cu 
ajutorul unui senzor situat la distanţă de acestea". O altă definiție a teledetecției, de 
această dată mai detaliată, s-ar putea enunţa astfel : Teledetecţia este o tehnică 
modernă de investigare care permite detectarea de la distanță a variațiilor de 
absorbţie, reflexie şi de emisie caracteristice undelor electromagnetice şi stocarea 
semnalelor sub forma de fotografii, de înregistrări (care pot constitui imagini), sau 
de profile spectrale. 


Fiecare din definițiile reproduse mai sus a fost enunțată de specialişti aparținând 
unor domenii de activitate particulare (construcții aerospaţiale, fizică). Din punct de 
vedere al geografului definiția ar putea fi formulată astfel: Ansamblu de cunoştinţe 
şi tehnici utilizate pentru determinarea caracteristicilor fizice şi biologice ale 
suprafeței terestre prin măsurători efectuate de la distanță fără a intra în contact 
material cu acestea. 


Observarea suprafeţei terestre din spațiu facilitează cunoaşterea obiectelor naturale şi 
antropice care o constituie şi îmbunătăţeşte înțelegerea relaţiilor dintre acestea, 
comparativ cu un studiu în situ. Problematica teledetecției se rezumă la studiul 
fenomenelor urmărindu-se analizarea acestora în funcție de : 

e natura, specificitatea şi caracteristicile lor ; 

e durata acestora cu ordin de mărime diferențiat de natura fenomenelor derulate 
(ore, luni, ani, decenii..) sau, generalizând, se pot lua în considerare elemente 
temporale (trecutul, mai mult sau mai puţin cunoscut, prezentul studiat, viitorul 
prognosticat) 

e spațiul geografic definit de : 


e dimensiunile laterale x,y referitoare la un plan sau o suprafață, 
e dimensiunea verticală (altitudine, înălțime, profunzime, grosime), 
e relaţiile dintre obiecte 


Din punct de vedere conceptual Datele provenind de la sistemele de observare a 
planetei permit, din punct de vedere conceptual, ordonarea spațial-temporală a 
acestora, evoluţia lor fiind tratată diferențiat : 


e pentru trecut : este posibilă arhivarea evoluției istorice a mediului şi 
constituirea de baze de date referitoare la resurse (pentru realizarea studiului 
tendinţelor), 

e în prezent : este posibilă monitorizarea şi analiza schimbărilor survenite 
(funcţia de evaluare a stării actuale), 

e pentru viitor: se simulează situaţia posibilă a mediului şi se estimează 
disponibilul de resurse (funcția de prevenire şi planificare). 


Folosirea imaginilor provenite de la sateliții de observare a Pământului ţine cont de 
caracteristicile proprii fiecărui satelit utilizat, mai precis de cei trei parametrii 
fundamentali: rezoluția spațială, rezoluția spectrală şi repetitivitatea spațio- 
temporală. Orice analiză multitematică este realizată, obligatoriu, ținând cont de 
caracteristicile senzorilor sateliților de la care provin datele la care analistul are 
acces. Lista acestor sateliți este diversificată şi imposibil de abordat în cadrul unui 
curs cu durata limitată. Totuşi, încercăm să amintim o serie de programe care 
furnizează periodic date interesante şi utile pentru cunoaşterea şi gestionarea 
spaţiului şi ale căror sateliți au o importanţă recunoscută pentru teledetecția civilă: 
LANDSAT TM, SPOT, ERS, NOAA-AVHRR, METEOSAT, RADARSAT, IRS, 
IKONOS, KOMPSAT, FORMOSAT, ALOS, TerraSAR-X, DMC. 


1.2. Spectrul electromagnetic 


Mărimea cea mai des măsurată de sistemele de teledetecție actuale este energia 
electromagnetică emanată sau reflectată de obiectul studiat. Aceasta pentru că 
elementele constitutive ale scoarței terestre (rocile, solurile), vegetația, apa, cât şi 
obiectele care le acoperă au proprietatea de a absorbi, reflecta sau de a emite 
energie. Cantitatea de energie depinde de caracteristicile radiației (lungimea de undă 

şi intensitatea acesteia), de proprietatatea de absorbție a obiectelor şi de orientarea 
acestor obiecte fața de soare sau fața de sursa de radiație. 


Toate obiectele din natură, cu condiţia ca temperatura lor sa fie superioara lui zero 
absolut (0 °K —273 °C), emit o cantitate specifică de radiație electromagnetică din 
care, o parte, poate fi percepută de instrumente specializate. 


O unda electromagnetică este caracterizată prin lungimea de unda (sau frecvenţă), 
polarizare şi energia sa specifică. Independent de aceste caracteristici, toate undele 
electromagnetice sunt de natura esențial identică. 


Particularitățile diferitelor domenii ale spectrului au condus la clasificarea în unde 
radio, hiperfrecvenţe, infraroșu, vizibil, ultraviolet, raze X şi raze gamma (Fig. 1). În 
teledetecţie se utilizează, însă, numai o porțiune a spectrului electromagnetic (de la 
microunde până la ultraviolet). Fiecare domeniu este observat cu ajutorul unor 
captori/senzori adecvaţi în funcție de natura obiectelor şi fenomenelor supuse 
cercetării. 

Fig. 1 Spectrul electromagnetic general (sus) şi spectrul electromagnetic utilizat în teledetecţia tehnologică (jos) 


Toate categoriile de obiecte de la suprafaţa Terrei au proprietatea de absorbi o parte a 
radiației electromagnetice, în funcție de aceasta fiind definită semnătura spectrală a 
obiectului respectiv. Pe baza cunoştinţelor referitoare la categoriile de radiaţii cu 
lungimi de undă absorbite şi reflectate este posibilă analizarea şi interpretarea 
imaginilor de teledetecție. Elementele care stau la baza acestor analize sunt 
următoarele : 


e lungimea de undă; 

e intensitatea radiației incidente; 

e caracteristicile obiectelor şi elementelor (în particular caracteristici de 
absorbție) ; 

e orientarea acestor obiecte şi elemente în raport cu poziţia soarelui sau a sursei 
de iluminare. 


O diagramă sugestivă privind domeniile spectrului electromagnetic întâlnite în 
activitățile curente ale omenirii are forma din (Fig. 2) 

Fig. 2 Domeniile spectrului electromagnetic 


Teledetecţia aerospațială se bazează pe înregistrarea radiației electromagnetice cu 
ajutorul senzorilor special concepuţi în acest scop, utilizând radiația luminii, de la 
ultraviolet la microunde, folosind ca formă de stocare a datelor imagini numerice sau 
analogice. Acest spectru nu este disponibil în totalitate, atmosfera acţionând ca un 
filtru de absorbție şi de difuzie, rămânând la dispoziție câteva ferestre de 
transparență. Acestea sunt zonele spectrale utilizate pentru teledetecție, senzorii 
instrumentelor de captare a semnalului fiind calate în aceste lungimi de undă (fig.1). 


Efectele atmosferei asupra înregistrărilor aeropurtate şi spaţiale asupra pământului 
pot fi grupate în patru categorii principale: difuzie, absorbţie, refracție şi turbulenta. 
Dintre acestea difuzia constituie efectul dominant în marea majoritate a situaţiilor. În 
orice caz, pentru o înţelegere corectă a mijloacelor pe care teledetecția le pune la 
dispoziția operatorilor, trebuie să fie cunoscute în mod corect efectele interacțiunii 
radiației electromagnetice în atmosferă şi rolul acesteia, ținându-se seama de natura 
fenomenelor şi obiectelor urmărite. 

În practică, analiza acestui subiect trebuie să se facă în mod diferențiat, de la simple 
aprecieri calitative ale filtrului atmosferic până la modele fizico-matematice 
complexe, sofisticate: luând în considerare numai veriga respectiva (filtrul 
atmosferic) sau considerând ansamblul factorilor naturali perturbatori cu conexiunile 
şi interdependenţele dintre aceştia. 


Importanţa reală a efectelor factorilor perturbatori asupra procesului de teledetecție 
depinde de natura senzorilor utilizați şi de rezultatele urmărite. Ca atare, au fost 
evidențiate în acest capitol conceptele de baza ale efectelor atmosferice, ionosferice 
şi ale apei. Fiind greu de abordat într-o formă comprimată, am considerat necesar ca 
tehnicile de măsurare şi instrumentaţia adecvată, precum şi metodologia sau 
tehnologia de calibrare a acestor filtre perturbatoare să fie prezentate în mod sumar 
în această lucrare. 


1.2.1. Corpul negru, Soarele, Pământul, surse de radiaţie 


Corpul negru este un iradiator perfect care emite toata energia absorbită. În echilibru 
termodinamic radiația emisă de corpul negru este verificată de legea lui Planck: 


B(T) = C; je 2" -1]! W m? sterad Hz! 
în care: 


BQ,T) - reprezintă puterea radioactivă emisă de banda spectrala unitară 
cu lungime de unda à pe unitatea de suprafață a corpului negru la 
temperatura absoluta T °K 

C1,C2 reprezintă constante care se exprima în functie de constanta lui 
Planck şi de constanta lui Boltzmann (cl = 3,74. 104 W .um 4 .cm -2, 
respectiv c2 = 1,438 cm °K) 


Pentru temperaturi mai mari de 200*K şi frecvențe mai mari de 100Hz (1=3 mm) se 
poate utiliza aproximaţia Rayleigh-Jeans: 


B (3.1) = 2KTh4. W.m?. sterad |. Hz" 


Se demonstrează astfel că există o relație liniară între intensitatea radiației şi 
temperatura absolută pentru o lungime de undă cunoscută. 


Radiația solară constituie, incontestabil, sursa de energie cea mai importanta pentru 
măsurare în teledetecție. Radiația pe care o emite Soarele corespunde aproximativ cu 
cea a corpului negru (5900°K - 6000°K), dar numeroase fenomene specifice mediilor 
străbătute de undă (prezenţa apei sub diferite forme de agregare, atmosfera, 
ionosfera) modifică în detaliu curba radiaţiei spectrale. Aşa cum se poate observa în 


Alexandru Badea - NOTE DE CURS TELEDETECȚIE 9 


USAMV-FIFIM-CADASTRU 


(Fig.4), trebuie remarcat faptul că, la limita superioara a atmosferei, radiația solara 
are valori de circa 0,135 W / cm’. 


Radiatia (w/m?) 


0,18 


02 


Radiația solară la limita superioară a atmosferei 
Radiația corpului negru la 5900*K 
Radiația solara la nivelul marii 


04 06 08 10 12 


Ca şi Soarele, 


Fig. 3 Radiația solară şi interacţiunea sa cu atmosfera 


Pământul, cu toate că are o temperatura mult mai scăzută, constituie 


un emiţător de radiaţie electromagnetică, spectrul acesteia fiind situat în infraroşul 
mediu şi depărtat (Fig.5). 

Fig. 4 Spectrele radiației solare şi terestre 

În afara de sursele naturale de radiaţie electromagnetică, în practică se folosesc şi 
surse artificiale, create de om denumite surse radiometrice. Acestea au o importanță 
foarte mare în teledetecție deoarece constituie baza sistemelor active de 
captori/senzori (emițătoare dar şi receptoare de radiație electromagnetica). Este cazul 
radar-ului care generează radiaţia, iar apoi înregistrează mişcările şi modificările 
survenite după ce radiaţia a interacționat cu mediul. 


1.2.2. Atmosfera - mediu perturbator 


La traversarea atmosferei, radiația solară este supusă unor perturbații care depind de 
lungimea de undă proprie. Aceste perturbații sunt datorate absorbției şi emisiei 
mediului precum şi difuziei, difracției sau refracției atmosferice (Fig. 5). 


Fig. 5 Perturbaţii atmosferice 


In consecinţă, o mică parte a radiației solare este penetranta prin atmosfera şi aceasta 
în porțiuni bine definite ale spectrului electromagnetic. In literatura de specialitate 
aceste porțiuni sunt întâlnite sub numele de “ferestre de transmisie ale atmosferei” 


(Fig.6). 

Fig. 6 Transmisia atmosferică 


După cum se poate observa, atmosfera este opacă începând cu cele mai scurte 
lungimi de undă corespunzătoare razelor gamma şi X pana la circa 0,35 u 
(ultraviolet foarte apropiat de vizibil). Pornind de la 0,4 u atmosfera prezintă 
“ferestrele” amintite mai sus, înainte de a deveni opacă între 14 u ţi 1 mm. În fine, 
transmisia devine penetrabilă de la 1 mm. În fine, transmisia devine penetrabilă de la 
1 mm la 5 cm lungime de undă pentru a ajunge practic perfectă pentru toate 
lungimile de unda mai mari. Trebuie amintit ca ionosfera introduce limitări 
suplimentare pe care le vom aminti intr-un paragraf următor. 


Transparenţa spectrală a aerului, este, de asemenea, o caracteristică care trebuie 
cunoscută în procesul de înregistrare a imaginilor. Coeficientul de transparență 
variază după sezon şi în funcție de diferitele lungimi de undă. Vara, coeficientul de 
transparenţă scade semnificativ în vizibil, pentru infraroşu variațiile fiind mult mai 
mici. Totuşi, poate să apară o mărire a luminozităţii generale datorită difuzei luminii 
în atmosferă. Valoarea vălului atmosferic depinde de grosimea optică a atmosferei, 
de distanţă zenitală a soarelui şi de direcţia de vizare, de capacitatea de reflexie a 
peisajului aerian, precum şi de forma sub care se petrece difuzia a atmosferei. 


Principalele mijloace pentru înlăturarea sau slăbirea efectului voalului atmosferic 
asupra înregistrării, sunt dispozitivele optice suplimentare ataşate captorului, numite 
filtre, fixate în faţă obiectivului camerei, dar şi a benzilor spectrale judicios alese.. 
Principala sarcină a filtrelor colorate este de a absorbi razele de lumina, reflectate şi 
difuzate de către atmosferă. Datorită faptului că radiațiile electromagnetice 
corespunzătoare domeniului albastru, violet şi, în parte, ultraviolet, nu iau parte la 
formarea imaginii datorită reflexiei şi difuzării lor de către atmosfera este necesară 
utilizarea filtrelor optice compensatoare colorate sau a peliculelor adecvate . 

Între dispozitivul captor şi Pământ se află, întotdeauna, o pătură groasă de aer care nu 
este niciodată complet transparentă. Aceasta este alterată într-un anumit grad de 
prezenţa anumitor particule, fie solide fie produse prin condensarea vaporilor de apă, 
care provoacă difuzarea luminii în atmosfera condiționând claritatea aerului. Mediul 
acesta tulbure imprimă şi obiectului de fotografiat aceeaşi caracteristică, adică reduce 
contrastul detaliilor obiectului de fotografiat. Acest mediu alterat poartă numele de 
văl atmosferic şi se datorează prezenței în atmosferă a diferitelor particule străine. 
Corpurile străine din atmosfera provoacă difuzarea razelor de lumină în mediul 
înconjurător. 


Difuzia luminii în atmosfera are două surse principale : 


e când aerul are relativ puţine impurități şi lumina solara este difuzate în special 
de către moleculele de gaze, predominând radiaţia albastră ; 

e când aerul conține multe impurități (praf, fum, ş.a.), iar razele 
corespunzătoare diferitelor zone ale spectrului sunt reflectate şi difuzate 
disproporționat. 


1.2.2.1. Absorbția atmosferică 


Absorbţia este datorată tranziţiilor electronice ale atomilor şi moleculelor, cât şi 
tranziţiilor de rotaţie sau vibrațiilor moleculare poliatomice. 


Principalele gaze absorbante din atmosferă sunt oxigenul molecular (O2), oxigenul 
atomic (0), ozonul (03) - în straturile superioare ale atmosferei -, vaporii de apă şi 
picăturile (H20), bioxidul de carbon (CO2), azotul molecular (N2), oxidul de carbon 
(NO), metanul (CH,), oxidul de azot (N) cât şi omologii izotopici ai acestora (Fig. 5). 


Spectrele de absorbție datorate tranzițiilor electronice se situează în principal în 
ultraviolet, iar cele datorate rotațiilor şi vibraţiilor moleculare se plasează în 
infraroşu. Spre deosebire de acestea, domeniul vizibil este afectat în mica măsura de 
absorbție. Trebuie remarcat faptul că toate aceste spectre de absorbţie sunt spectre de 
banda cu o structura fină foarte complexă. 


Absorbţia radiației electromagnetice monocromatice de intensitate I, urmează legea: 
E le“ 
în care: 
x este lungimea traseului absorbant 


k este un coeficient de absorbție 


Coeficienţii de absorbție corespunzători lungimilor de undă ale tranzițiilor 
electronice sunt foarte mari deci, se demonstrează ca în atmosfera foarte înalta 

radiaţia solara este absorbita intens. În consecinţă, energia absorbită se consumă prin 
contribuția pe care o aduce la disocierea ozonului, azotului molecular, azotului, 
oxigenului molecular în azot şi oxigen atomic (N şi O) care absorb încă energie dar 
în alte lungimi de unda. 


În ultraviolet absorbţia electronică foarte ridicată a oxigenului şi azotului molecular, 
dublată de absorbţia oxigenului şi azotului atomic sau ozonului (pentru atmosfera 
foarte înaltă) au drept consecinţă imediată în opacitatea pentru lungimile de undă 
inferioare valorii de 0,3u. Se mai poate reaminti faptul că, din punct de vedere 
cantitativ, ozonul variază în cantitate cu anotimpul (maxim primăvara) cât şi cu 
latitudinea. 


În vizibil se constată o slabă absorbţie datorată ozonului la 0,6u şi oxigenului 
molecular la 0,69 şi 0,76u. 


Benzile de absorbţie în infraroşu sunt provocate de tranzițiile de rotație şi de 
vibraţiile moleculare poliatomice. Se remarca în acest domeniu spectral importanta 
absorbției vaporilor de apă ale căror benzi principale sunt situate la: 0,7; 0,8; 0,9; 1,1; 
1,4; 1,9; 2,7; 3,2 şi 6,3u. Pentru bioxidul de carbon benzile principale de absorbţie 
sunt situate la 1,6; 2;7;s1 4,3 u. 


Începând de la 14u până la circa 1 mm lungime de undă, propagarea este împiedicată 
în totalitate de vaporii de apă în corelaţie cu o banda de absorbţie foarte puternica a 
bioxidului de carbon situata la 15u. 


In domeniul hiperfrecvenţelor atenuarea introdusă de gazele atmosferice este 
constanta şi este cauzată în principal de absorbția moleculara a vaporilor de apa şi 
oxigenului. In acest caz acționează doua mecanisme: 


e absorbţia de rotație moleculara (vaporii de apa la 1,63 mm şi la 13,5 mm iar 
ozonul la 27 mm); 
e absorbţia spectrala paramagnetica (oxigenul molecular la 2,5 şi la 5 mm). 


În compoziţie pură, atmosfera nu are influenţe negative în propagarea lungimilor de 
undă mai mari de 2 cm. Totuşi, perturbațiile meteorologice duc la modificări în 
structura fizică a atmosferei şi deci radiațiile cu lungimi de undă mai mari de 2 cm 
vor avea un comportament mai greu de urmărit. 


1.2.2.2. Difuzia atmosferică 


Constituţia granulară a atmosferei (începând cu moleculele de gaz de bază până la 
picăturile de apă şi praful din atmosferă) provoacă difuzia radiațiilor 
electromagnetice. Difuzia poate fi studiată comparând mărimea relativă a particulelor 

cu lungimea de undă a radiației. în practica se iau în considerare trei cazuri 
considerate importante: 


e cazul dimensiunilor neglijabile ale particulelor față de lungimea de undă, 
e cazul dimensiunilor comparabile ale particulelor şi lungimii de unda, 
e cazul dimensiunilor mari ale particulelor față de lungimea de undă. 


Pentru lungimile de unda corespunzătoare vizibilului, al doilea caz este întâlnit în 
prezența vaporilor de apa şi aerosolilor, în timp ce al treilea caz se datorează 
particulelor de praf, picăturilor de apa şi cristalelor de gheaţă. 


In primul caz procesul de difuzia este cunoscut sub numele de “difracție Rayleigh”. 
Teoria generala a acestui fenomen arata ca difracţia este proporţionala cu 1%; 
Fenomenul explica culoarea albastra a cerului şi arata ca unghiul sub care sunt 
difractate razele are o distribuţie specifică. 


Atunci când ne aflam în de-al doilea caz, procesul de difracție este cunoscut sub 
denumirea de “difracția lui Mie”. Dacă diametrul particulelor este mult mai mare 
decât lungimea de undă, difracția devine independentă de lungimea de undă. Astfel 
se explică culoarea cenuşie a norilor). 


În domeniul vizibil (4<15p) singurele particule care pot provoca difracție sunt 


jo vu. 


meteorologice sunt destul de scăzute neputând fi ameliorate decât în mica măsura. 


Hiperfrecvenţele (de la Imm la 30 cm) sunt perturbate limitat de picăturile de ploaie 
în cazul lungimilor de unda foarte scurte. De aceea tehnicile radar sunt considerate, 
practic, independente de starea vremii. 


1.2.2.3. Emisia atmosferică 


Conform legii lui Kirchoff, un material sau un gaz care absoarbe puternic o lungime 
de undă prezintă, în acelaşi timp şi o puternica emisivitate. 


Atmosfera terestra prezintă o emisivitate superioara în cazul lungimilor de unda 
corespunzătoare benzilor de absorbție. In acelaşi timp, atmosfera, are 
comportamentul corpului negru la temperaturi intre 200 şi 300 ° K. 


Pe măsură ce traiectoria undei se apropie de orizont, emisivitatea corespunzătoare 
ferestrelor de transmisie tinde către unitate. 

1.2.2.4. Refracţia 


Mediul gazos constitutiv al atmosferei este afectat de refracție în funcție de presiunea 
şi temperatura mediului (adică şi de altitudine). Radiațiile nu se propaga după 
verticală locului şi nu sunt rectilinii. De aceea, mărimea unghiului dintre poziția 
aparentă observată de la sol şi poziţia reala depinde de unghiul de elevaţie aparent, 
de altitudinea punctului şi de starea higrometrica a atmosferei (Fig. 8). 


H 
mman À e 


å 
an oi 
amarae iza a 
e E 
DRECŢIA APARENTĂ--”; ; ; T Mnn 


~nr, 
` 
-Mnn 
f 
$ 
E 


Fig. 7 Traiectoria razei la traversarea atmosferei şi ionosferei 


1.2.2.5. Turbulenţa atmosferei 


O consecinţă importantă a turbulenței atmosferice este variaţia indicelui de refracție. 
Ponderea acestei perturbații depinde, evident, în acest caz , de gradul de turbulență 
mai ridicat în apropierea mediului marin şi a reliefului variat decât în regiunile 
deşertice. 


Amplitudinea instabilității radiațiilor depinde, de asemenea, de distanţa la care se 
găseşte zona de turbulenţa fata de punctul în care se efectuează înregistrarea. 


1.2.3. Ionosfera, mediu perturbator 


De la 80 la 1000 km altitudine se întinde o zona ionizata de foarte puternică densitate 
electronica. Mai sus de 1000 km, densitatea este foarte puțin cunoscută şi variază de 
la 10“ la 10° electroni pe cm: în regiunea limitata la 36000 Km. 


lonizarea atmosferei superioare este provocata radiaţia solară foarte puternică. In 
consecință, densitatea electronică este, mai mare, pe de-o parte ziua față de noapte, 
iar pe de alta parte în perioada de activitate solara mai intensă. 


De fapt, un semnal electromagnetic care se propagă în ionosferă, suferă o mare 
varietate de perturbații datorate anizotropiei şi turbulenței mediului: 

e refracție, 

e încetinire de undă, 

e perturbații ale efectului Doppler, 

e scintilaţii (sau variaţii aleatoare) asupra efectelor de mai sus, 
e rotația planului de polarizare al undei, 

e atenuarea (slăbirea) undei, 

e dispersia semnalului 


1.2.3.1. Refracţia generată de ionosferă 


Când o undă electromagnetică se propagă în ionosferă, aceasta suferă refracții pe 
toata lungimea traseului său. Fenomenul este cauza unei erori în măsurarea 
(stabilirea) poziției unghiulare (vehiculul spaţial purtător de captori/senzori „văzuți” 
de la sol sau solul observat din spaţiu) 


Pe tot traseul undei, refracția provocată de diferitele straturi ale atmosferei suferă 
modificări ale traiectoriei după legile cunoscute din fizica. Este de semnalat că 
refracția provocata de paturile inferioare ale atmosferei este de sens opus față de 
refracția provocata de ionosfera. 


Eroarea de punctare cauzata de ionosfera este invers proporționala cu pătratul 
frecvenţei pentru lungimi de unda mai mici de 3 m. 


1.2.3.2. Încetinirea de undă 


Viteza de propagare a undei în atmosferă este cu foarte puţin inferioara vitezei 
luminii. Deoarece deducem distanța pe care o parcurge unda electromagnetică cu 
ajutorul timpului, presupunând viteza sa egală cu viteza luminii , vom face o eroare 
Ar în evaluarea acestei distanțe. Aceasta eroare este invers proportionala cu pătratul 
frecvenţei. Este introdusa, de asemenea, o eroare în determinarea distanţei datorată 
curburii razei care, însa, este neglijabilă faţă de precedenta. 


1.2.2.3. Eroarea efectului Doppler 


Un semnal radioelectric emis de un vehicul în mişcare şi primit de o stație fixă suferă 
o scădere de frecvență datorata efectului Doppler. Acest fenomen este cauzat de 
mişcarea relativa dintre sursă şi receptor. 


Pentru o undă care se propagă în ionosferă, aceasta scădere de frecvenţa este însoțita 
de o eroare datorată refracției mediului. 

1.2.2.2.4. Rotaţia planului de polarizare 


Daca o undă electromagnetică polarizată liniar pătrunde într-un mediu ionizat în 
prezența unui câmp magnetic, deoarece, aceasta se produce in ionosfera şi în 
prezența câmpului magnetic terestru, aceasta se separă în două componente 
independente (fenomenul de birefringenţa). Pentru lungimi de undă mai mici de 3 m 
aceste doua componente sunt polarizate opus. 


Cele două unde rezultate se propaga cu viteze diferite, astfel că, la ieşirea din 
straturile ionizate, cele doua componente polarizate circular se recombină pentru a 
forma o undă liniara al cărui plan de polarizare a fost rotit în raport cu planul de 
polarizare al undei incidente. Acest fenomen este cunoscut sub numele de efect 
Faraday. Unghiul de rotație al planului de polarizare este invers proporțional cu 
pătratul frecvenţei undei. 


1.2.2.5. Atenuarea undei 


Atenuarea semnalului electromagnetic care traversează ionosfera este total 
neglijabilă pentru toate lungimile de undă mai mici de 1 m. În consecinţa, pentru o 
lungime de undă de 1 m şi o elevaţie dublă, semnalul este atenuat doar cu 2,5%, dar, 
pentru lungimile de undă din ce în ce mai mari, ionosfera devine progresiv opacă. 


1.2.2.6. Scintilaţiile 


Scintilaţiile sunt iregularități în distribuţia densității electronice care cauzează 
fluctuații în amplitudine, frecvență, distanţa fața de sursă şi în fază. 


Toate aceste iregularități sunt proporționale cu pătratul lungimii de undă, iar faza 
este proporţionala cu lungimea de undă. Toate aceste scintilaţii sunt neglijabile 
pentru lungimi de unda mai mici de 0,6 m. 


1.2.4. Comportamentul obiectelor în interacţiune cu radiaţia electromagnetică 


Pentru o radiaţie oarecare care intră in contact cu un obiect oarecare se poate scrie 
legea care urmează: 

R, +T, + A; =1 
în care: 


R,>reflexia totala pentru o lungime de undă dată 
Tp=transmisia totală pentru. o lungime de undă cunoscută 
A,>absorbţia totala pentru o lungime de undă dată 

Unda reflectată (cea care corespunde termenului R, al egalităţii), poate fi înregistrată 
de un captor (deci este purtătoarea informației în teledetecție). 


Pe de altă parte, toate obiectele emit energie în diferite lungimi de unda. Aceasta 
energie, la rândul său, poate fi captată şi analizată. În consecinţă, în toate domeniile 
spectrale considerate, energia înregistrată provine, în principal din reflecțiile radiației 
incidente sau din emisia undelor electromagnetice de către obiectul considerat. 


Pentru a înţelege mai uşor procesul vom defini reflectanta totala a unui obiect pentru 
o lungime de unda data R, ca raport intre energia totala reflectată de unitatea de 
suprafață şi energia incidentă pe aceasta suprafață. De fapt, senzațiile de culoare 
rezultă din diferite valori ale reflectanţei în vizibil. 


In practică, reflectanța totală speculară sau difuzată se măsoară cu aparate 
specializate denumite radiometre. 


Ca rezultat al măsurătorilor se vor trasa curbe ce indică reflectanța totală, speculară 
sau difuzată, după caz, în funcție de lungimea de undă difuzată. Datorită naturii lor 
specifice , obiectele din natură vor avea curbe de reflectanta diferite. 


In laborator se măsoară, în general; reflectanţa totală, pe când în teren măsuram 
reflectanţa difuzata. 


1.2.5. Limitări în teledetecţie 


După câteva decenii de evoluție spectaculoasă, teledetecția pare, încă a fi o tehnica 
extrem de generală, dezvoltarea sa, precum şi principalele sale aplicaţii plasând-o 
lângă celelalte ştiinţe şi tehnici aplicative de avangarda apărute in secolul trecut. 
Trebuie însă păstrate precauţiile necesare, deoarece există limitări fizice dar şi 
restricții de aplicare (acestea din urmă din ce în ce mai mici) ale acestei tehnologii. 


Limitările fizice sunt legate esențial de fenomenele fizice susceptibile de transferul 
informației de la obiect la captor. Putem, în consecință, să considerăm: 


e radiațiile electromagnetice 

e câmpurile de forță electrice, magnetice si câmpul gravitațional. 
e vibraţiile acustice 

e vibraţiile mecanice 

e particule perturbatoare 


Dintre toate aplicațiile teledetecției mai cunoscute sunt cele care se referă la studiul 
Resurselor Naturale ale Pământului. Trebuie însa menţionat ca teledetecția are 

aplicabilitate şi în multe alte domenii ale cercetării, un loc important fiind ocupat de 
studiul poluării şi al poluanților. 


Cu unele mici excepţii, teledetecția cuprinde studiul comportamentului suprafeţei 
terestre în interacțiune cu radiaţiile electromagnetice, studiul mijloacelor tehnice care 
permit recepţionarea acestor radiaţii şi în fine, dar nu în ultimul caz, studiul 
metodelor de analiză a datelor recepționate, înainte de a fi extrase informațiile care 
constituie , de fapt, produsul final ți scopul declarat. 


Instrumentele optice furnizează imagini similare unei observări directe din spațiu. 
Rezoluţia ridicată a acestor instrumente şi utilizarea benzilor multispectrale permit 
achiziționarea imaginilor foarte bogate în informaţii care pot fi interpretate în 
vederea detaliilor specifice ale suprafeţei Terrei. Instrumentele radar pot funcționa 
atât ziua cât şi noaptea indiferent de acoperirea cu nori. Observarea în domeniul optic 
şi al hiperfrecvenţelor este un mijloc complementar de investigare care poate fi 
adaptat necesităților fiecărei aplicaţii în parte. Datele radar, combinate cu imagini 
optice de arhivă, constituie o alternativă viabilă în cazuri de urgenţă generate de 
calamități naturale. 


În ultimii ani o nouă tehnologie pare să câştige teren datorită costurilor mai reduse şi 
a adaptabilităţii pentru aplicaţii particulare. Este vorba de sistemele de sateliți de talie 
mică care oferă oportunități pentru expansiunea mai rapidă a cunoştinţelor tehnice în 
domenii tematice mult mai variate. Poate fi amintita aici seria de sateliți DMC 
(Disaster Monitoring Constelation) produşi în Marea Britanie la Surrey. 


1.3. Ramuri ale teledecţiei cu utilizare tematică (sectorul geospaţial) 


Dacă până la începutul anilor '70 teledetecția tehnologică civilă era limitată la 
utilizarea fotografiei aeriene alb-negru şi color (în domeniul vizibil şi, foarte rar, în 
domeniul infraroşu, astăzi nu se mai poate vorbi despre acest domeniu fără a integra 
informația obținută prin mijloace specifice observării Pământului cu alte ramuri ale 
măsurătorilor terestre şi ale geografiei tematice. De aceea, la nivel global, aceste 
tehnici de lucru sunt unanim acceptate ca făcând parte din sistemul din sistemul din 
ce în ce mai complex cunoscut sub abrevierea EO (en. Earth Observation), sitem 
care include atât tehnicile specifice teledetecției, cât şi cele ale poziționării globale. 


Odată cu lansarea primilor sateliți tehnologici progresul în acest domeniu a fost 
foarte rapid, în special datorita dezvoltării electronicii şi înlocuirii captorilor 
fotochimici (reactivii peliculelor) cu captorii electronici detectori de lumină, 
termografici sau radar. 


În sens strict, teledetecţia utilizează radiaţiile electromagnetice din intervalul cuprins 
între ultraviolet şi microunde. Senzorii specifici captează variațiile de absorbție- 
emisie - reflexie ale suprafeţei, sau chiar a stratului superficial. Datele sunt stocate pe 

un suport magnetic (sub formă de fişiere-imagine), în formate care permit 
vizualizarea pe monitoare, tipărirea lor, sau impresionarea pe materiale fotosensibile 
speciale (active în special în infraroşu) care permit restituția prin procedee 
fotografice clasice. 


Radiațiile electromagnetice sunt utilizate şi în geofizică dar, datorită faptului că 
tehnicile de înregistrare, care utilizează zone ale spectrului cu lungimi de undă 
inferioare ultravioletului (raze X, raze Gamma) sau mai mari decât microundele şi 
captează un semnal care are o origine mult mai profunda (la adâncime), nefiind 
permisă decât o restituție pe profil, se consideră că nu fac parte din metodele de 
teledetecție. 


Este acceptat faptul că teledetecția tehnologică se referă la aplicaţiile pentru care 
metoda de procesare a datelor depinde de natura specială a vectorilor purtători 
(avion, satelit) utilați cu captori şi detectori asociați unor porțiuni ale spectrului 
electromagnetic, chiar dacă există şi replici utilizând acelaşi tip de echipament de 
înregistrare a datelor. 


De asemenea, se consideră că în domeniul aplicativ se folosesc patru tehnici uzuale 
de teledetecție : 


e trei cu înregistrare pasivă (fotografia aeriană sau cosmică, cunoscută şi sub 
numele de fotogrammetrie, teledetecția multispectrală în domeniul vizibil şi 
infraroşu şi 

e una cu înregistrare activă, (radar-ul). 


O altă tehnică considerată a fi o parte a teledetecției este videografia care este 
folosită mai ales pentru cartarea tematică de urgenţă în zonele greu accesibile, dar 
precizia cu care sunt obținute datele îi conferă acesteia un caracter informativ 


Multă vreme s-a considerat că există două ramuri ale teledetecţiei, din care una, de 
orientare figurativă, utilizează metode de analiză calitativă care permit, cu foarte 
mare dificultate, generarea de imagini, cunoscută şi sub denumirea de teledetecție 
analogică, iar cea de-a doua, care se referă la aspectul numeric, apărută şi dezvoltată 
odată cu computerele, tratând informaţia abstract, ca o colecție de măsurători care 
subliniază caracterul inerent cantitativ al datelor. În cazul al doilea imaginea nu este 
înţeleasă ca informaţie ci ca un mecanism simplu pentru vizualizarea informației. 


Tehnologia laturii figurative este mult mai veche şi, consideră unii, mai dezvoltată 
din punct de vedere conceptual, senzorii utilizați (camerele fotografice) fiind la 
îndemâna oricui, un aspect foarte important în evaluarea capabilităuilor fiind marea 
experiență acumulată în tehnicile de analiză asociate, specifice interpretării 
fotografiilor ortocromatice, pancromatice, spectrozonale în vizibil sau infraroşu, dar 
şi în ultraviolet . 

1.3.1. Fotografia aeriană 


Fotografia aeriană este la originea  teledetecției, iar utilizarea sa rămâne în 
continuare o certitudine (privind fie şi numai din punct de vedere al rezoluţiei 
geometrice) chiar dacă înregistrările din satelit permit acoperirea unor zone mult mai 
vaste, au o repetitivitate superioară, iar procesarea datelor este mult simplificată, mai 
ales datorită progreselor informaticii care au dus la elaborare de algoritmi 
performanţi de automatizare a multora dintre procesele de pregătire şi interpretare a 
datelor. 


Fotografia constituie o buna bază de studiu şi de analiză care permite vizualizarea : 


e detaliilor semnificative şi a poziției lor relative, 
e a structurilor din punct de vedere al degradării sau evoluţiei lor, 


în vederea confruntării cu alte documente necesare unei aprecieri exacte a 
fenomenelor. 


Atunci când lanţul tehnologic de achiziţie, prelucrare şi exploatare a documentelor 
fotografice respectă anumite criterii de control al geometriei imaginii ne găsim în 
domeniul fotogrammetriei (fotografiei metrice). Cuvântul “fotogrammetrie” se 
datorează arhitectului german Meydenbauer care a asamblat cuvintele greceşti 
„photos "(lumină), „gramma "(un lucru scris sau desenat), şi ,„metron” (măsură) 
pentru a desemna un nou mijloc de reprezentare tridimensională a naturii. De fapt, 
acesta a preluat şi adaptat, în 1893, ceea ce fusese experimentat şi aplicat între 1850 
şi 1861 de francezul Lausedat. El a fost cel care a utilizat camera clară pentru a 
realiza relevee topografice printr-un procedeu pe care la denumit „metrofotografie ”. 
Astfel, noţiunea de măsură a fost asociată cu fotografia, de atunci fiind acceptată 
definitiv. Anterior acestui moment, în 1726, M.A. Kappeler folosise imaginile 
perspective desenate ale terenului în scopuri topografice pentru a întocmi harta 
masivului muntos Pilatus, iar în 1759 matematicianul S.H. Lambert a tratat bazele 
reconstituirii perspectivei centrale şi a intersecţiei spațiale în lucrarea "Perspectiva 
liberă". 


În plan calitativ imaginea fotografică poate fi interpretată cu scopul evidentierii 
diverselor caracteristici ale mediului de către specialişti din diverse ramuri ale 
ştiinţelor naturii. În plan cantitativ, fotografia aeriană şi tehnicile fotogrammetrice 
multispectrale în vizibil şi infraroşu permit măsurarea formelor şi dimensiunilor 
terenului cu ajutorul unor instrumente clasice, în vederea elaborării hărților şi 
planurilor. 


Practic, clasarea şi arhivarea fotografiilor a devenit o etapă esențială a studiului 
geografic. De aceea este necesar ca principiile tehnice de bază şi modul de exploatare 
a documentelor fotografice şi fotogrammetrice trebuie să fie înțelese pentru ca 
acestea să poată fi valorificate eficient. 

Fotogrammetria este tehnologia cu ajutorul căreia se realizează măsurători extrem 
de precise pe fotograme aeriene sau terestre preluate cu camere speciale pentru 
determinarea cotelor, suprafeţelor, distanțelor sau volumelor, în vederea realizării 
de hărți topografice şi tematice sau produse fotogrammetrice specifice (fotograme 
redresate, fotograme redresate cu retea, fotoplanuri, fotoscheme, fotomozaicuri). 


O altă definiție, aparținând lui H.Boneval, sintetizează sugestiv legătura dintre 
realitatea din natură şi modul cum poate fi reconstituită prin mijloace mecano-optice: 
Fotogrammetria este o tehnică de lucru care permite definirea precisă a formelor, 
dimensiunilor şi poziției spaţiale a unui obiect, utilizând măsurători făcute pe una 
sau pe mai multe fotografii ale aceluiaşi obiect. 


Nu trebuie omisă definiția dată în 1980 de Societatea Americană de Fotogrammetrie 
şi Teledetecţie “Forogrammetria este arta, ştiinţa şi tehnologia de obținere de 
informaţii fiabile asupra spaţiului natural sau asupra obiectelor fizice prin 
înregistrarea, măsurarea şi interpretarea imaginilor fotografice sau a trăsăturilor 
produse prin radiaţia energiei electromagnetice sau prin alte fenomene.“ Această 
definiție face referire şi la teledetecție ca parte componentă a fotogrammetriei, 
eliminând doar o parte din confuziile şi incertitudinile generate de formularea mai 
veche “ştiinţa şi arta obținerii de măsurători fiabile prin mijloace fotografice”. 


Sintetizând, se poate spune că această disciplină tehnico-stiințifică are ca subiect 
determinarea poziţiei obiectelor sau fenomenelor în spaţiu şi în timp pe baza 
măsurătorilor care se realizează în perspectivele fotografice ale obiecte sau 
fenomenelor studiate. 


Fig. 8 Fotograma 

Pe lângă faptul că fotogrammetria este recunoscută ca fiind o tehnică de lucru 
obiectivă, precisă şi pasivă (nedestructivă), asigurând obținerea mult mai rapidă a 
informaţiilor fără contact direct cu subiectul observării fotografice, trebuie subliniat 
faptul că această disciplină este, totuşi, greoaie, scumpă şi complexă, fiind rezervată 
în mare măsură numai specialiştilor. Acest ultim aspect este parțial compensat de 
apariția tehnologiilor de înregistrare şi prelucrare numerică, acestea compensând 
lipsa cunoaşterii unei părți a lanţului tehnologic specific fotogrammetriei clasice. 


Fotogrammetria clasică permite culegerea şi prelucrarea de date necesare activităților 
de cercetare, studiu şi proiectare pe baza unor cunoştinţe din domeniile geometriei, 
matematicii şi fizicii pentru a interpreta imaginea virtuală tridimensională a unei 
perechi de fotograme cu scopul reconstruirii unui model care să corespundă cât mai 
fidel peisajului iniţial. În ultimul deceniu, corelat cu evoluţia spectaculoasă a 
informaticii, pe lângă geometrie, matematică, fizica radiaţiilor electromagnetice şi 
optică, se poate spune că un rol la fel de important îl deţine electronica. Aceasta din 
urmă stă la baza utilizării imagini video şi a altor mijloace pentru reconstituirea 
realităţii tridimensionale. 


S-a dovedit faptul că perfecţionarea metodelor de obținere şi exploatare a 
fotogramelor este corelată cu diversitatea problemelor pe care pot fi rezolvate în 
domeniile cele mai diferite, atunci când apare necesitatea efectuării de măsurători de 
precizie. În abordarea problemelor de fotogrammetrie suntem confruntati cu procesul 
vederii stereoscopice şi cu tehnica măsurărilor stereoscopice. 


Chiar dacă progresul informaticii este exponențial, folosirea tehnicilor figurative se 
dovedeşte a fi, încă, foarte sigură şi, în multe cazuri, economică pentru o mare 
varietate de aplicații operaționale, dezvoltarea acestei tehnologii nefiind, în nici un 
fel, stopată, în special pentru că echipamentele specifice analizei numerice sunt 
costisitoare, atât din punct de vedere fizic, dar şi în exploatarea specializată. 


Posibilitatea achiziţionării de imagini fotografice digitale cu ajutorul camerelor 
specializate a inaugurat o nouă etapă în dezvoltarea fotogrammetriei. Imaginile în 
format raster sunt procesate cu ajutorul unor programe specializate, încă destul de 
costisitoare. Fazele obligatorii care trebuie parcurse, în condițiile stabilirii prealabile 
prin aerotriangulație (calculul orientării interioare şi exterioare), a geometriei 
camerei sau a senzorului relativ la obiectele de pe suprafața Pământului, constau în 
generarea cuplului stereoscopic şi exploatarea acestuia în funcție de scopul propus 
(elaborarea de ortofotoplanuri sau a modelului digital al terenului). Această metodă 
de lucru a preluat o mare parte din principiile fotogrammetriei analitice, adaptându-le 
procesării digitale. 


Tehnicile LIDAR, încă destul de costisitoare, au o importanţă din ce în ce mai mare 
z bă 5 
pentru obținerea de date care descriu prin prelucrări complexe (cu ajutorul unor 

sisteme de calcul sofisticate) suprafață terestră, de fapt ceea ce numim „acoperirea 
terenului”. 


JA 
w peen a aty 4 A 
Fig. 9 Vizualizarea unui fragment aferent unei zone portuare dintr-o reprezentare LIDAR 


Un caz particular al exploatării fotogrammetrice digitale îl reprezintă perechile de 
imagini SPOT preluate de pe orbite succesive ale satelitului, ceea ce implică 
stabilirea unui pseudocentru de perspectivă pentru fiecare linie de baleiere în parte, 
spre deosebire de fotografiile aeriene clasice transformate în format raster prin 
scanare şi care se supun regulilor perspectivării clasice. 


Ca produse uzuale ale proceselor specifice fotogrammetriei digitale ortoimaginile (ca 
sursă primară pentru cartografia digitală) şi ortohărțile (similare cu hărțile standard) 
pot constitui elemente de referință pentru constituirea bazelor de date geo- 
topografice utilizabile în Sistemele Informaționale Geografice. 


1.3.2. Teledetecţia multispectrală în vizibil şi infraroşu 


Prin comparație, tehnologia sistemelor orientate numeric, foloseşte instrumente 
electronice apte să preleveze date referitoare la zone mult mai largi, utilizând şi 
ferestre invizibile ale spectrului electromagnetic. Trebuie remarcat faptul că aceste 
sisteme permit şi analiza datelor de factură figurativă (analogică), existând multe 
tehnici de interpretare care sunt aplicabile în ambele tehnologii. 


Datorită perspectivei largi, facilitată de altitudinea la care evoluează satelitul purtător 
de captori şi senzori, a numărului de benzi spectrale dedicate şi a vitezei de deplasare 
sunt obținute mari cantități de informaţii. Se consideră că datele de teledetecţie sunt 
cu adevărat valorificate numai dacă utilizarea lor satisface simultan condiţiile de 
rapiditate şi de cost rezonabil. Din păcate, aceasta nu depinde numai de sistemul 

satelitar, ci şi de posibilitățile de prelucrare a volumului imens de date în vederea 
extragerii informațiilor tematice relevante prin mijloace tehnologice încă destul de 
scumpe, care, din nefericire, necesită şi o instruire destul de pretențioasă a 
personalului. 


Sistemele de baleiere multispectrală permit folosirea unor metode foarte eficiente de 
obținere a datelor spectrale într-o scară largă de lungimi de undă şi stocarea lor de 
manieră cantitativă. Tehnicile de analiză computerizate fiind, însă, singurul mijloc de 
valorizare a acestor date, elementul esențial în teledetecție este corelarea 
posibilităților de achiziție a datelor cu modul de recunoaştere şi de procesare 
numerică a datelor cu scopul transformării lor în informații utile, adică trecerea de la 
cantitativ la calitativ. 


Instrumentele clasice de tipul scannerelor multispectrale utilizate până în prezent în 
teledetecție, ne-au obişnuit cu utilizarea unor benzi spectrale limitate ca număr 
(ultimul satelit din seria SPOT are 5 benzi spectrale iar Landsat 5 are 7) şi destul de 
largi, în general circa. 100 um (fig.8). 


Refle ctanta (9%) 

NOAA AVHRR. BERCE 


Fig. 10 Reflectanța specifică apă, soluri, vegetație; Benzile spectrale Landsat TM, SPOT şi NOAA/AVHRR 


O nouă generație de instrumente de observare este deja operațională; este vorba 
despre aşa numitele sisteme hiperbandă (hiperspectrale). Aceşti captori, utilizați în 
prezent şi în variantă aeropurtată, au capacitatea de a observa Pământul cu ajutorul 
unui mare număr de benzi spectrale, între 100 şi 200 pentru un instrument, cu largimi 
de banda foarte mici, cu ordin de mărime de cca. 1 um. Rezoluţia spectrală ridicată, 
de ordinul nanometrilor, permite asocierea unui spectru aproape continuu fiecărui 
obiect sau fenomen, facilitând accesul la informaţii din ce în ce mai detaliate. 


1.3.4. Teledetecţia în microunde 

Deşi instrumentarul radar a fost folosit cu mult înaintea senzorilor multispectrali se 
poate spune şi acum, când pe orbite este plasată o serie importantă de sateliți radar 
(ERS, JERS, RADARSAT, ENVISAT, ALOS), aplicaţiile nu au avut până de curând 
un caracter operațional, fiind considerate mult timp, în faza de cercetare. 


Instrumentele sateliților radar sunt de tip activ având avantajul independenţei 
înregistrărilor faţă de starea atmosferică. Iniţial, sistemele active cu microunde au 
fost proiectate pentru a observa zonele acoperite cu gheaţă sau zăpadă şi oceanele, 
zone în care acoperirea sistematică cu nori împiedică înregistrarea de date optice şi 
multispectrale. Experimentele care au urmat lansării platformelor spațiale radar au 
dus, în urma programelor de cercetare, la rezultate surprinzătoare. Imaginile 
multispectrale pot fi utilizate complementar cu imaginile din domeniul 
microundelor. 


Produse radar utile, spectaculoase, dar şi foarte precise, pot fi utilizate pe scară largă 
în cartografierea topografică şi geografică. Procesul interferometric, posibil datorită 
sateliților europeni ERS 1 şi ERS 2, poate fi folosit la producerea modelului digital al 
terenului cu o precizie de 3-5 metri. Datorită preciziei orbitei satelitului şi a calității 
ridicate a datelor este posibilă achiziționarea de informații coerente din punct de 
vedere al geometriei şi poziţiei absolute pentru complexe provenite de la două sau 
mai multe pasaje pe aceeaşi orbită. 


Pe lângă aplicaţiile MNT, rezultate promițătoare au fost obținute în domeniul 
studiului efectelor cutremurelor şi alunecărilor de teren de mare întindere, dar pot 
furniza şi informaţii valoroase asupra structurii geologice şi a compoziţiei chimice 
terestre. În relaţie cu senzorii optici pot fi realizate aplicaţii foarte utile care nu 
depind de starea atmosferică, nici de prezența radiaţiei solare, deci este posibilă şi 
utilizarea intervalului nocturn pentru înregistrare. 


1.3.4.1. Caracteristici tehnice ale instrumentelor radar 


Se poate spune că, după 1989, utilizând tehnicile radar, a fost introdusă o nouă 
generaţie de sateliți tehnologici care funcționează pe baza emiterii directionale a unui 
semnal de microunde urmat de recepționarea radiației reflectate de ținta terestră. Din 
păcate, datorită consumului mare de energie necesară funcționării sistemului de 
emisie-recepție, sateliții radar din primele generații nu putea fi activ decât în mod 
secvențial, în cadrul unor misiuni precis parametrizate, unii dintre aceştia având o 
activitate limitată la aproximativ 10 minute pe oră. 


Senzorii de preluare activi sunt dotați cu surse proprii de energie. Radarul este un 
sistem ce permite determinarea poziției spaţiale şi distanța până la un obiect pe baza 
undelor electromagnetice reflectate de acesta. Sistemele radar (Radio Detection and 
Ranging) sunt operative şi pe timpul nopții şi au capacitatea de a penetra acoperirea 
cu nori şi ceața. Un sistem radar este alcătuit, în principal, dintr-o unitate de 

transmisie, o unitate de recepţie, o antenă şi o componentă electronică care are rolul 
de a înregistra şi procesa datele. 


Unitatea de transmisie emite, în mod succesiv, impulsuri de radiaţie electromagnetică 
la intervale de timp regulate, spre spaţiul obiect, impulsurile sufiind concentrate de 
antenă într-un fascicul. În urma interacțiunii cu spaţiul obiect (radiaţia incidentă este 
absorbită, transmisă, reflectată, dispersată etc.), o parte din radiația incidentă este 
retro-reflectată şi ajunge la senzorul aeropurtat sau satelitar. 


Unitatea de recepție înregistrează radiația retro-reflectată după ce aceasta 
interacționează cu spațiul obiect şi radiația emisa de suprafaţa terestră a Pământului. 
La nivelul unităţii de recepție, radiația incidentă este transformată în semnal electric, 
care ulterior este înregistrat, amplificat şi prelucrat în scopul formării imaginii 
reflectivității spațiului obiect. Prin măsurarea intervalului de timp scurs între 
emiterea şi recepționarea semnalului poate fi determinată distanța dintre elementele 
din spaţiul obiect şi senzorul radar. 


Sistemele de teledetecție care acționează în domeniul microundelor, în intervalul de 
bandă 1 cm - 1 m şi sunt caracterizate atât prin: 


e lungimea de undă (4) în care operează, 
e prin frecvența (Ð) 


Cu cât lungimea de undă A este mai mică, cu atât se pot concentra fascicule mai 
înguste şi astfel se pot detecta detali mai mici. Denumirile alocate în mod 
convențional anumitor intervale de bandă (Ka, K, Ku, X, C, S, L, P) utilizate de 
sistemele radar a rămas aceeaşi încă din timpul celui de al Doilea Război Mondial, 
când această tehnologie a cunoscut o dezvoltare semnificativă. Dintre acestea, cel 
mai frecvent folosite în aplicaţiile de teledetecţie sunt benzile X, C şi L. Intervalele 
de bandă utilizate de sistemele radar sunt prezentate în figura următoare: 


28 


Alexandru Badea - NOTE DE CURS TELEDETECŢIE — 


USAMV-FIFIM-CADASTRU 


Atenuare datorată 
absorbției moleculare 


Transmitanța atmosferei 


banda V sau O 
banda Ka sau Q 
banda Ku sau K 
banda de emisie TV 
şi FM radio 
banda de emisie 
unde medii 


banda unde 


banda unde 


banda X 
banda S 
banda L 

banda P 

banda C 


2 
N 


PE Undehmilimetrice AC 

100 GHz 10 GHz 1 GHz 100 MHz 10 MHz 1 MHz 
Fig. 11 Intervalele de bandă ale spectrului electromagnetic utilizate de sistemele radar 


Calitatea datelor înregistrate de sistemele radar este influenţată de caracteristicile 
morfologice ale terenului (panta şi rugozitatea) şi de acoperirea cu vegetaţie. Di n 
acest motiv apar fenomene de suprapunere şi umbrire a elementelor imaginii (vezi 
figura următoare). Din cauza pantei terenului, punctele D, E, F şi G apar în ordine 
inversată în imaginea radar, iar punctele situate între G şi H nu pot fi iluminate de 
impulsul radar deoarece se află într-o zonă umbrită. În consecință, elementele din 
imaginea radar situate între 5 şi 8 nu conțin semnalul retroreflectat de suprafaţa 
terestră, generând un gol de informaţie, care apare întunecat în imagine. 

Fig. 12 Fenomenele de suprapunere şi umbrire a elementelor imaginii radar 

Aşa cum s-a mai arătat, sistemele de teledetecție care operează în domeniul 
microundelor sunt caracterizate atât prin lungimea de undă A cât şi prin frecvenţă O. 


Intervalele de bandă utilizate în tehnologia radar 


Interval de | Lungimea de | Frecvența Detare Patina 
bandă undă (cm) (GHz) 
26.5 _ utilizată mai ales de 
banda Ka 10,75 — 1,10 : sistemele radar aeriană 
40,0 
aeropurtate 
18.0 _Jutilizată mai ales de 
banda K  |1,10 — 1,67 ” sistemele radar aeriană 
26,5 
aeropurtate 
utilizată mai ales de 
banda Ku |1,67 — 2,40  |112,5-18,0 [sistemele radar aeriană 
aeropurtate 
utilizată în special de 
sistemele radar aeriană 
aeropurtate pentru satelitară: 
panoa 20 [2340304000 +80 lasă misiuni militare de TerraSAR-X 
recunoaştere şi pentru Cosmo Sky 
cartografierea terenului 
aeriană: 
utilizată în special de CCRS Convair- 
sistemele radar 580 
banda C [3,75— 7,50 4,0-8,0 aeropurtate pentru studii |NASA AirSAR 
de cercetare şi de satelitară: 
sistemele satelitare ERS-1, ERS-2 
RADARSAT 1,2 
utilizată de sistemele satelitară: 
Panga S: |[7490£/15,00), 240450 radar satelitare ALMAZ 
aeriană: 
utilizată de sistemele sistemul NASA 
banda L 15,00 — 30,00 [1,0-— 2,0 [radar aeropurtate şi satelitară: 
satelitare SEASAT, JERS-1 
ALOS 
utilizată de sistemele 
30.00 T radar aeropurtate pentru aeriană: 
banda P i 0,3 — 1,0 lexperimentele de sistemul NASA 
100,00 
cercetare efectuate de 
NASA 

1.4. Lanţul de achiziţie, transmisie şi preprocesare a datelor de teledetecţie. 
Sistemele satelitare şi instrumentele lor (captori. senzori) 


ode, 


învârtească în jurul Pământului se regăseşte în opera lui Isaac Newton "Principiile 
matematice ale filozofiei naturale", publicată în 1687, idee considerată până la 
începutul secolului nostru a fi fantezistă. Pe orbită se găsesc, astăzi, platforme 
artificiale, dintre care o mare parte sunt sateliți tehnologici de teledetecţie. 


Un sistem de teledetecție este un ansamblu constituit dintr-un vector purtător (satelit 
sau avion), unul sau mai multe instrumente de captare a semnalului şi un ansamblu 
de mijloace care permit controlul, receptionarea, corectarea şi exploatarea datelor. 


1.4.1. Vectorii purtători 


Vectorii (platformele purtătoare) sunt vehicule aeriene sau spațiale utilizate pentru a 
transporta o platforma şi încărcătura sa utilă (în cazul teledetecției captorii şi anexele 
lor). În funcţie de tipul de aplicaţii pentru care au fost lansați, ţinând cont şi de durata 
de existenţă prognozată, sateliții tehnologici de teledetecție utilizează două tipuri de 
orbite : 


e geostaționare ecuatoriale (satelitul este plasat la altitudinea de 36000 km. 
"fixat" deasupra unui punct al ecuatorului). Din această categorie pot fi amintiţi 
sateliții meteorologici europeni din seria METEOSAT şi cei americani din seria 
GOES. Aceşti sateliți nu pot observa decât una din feţele Pământului, dar au ca 
avantaj frecvenţa ridicată de furnizare de imagini (o imagine la fiecare jumătate 
de oră); 

e heliosincone cvasi-polare. Sateliții tehnologici utilizează orbite mult mai joase 
(700-1200 Km.), trecând mereu la verticala aceluiaşi punct de pe orbită la 
aceeaşi oră solară. Din această categorie fac parte sateliții de pasaj SPOT, 
LANDSAT, dar şi sateliții meteorologici din seria NOAA şi sateliții radar ERS 
sau RADARSAT. 


1.4.2. Orbitele sateliților 


Mişcarea sateliților în jurul Pământului se supune celor 
trei legi enunțate de matematicianul şi astronomul german 
Johannes Kepler (imaginea din stânga) care definesc 
mişcarea planetelor în jurul Soarelui pe o traiectorie 
eliptică : 

e planeta se mişcă pe o orbită eliptică în jurul Soarelui care este situat într-unul 
din focarele elipsei; 

e linia dreaptă care uneşte planeta cu soarele mătură arii egale în perioade de 
timp egale; 

e pătratul perioadei de revoluţie a planetei este proporțional cu cubul semiaxei 
mari. 


Orbita este traiectoria curbă (de obicei circulară sau eliptică) parcursă de un 
obiect în jurul corpului ceresc în spațiul căruia gravitează. O alta definiţie care se 
referă la orbitele circumterestre poate fi enunțată în felul următor: Drumul descris de 
un satelit în jurul Pământului ca urmare a mişcării întreținute de atracția sa. Un 
satelit se poate deplasa constant pe orbită atâta timp cât se păstrează un echilibru 
între forţa gravitațională şi forța centripetă fiind astfel posibilă menținerea pe 
traiectorie a vectorului. Orbita terestră este curba după care se deplasează satelitul în 
jurul Pământului. De fapt, orice satelit care se deplasează pe o orbită terestră se 
deplasează pe o elipsă, unul din focarele acesteia fiind centrul planetei. Dar Pământul 
nu este o sferă perfectă şi omogenă şi de aceea satelitul nu se mişcă de la traiectoria 
perfectă fiind necesare intervenții periodice pentru corectarea traiectoriei. 


Fig. 13 Satelit cu orbită polară 


Pentru a înţelege cât mai complet funcționarea unui sistem de teledetecție 
operațională este necesar ca următoarele elementele referitoare la orbite să fie 
cunoscute: 


e planul orbitei; 

e definirea orbitei în planul său; 
e forma şi dimensiunea orbitei; 
e poziția satelitului pe orbită 

Parametrii orbitei unui satelit sunt următorii : 
e e-— excentricitatea elipsei, 
e a-—semiaxa mare, 
e ()-— longitudine nodului ascendent (ascensia dreaptă), 
e | -— înclinarea orbitei faţă de ecuatorul terestru, 
e y-— punctul vernal 
e 7 —perigeul 
e T,- momentul trecerii la perigeu 


Viteza de lansare de la nivelul mării (numită şi prima viteză cosmică) este : 
Vo=7,912 km/s. 
Perioada de revoluţie a unui satelit este dată de : 
T=2neR/Ve 


După forma orbitei, orbitele circumterestre ale sateliților pot fi clasificate în 
circulare şi eliptice. In cazul orbitei circulare viteza orbitală se calculează cu 
formula: 


V=2nea/T 
arme n OD sataiituiui 
intersecția planului P PY 
orbitei cu gindul tersetru ~ Ph 
„Nord E VOA 


Tap osont 


Fig. 14 Elementele orbitei 

Pentru plasarea unui satelit pe o orbită circumterestră este obligatoriu ca satelitului să 
1 se imprime o viteză tangenţială care depinde de acceleraţia gravitațională (go) şi 
raza Pământului (R) la locul lansării: 


Ve= N goR 
De fapt, lansarea unui satelit este definită pe scurt prin enunţarea următoarelor 


atribute ale orbitei: perioada de revoluţie, înclinarea orbitei, şi altitudinile la apogeu 
ŞI perigeu. 


Fig. 15 Satelit geostaţionar ecuatorial 


În practică sunt definite trei tipuri de orbite (joase, medii şi ecuatoriale) identificate 
prin următoarele abrevieri (fig.5) : 


e LEO — Low Earth Orbit (orbită terestră joasă) cu altitudine de evoluție 300- 
1500 km şi cu unghiuri de înclinare apropiate de 90°) 

e MEO — Medium Earth Orbit, (altitudine 9800-20500 km) 

e GEO (GSO) — Geostatonary Earth Orbit (orbită geostaţionară ecuatorială) 


Fig.5 Tipuri de orbite 

Modului de deplasare a sateliților pe orbită este sintetizat în enumerările şi 
paragrafele următoare în care sunt amintite alte câteva noțiuni de bază utilizate în 
mod obişnuit: 


e Orbita ascendentă: porțiune din orbita unui satelit pe care deplasarea acestuia 
se face pe o direcție Sud-Nord. 

e Orbita descendentă: porțiunea orbitei pe care satelitul se deplasează de la 
nord spre sud. 

e Orbita circulară: orbită de forma unui cerc. 

e Orbita ecuatorială, orbita paralelă cu planul ecuatorului terestru. 

e Orbita geostaţionară: Orbită situată la o altitudine de 35786 km deasupra 
Ecuatorului (înclinare 0 grade, viteză de revoluție egală cu perioada de 
revoluţie a Terrei) fiind un caz particular al orbitei geosincrone. 

e Orbita înclinată: orbită al cărei plan formează cu planul ecuatorului terestru 
un unghi diferit de 90. 

e Orbita polară (peripolară sau cvasipolară): orbită al cărei plan formează cu 
axa polilor un unghi de maxim 10°. 

e Orbita sincronă: orbită în jurul unui corp ceresc pe care un satelit artificial se 
deplasează cu o perioadă de revoluție egală cu perioada de rotaţie a corpului 
respectiv. 


De asemenea, trebuie reamintite noțiunile de mai jos : 


e Perioada de rotaţie a Terrei în jurul propriei axe măsurată faţă de stele fixe este 
de 23h56'04,09””; 

e Perioada de revoluţie siderală a satelitului reprezintă timpul necesar de 
parcurgere a unei orbite complete; 

e Sateliții geosincroni au o perioadă de revoluţie siderală egală cu perioada de 
rotație siderală a Terrei; 

e Sateliții geostaționari sunt geosincroni şi evoluează pe o orbită circulară 
ecuatorială (sunt staționari deasupra ecuatorului într-un punct şi se deplasează 
cu o viteză egală cu viteza de rotaţie a Pământului în jurul axei sale); 

e Înclinarea planului orbitei faţă de planul ecuatorului poate lua valori de la O la 
180°, iar în cazul orbitelor heliosincrone valorile sunt apropiate de 90°. 


1.4.3. Instrumentele de achiziţie (captori, vectori, detectori) 


Energia radiativă provenind de la scena vizată este captată cu ajutorul instrumentelor 
specializate aflate la bordul satelitului, eliberând în schimb semnale electrice 
corespunzătoare (măsurabile) ; prin similitudine camera fotografică este un captor, 
chiar daca nu este eliberat un semnal electric cuantificabil. Un scurt istoric al 
evoluţiei tehnicilor de captare a semnalului este expus în paragrafele de mai jos : 

Preluarea imaginilor aeriene numerice din avioane sau elicoptere cu ajutorul 
camerelor digitale aeropurtate. 


Înregistrarea imagini spaţiale numerice de la bordul sateliților specializaţi şi 
transmiterea acestora la sol prin legături radio: 


e În anii '70 au apărut detectorii opto-electronici care permit înregistrarea 
semnalului punct cu punct cu ajutorul scannerelor mono sau multispectrale 
(Landsat) 

e În anii '80 baretele de detectori (tip “push-broom”) care permit achiziţia de 
date linie cu linie (SPOT) 

e În anii '90 au apărut matricele de detectori care permit achiziţia bidimensională 
(2D) 


Scannerul reprezintă sistemul integral de achiziție a datelor, ca de exemplu în cazul 
sateliților Landsat Thematic Mapper şi SPOT Panchromatic; scannerul este alcătuit 
din senzori şi detectori. Instrumentele de tip HRV ale sAteliţilor SPOT, TM sau MSS 
ale sateliților LANDSAT, sau AVHRR ale sateliților din seria NOAA sunt de tip 
pasiv. 


Senzorul reprezintă instrumentul care acumulează energia, pe care o converteşte într- 
un semnal şi o prezintă într-o formă adecvată obținerii de informaţii despre mediu. 
Detectorul reprezintă dispozitivul încorporat în sistemul de senzori care înregistrează 
radiația magnetică. De exemplu, în sistemul de senzori specific sateliților din seria 
Landsat TM există 16 detectori pentru fiecare lungime de undă (excepție fiind banda 
6 care deține 4 detectori). Din păcate, calitatea imaginilor obținute cu ajutorul acestor 
instrumente depinde de starea atmosferică din momentul preluării. 


Pentru achiziţia de date numerice se utilizează trei categorii de captori care diferă 
prin geometria specifică de înregistrare a informaţiei: 


e Baleiajul mecanic perpendicular pe direcţia de deplasare a satelitului (unul sau 
mai mulți detectori pentru fiecare banda spectrală în parte), 

e  Baleiajul de pasaj (o baretă de detectori care acoperă câmpul lateral vizat), 

e Imagini bi-dimensionale (2D) ale peisajului (o matrice de detectori sau film 
fotografic) 


1.4.4. Mijloacele de transmisie la sol şi de preprocesare a datelor brute 


In afara vectorilor şi captorilor un sistem satelitar necesită şi existența unor mijloace 
terestre care să asigure funcționarea lanțului captare, transmisie, prelucrare, difuzare 
după cum urmează: 

e Un centru de misiune care defineşte zilnic "sarcina " pe care satelitul trebuie să 
o îndeplinească. În legătură directă cu centrul de misiune se află staţia de 
control care permite pilotarea satelitului şi corectarea parametrilor orbitei 
(tangaj, ruliu şi derivă). 

e Un centru de preprocesare (pretratare) a datelor. Aici se recuperează datele 
brute primite de la staţia de recepție şi le transformă radiometric şi geometric în 
vederea difuzării către utilizatori. 


2. Rolul culorilor în analiza datelor de teledetecţie 


Lumina este o formă de energie care se propagă în spaţiu sub forma undelor 
(oscilaţiilor) electromagnetice, fund un caz particular al energiei radiante, mai precis 
este acea parte a energiei radiante care este capabilă să producă ființei umane şi altor 
organisme superioare, senzaţii vizuale. 


Energia emisă de soare cuprinde o largă gamă de radiaţii electromagnetice. Dintre 
acestea, la suprafața pamântului, după trecerea prin atmosfera terestră (care 
acționează ca un filtru), ajunge doar o mică parte, care cuprinde radiaţiile vizibile 
precum şi radiații din zonele învecinate (ultraviolet şi infraroşu). Toate acestea 
alcătuiesc (după cum s-a mai arătat în capitolul 1) zona optică a spectrului (fig.1). 


Dintre componentele spectrului radiațiilor electromagnetice, doar acelea aparținând 
unui domeniu foarte îngust, plasat aproximativ în mijlocul acestuia, având valorile 
eşalonate între 380 şi 760 nm, produc senzaţii luminoase. Ele constituie zona vizibilă 
a spectrului, prezenţa lor simultană în cantități egale, provocând unui observator 
senzaţia luminii albe. 


Ochiul uman nu este capabil să distingă componentele luminii albe, dar, atunci când 
printr-un procedeu oarecare, aceasta este descompusă astfel încât radiaţiile 
componente să ocupe poziţii diferite în câmpul vizual, organul vederii le diferențiază 
prin senzaţii diferite de culoare. 


Ochiul răspunde simultan tuturor radiaţiilor pe care le captează ; o radiaţie de o 
anumită lungime de undă nu poate fi distinsă dintre celelalte, cu excepția cazului în 
care este captată separat. De exemplu, ochiul identifică cu uşurinţă culoarea verde în 
spectrul vizibil, dar nu este capabil să izoleze această senzaţie din lumina albă în care 
acest verde este prezent. Înseamnă că ochiul nu conţine o infinitate de categorii de 
elemente sensibile la culoare, corespunzătoare tuturor radiațiilor aparținând 
domeniului vizibil al spectrului. Experienţa demonstrează că totul se petrece ca şi 
cum ar exista doar trei categorii de astfel de elemente, mai precis de conuri 
corespunzând, în mare, celor trei zone ale spectrului care grupează radiațiile albastre 
(380-500 nm), verzi (500-600 nm) şi roşii (600-760 nm). Este suficient astfel să se 
amestece în mod judicios fascicole de lumină având culorile roşu, verde, respectiv 
albastru (numite culori primare), pentru a realiza sinteza luminii albe. Această teorie 

este confirmată de faptul că orice culoare poate fi reprodusă printr-un amestec 
potrivit de trei fascicole de lumină, fiecare corespunzător culorilor primare. 


Fiind un fenomen în întregime cerebral, rezultat din acțiunea radiațiilor luminoase 
asupra ochiului determinâd o senzaţie asociată viziunii, noţiunea de culoare nu există 
din punct de vedere material. Culorile pot fi create de interacțiunea luminii cu 
obiectele, fie culorile corpurilor opace (cea mai mare parte a corpurilor din natură), 
sau ale corpurilor transparente (filtre, filme, diapozitive), fie prin emiterea cu ajutorul 
unui dispozitiv iradiant (fascicul laser, televiziune ). 


În cazul corpurilor opace culoarea rezultă din interacțiunea luminii cu un obiect. 
Receptorul (în acest caz ochiul) analizează, iar creierul interpretează fracțiunea de 
semnal reflectat în direcţia sa (fig16). În cazul corpurilor transparente receptorul 
analizează, iar creierul interpretează fracțiunea de semnal transmisă către receptor 


(fig.17). 
v ala 


Fig.16 Culoarea corpurilor opace Fig.17 Culoarea corpurilor 
transparente 


În 1669 Newton a reuşit să descompună experimental, cu ajutorul unei prisme 
triunghiulare, lumina albă în culori monocromatice, respectiv în radiații 
electromagnetice cărora le corespunde o lungime de undă care permite să fie 
caracterizate. Altfel spus a descompus un fascicol de lumină solară pentru a pune în 
evidență o serie neîntreruptă de culori juxtapuse, care a primit denumirea de spectru 
vizibil. Producerea spectrului în acest mod se explică prin faptul că indicele de 
refracție al unui material transparent variază cu lungimea de undă a radiației care îl 
traversează; în consecință, diferitele radiații componente ale unui amestec sunt 
deviate mai mult sau mai putin în funcție de lungimea lor de undă. 


Între culorile spectrului nu există granițe bine definite de trecere de la o culoare la 
alta, dar ochiul uman distinge, totuşi, un număr de peste 150 de nuanțe intermediare. 
O culoare obținută prin excitarea ochiului cu o radiație luminoasă de o anumită 
lungime de undă sau de o bandă foarte îngustă de lungimi de undă (sub 5 nm) se 
numeşte culoare monocromatică, iar radiația care îi dă naştere este denumită radiație 
monocromatică. 

În realitate, culorile uzuale sunt departe de a fi pure aşa cum sunt culorile 
monocromatice ale spectrului. De fapt, culorile folosite în teledetecţie corespund 
radiației acoperind un interval continuu de lungimi de undă care integrează o 
infinitate de unde monocromatice. De aceea, procesarea de imagini are ca obiect şi 
caracterizarea spectrală a culorii corpurilor. 

Definiţia culorii poate avea diferite sensuri dacă luăm în considerare aspectul fizic, 
psihofizic, psihosenzorial sau fiziologic: 


e din punct de vedere fizic : radiaţii electromagnetice cuprinse între 375-760 nm 
şi care formează banda spectrului electromagnetic vizibil, cu o lungime de 
undă care este susceptibilă să stimuleze selectiv conurile retiniene; 

e din punct de vedere psiho-fizic culoarea este acea caracteristică a luminii care 
permite de a distinge unul de altul, două câmpuri din spectrul vizibil care au 
aceeaşi formă, mărime şi structură; 

e din punct de vedere psihosenzorial, indiferent de stimulul utilizat, orice 
senzație luminoasă se caracterizează prin: luminozitate (factor necromatic ce 
se referă la intensitatea sursei luminoase), tonalitate (denumirea culorii care se 
referă la scara perceptivă calitativ şi indicată cu termenii de roşu, verde, 
galben, albastru) şi saturație (caracteristică a culorii ce se referă la o scară de 
senzaţii reprezentând grade crescânde de culoare plecând de la alb). 

e din punct de vedere fiziologic, compunerea unui ansamblu de trei culori 
primare permite reproducerea oricărei culori. 


Rezultă, deci, că noțiunea de culoare include în sine doi factori: 


e unul obiectiv (radiaţia luminoasă), 
e unul subiectiv (senzaţia de culoare care se naşte în creierul uman, ca urmare a 
excitării ochiului de această radiație). 


2.1. Geneza culorilor în natură 


Toate senzațiile de culoare pe care le încercăm rezultă din modificarea selectivă a 
luminii albe în natură. Principalele fenomene fizice care stau la originea acestor 
modificări sunt absorbţia, difuzia, interferența, dispersia şi fluorescența. 


Absorbţia. Majoritatea fenomenelor absorb selectiv o parte din lumina care le 
întâlneşte, în sensul că absorbţia variază cu lungimile de undă ale radiațiilor 
componente. Ca urmare, lumina care părăseşte materialul (prin reflexie sau 
transmisie) are o compoziție spectrală diferită de cea incidentă şi, fiind percepută de 
ochi, produce senzaţia unei anumite culori. Un obiect dat va apărea, deci, colorat în 
culoarea luminii reflectate sau transmise de el. 


Difuzia. Culorile în care apare cerul la răsăritul sau la apusul soarelui rezultă datorită 
aceluiaşi fenomen care conferă cerului senin culoarea sa albastră : difuzia selectivă a 
radiaţiilor luminoase reflectate în toate direcțiile de către moleculele gazelor care 

alcătuiesc atmosfera. Acţionând asupra radiaţiilor luminoase, moleculele de aer au 
influență în primul rând asupra celor cu lungime de undă mică şi destul de puţin 
asupra celorlalte. Difuzate prin reflexie, undele luminoase cu lungime de undă mică 
dau cerului culoarea albastră. Proporția de unde scurte difuzate este atât de mare 
încât observatorul nu mai primeşte decât o cantitate foarte mică din acestea: fluxul 
luminos este compus în principal din unde mai lungi, astfel încât soarele apare 
galben, portocaliu şi, în anumite cazuri, în funcție de puritatea atmosferei, chiar roşu. 
Când aerul este încărcat de praf, fum, picături de apă în suspensie, difuzia îşi pierde 
caracterul selectiv şi, acționând asupra tuturor radiaţiilor conținute în lumina solară, 
este difuzată lumina albă, ceea ce face ca cerul să capete un aspect alb, laptos. În 
absenţa totală a atmosferei şi deci a difuziei luminii solare, cerul ar părea negru, ca în 
spaţiile intersiderale iar stelele ar fi vizibile la orice oră din zi şi din noapte. 


Interferenţa pe straturi transparente subțiri este rezultatul interacțiunii dintre radiațiile 
reflectate pe ambele feţe ale acestora, având ca efect diminuarea, intensificarea sau 
anularea reflexiei în funcţie de faza în care acestea se întâlnesc. În lumina albă 
interferența are ca rezultat atenuarea selectivă a unor radiaţii în funcție de raportul 
dintre lungimile lor de undă şi grosimea stratului. Din acest motiv baloanele de 
săpun şi petele de ulei de pe suprafața apei, care reprezintă variante ale straturilor 
transparente subțiri, prezintă un aspect multicolor. 


Dispersia. Formarea culorilor poate proveni, de asemenea, din diferenţele de refracție 
suferite de radiațiile având lungimi de undă diferite. Lumina albă este astfel 
dispersată în elementele sale componente, etalate sub forma unui spectru colorat. 
Exemplele bine cunoscute sunt: 


e curcubeul (produs prin refracția selectivă a componentelor luminii albe solare 
la trecerea prin picăturile de apă aflate după ploaie în atmosferă) ; 

e spectrul obţinut la trecerea unui fascicol de lumină albă printr-o prismă 
triunghiulară transparentă; 

e apele" policrome etalate de faţetele şlefuite ale diamantului la iluminarea sa 
cu o sursă puternică de lumină. 


Fluorescenţa. Radiațiile ultraviolete, deci invizibile, care, absorbite de anumite 
substanțe, sunt transformate în radiații de diferite lungimi de undă din domeniul 
vizibil, având culori strălucitoare vizibile în plină obscuritate provoacă fenomenul de 
fluorescență. Imaginea color de televiziune, dar şi, foarte important pentru 
procesarea de imagini de teledetecţie, cea obținută pe ecranul monitoarelor 
calculatoarelor, se reconstituie cu ajutorul unor luminofori a căror excitare este 


produsă nu de radiaţii electromagnetice ci de fascicole de electroni. 


2.2. Evaluarea culorilor 

Deşi culoarea este o calitate, nu o cantitate a fost necesar în vederea identificării, 
comparării şi reproducerii culorilor, să se stabilească o serie de parametrii de 
evaluare a acestora. În plus, deoarece culoarea este o senzaţie (fenomen psihic, 
subiectiv) provocată de o radiaţie electromagnetică (fenomen fizic, obiectiv), pentru 
evaluarea sa se utilizează atât parametrii subiectivi cât şi obiectivi. 


2.2.1. Parametrii subiectivi de evaluare a culorii 
Ochiul identifică o culoare după strălucire, nuanţă şi saturație : 


e strălucirea este atributul senzației vizuale potrivit căruia o sursă luminoasă 
directă sau indirectă , pare că emite mai multă sau mai puţină lumină. 

e nuanţa (tonalitatea cromatică) este atributul senzaţiei vizuale care permite să se 
dea o denumire unei culori, prin asociere cu o anumită regiune a spectrului 
vizibil. Culorile principale provenite din dispersia luminii albe sunt, în ordinea 
descrescândă a lungimilor de undă: roşu, portocaliu (oranj), galben, verde, 
albastru, indigo şi violet, ale căror iniţiale formează cuvântul ROGVAIV, util 
pentru reținerea denumirilor culorilor spectrale şi a ordinii lor în spectru. 

e saturaţia este atributul senzaţiei vizuale care permite să se aprecieze senzația 
vizuală totală şi se caracterizează prin amestecul de lumină albă în culoarea 
dată. 


Parametrii subiectivi se folosesc în limbaj curent pentru aprecierea reproducerilor 
fotografice, a culorilor obiectelor uzuale. Pentru a se ajunge însă la performanțele 
actuale în domeniul reproducerii culorilor în fotografie, film, televiziune, în 
domeniul tipografic şi, în cazul de faţă, în teledetecție, a fost necesară stabilirea unor 
parametrii obiectivi, măsurabili. 


2.2.2. Parametrii obiectivi de evaluare a culorilor 


In practică culoarea este evaluată făcând apel la următorii parametrii : 


Luminanţa caracterizează intensitatea radiației luminoase a unei surse de radiații 
directe sau indirecte într-o anumită direcție, raportată la aria suprafeţei aparente a 
sursei văzute din respectiva direcție. 


Lungimea de undă dominantă exprimă lungimea de undă a radiaţiei monocromatice 
care generează, prin comparație, culoarea pură cea mai apropiată de culoarea 
considerată. 


Puritatea exprimă gradul de diluare a culorii pure definite de lungimea de undă, prin 
amestec cu lumina albă, diluare care trebuie făcută pentru reconstituirea culorii 
obiectului. Exemple de culori pure sunt cele spectrale. 

Intre parametrii obiectivi şi subiectivi există următoarea corespondenţă: 


luminanță = strălucire, 
lungime de undă dominantă “nuanţă 
puritate saturație. 


In legătură cu parametrii enumerati, trebuie arătat că mărimile lungime de undă 
dominantă şi puritate, se recunosc sub numele de cromaticitate, iar nuanţa şi 
saturația, sub denumirea de cromie. 


2.3. Reproducerea culorilor 


Teoria tricromatică a vederii este confirmată de faptul că orice culoare poate fi 
reprodusă (sintetizată) prin amestecul judicios a trei fascicole de lumină colorate în 
albastru, verde şi respectiv roşu, numite culori primare, reprezentând, fiecare, 
aproximativ cât o treime din spectrul vizibil. 


2.3.1. Sinteza aditivă a culorilor (amestecul aditiv) 


Atunci când amestecul a trei fascicule de lumină colorată se obţine prin adunare 
spunem că au fost sintetizate culorile prin aditivare. Procedeul se poate realiza într-o 
cameră obscură, proiectând pe un ecran alb fascicolele de lumină provenind de la trei 
surse coerente de lumină, prevăzute fiecare cu câte un filtru având culorile roşu, 
verde, respectiv albastru. Suprapunând în diferitele moduri cele trei proiecţii, se obțin 
următoarele rezultate: 


la intersecția fascicolului roşu cu cel verde se obţine o suprafață galbenă 
=> (R+V=G); 
fascicolul roşu combinat cu cel albastru generează culoarea magenta (purpuriu) 
=> (A+R=M); 
fascicolul albastru combinat cu cu cel verde generează prin suprapunere culoarea 
cyan (azurie) 
=> (V+A=C). 
La intersecţia celor trei fascicole colorate, se obține o suprafață albă: 
(R+V+A > alb) 
Trecând în această egalitate pe rând, fiecare culoare în dreapta, putem scrie: 
(R+V = alb-A) ; R+A = alb-V şi V+A = alb-R 
Dar R+V, R+A şi V+A reprezintă culorile galben, magenta şi respectiv cyan. 


Rezultă că: galbenul şi albastrul, verdele şi magenta, respectiv cyanul cu roşul, 
alcătuiesc, în amestec de cantități egale, culoarea albă. Din acest motiv, culorile 
galben, magenta şi cyan se numesc complementarele culorilor albastru, verde şi 
respectiv roşu deoarece amestecate în proporţii corespunzătoare dau o culoare neutră 
(alb sau cenuşiu). De exemplu, culoarea complementară pentru galben este violet, 
pentru roşu este verde-albăstrui, iar pentru albastru este portocaliu. Aşezate alături 

aceste culori au proprietatea de a se întări reciproc. In legătură cu culorile 
complementare, trebuie făcute două remarci interesante: 


e culoarea magenta nu se găseşte în spectrul vizibil; ea rezultă prin amestecul 
culorilor spectrale roşu şi albastru; 

e dacă în culorile cyan (albastru+verde), magenta (roşu+albastru) simţim într-o 
oarecare măsură prezența componentelor, în galben  (roşutverde) 
componentele amestecului îşi pierd complet individualitatea. 


CULORI RECI ~ | CULORI CALDE 
K y D Fa EN `y VERDE, E „GALBEN 
pd \ EN ; Pa 6: J aa , A \ H K 3y y 7 S | | 
/ SI Z JAA S o N 9 ca p A \ GYAN: ! ROSU 
pi ailloetale | | 
N Na o% J N X / / N / 
ii PR OX S DA Sa >L o 4 ALBASTRU ` A MAGENTA 
A=albastru ; V=verde ; R=rosu; G=galben ; M=magenta ; C=cyan n > 4 
Fig.18 Sinteza culorilor Fig.19 Cecul culorilor 


2.3.2. Sinteza substractivă a culorilor 


În sinteza aditivă s-a pornit de la întuneric iar culorile au fost generate pe rând, 
adăugând succesiv radiaţii diferit colorate până la obţinerea senzației de alb. Există şi 
o alta metodă, în care punctul de pornire este lumina alba din care se extrag pe rând 
radiațiile componente. Aceasta metoda poarta denumirea de sinteza substractivă şi se 
bazează pe extragerea treptată a componentelor unui amestec de radiaţii. Termenul 
amestec substractiv, folosit uneori, trebuie înțeles ca un amestec al efectelor, nu al 
radiaţiilor, ca în cazul sintezei aditive. 


Acest mod de obţinere a culorilor se poate realiza experimental amplasând pe o 
suprafața translucidă, iluminată din spate cu lumină alba, filtre având culorile 
complementare: galben, magenta şi cyan. Se constata următoarele: la suprapunerea 
filtrelor cyan şi galben apare culoarea verde, filtrele galben şi magenta produc 
culoarea roşie iar cele purpuriu şi cyan culoarea albastră. Zona care corespunde 
suprapunerii tuturor celor trei filtre apare neagră sau gri. 

Explicația apariţiei culorilor noi prin suprapunerea filtrelor se bazează pe principiul 
cunoscut al acțiunii filtrelor colorate: un filtru de o anumita culoare reține radiațiile 
având culoarea complementară şi permite trecerea acelor radiaţii care au culoarea sa. 


Filtrul galben permite trecerea radiațiilor având culoarea galbenă, care sunt compuse 
din radiații verzi şi roşii. Aceste radiaţii întâlnesc apoi, spre exemplu, filtrul magenta, 
care permite trecerea radiațiilor roşii şi albastre. Singura radiație care poate străbate 
ambele filtre este cea roşie, regăsindu-se ca o componentă atât în magenta cât şi în 
galben. În sfârşit, când radiaţia roşie trecută prin primele două filtre ajunge la filtrul 
cyan, este oprită complet, fiind complementară acestuia. 


Sinteza pe cale aditivă a culorilor se află la baza formării imaginii de televiziune în 
culori. Reproducerea fotografică şi tipografică a culorilor se bazează pe sinteza 
substractivă. Filtrele fotografice îşi îndeplinesc diferitele lor funcțiuni acționând 
substractiv asupra luminii. 


2.4. Alte noţiuni importante în practica procesării de imagini 


Procesarea de imagini de teledetecţie, în special atunci când scopul final este unul 
cartografic, are în vedere multe din conceptele de utilizare a culorii în artă. Trăim 
într-un univers cromatic în care, teoretic, am putea întâlni aproape 30000 de nuanţe 
de culori deşi în mod obişnuit ochiul nostru poate distinge numai opt - nouă nuanțe 
din fiecare culoare. 


Reprezentarea adecvată, a realităţii din natură este întotdeauna legată de alegerea 
judicioasă a culorilor aşa încât harta să fie expresivă şi să ofere, în acelaşi timp, un 
confort vizual optim, fără a neglija un aspect: cu ajutorul culorilor putem crea 
senzația de mărire sau micşorare a spaţiului. Pentru aceasta vom enumera câteva 
noțiuni foarte importante în practica reprezentării : 


Culori cromatice: culori care reflectă lumina (solară sau artificială) neselectiv, adică 
reflectă în mod egal toate lungimile de unde electromagnetice vizibile pentru ochiul 
omenesc (între 375 şi 760 milimicroni). În această categorie intră culorile alb, negru, 
şi toate nuanțele dintre alb şi negru (gri). Aceste culori se deosebesc între ele prin 
strălucire şi luminozitate. 


Culori acromatice: culori care reflectă lumina (solară sau artificială) neselectiv, adică 
reflectă în mod egal toate lungimile de undă electromagnetice vizibile pentru ochiul 
omenesc (între 375 - 760 milimicroni). În această categorie intră culorile alb, negru 
şi toate nuanțele dintre alb şi negru (cenuşiu). Aceste culori se deosebesc între ele 
printr-o singură însuşire: strălucirea sau luminozitatea. 


Culori calde : roşu, roşu - gălbui, galben, galben-verzui sunt culori care dau impresia 
de căldură datorită valenţelor calorifice (termice) ale lungimilor de undă ce le 
corespund şi care prezintă o intensitate ridicată a energiei radiante. 

Culori adânci: culori care având puritatea mare şi luminozitatea mică dau senzaţia de 
profunzime, de spaţialitate şi îndepărtare. Exemplu: albastru şi verde. 


Luminozitatea sau strălucirea: reprezintă gradul de intensitate sau încărcătura 
energetică a razelor de lumină, respectiv a umbrelor electromagnetice, reflectate de o 
anumită culoare. Este determinată de amplitudinea undei luminoase. Culorile 
deschise (luminoase) sau strălucitoare reflectă mai multă lumină decât cele închise. 
Culoarea cea mai luminoasă este culoarea albă, iar cea mai puţin luminoasă, culoarea 
neagră. Culorile de la marginea spectrului vizual (albastru, violet) au o strălucire mai 
mică decât cele de la mijloc (galben). O culoare cromatică este cu atât mai luminoasă 
cu cât este mai îndepărtată de negru. 


Saturația: reprezintă puritatea sau gradul de amestec al unei culori cu albul 
(amestecul lungimilor de undă). Este însuşirea culorii de a fi mai concentrată, mai 
saturată sau mai pală şi este dată de distanţa la care se situează o culoare cromatică 
dată de culoarea acromatică - alb. Depinde de uniformitatea lungimilor de undă 
percepute concomitent. O culoare este cu atât mai pură cu cât undele 
electromagnetice care ne dau culoarea respectivă sunt mai omogene. Ca lungime de 
undă sunt de acelaşi fel. O culoare teoretic pură este aceea determinată de o singură 
lungime de undă. 


Dacă percepem concomitent toate lungimile de undă, vedem culoarea albă. Saturaţia 
unei culori scade dacă adăugăm cenuşiu sau dacă facem să crească sau să scadă 
luminozitatea. Corpurile care absorb toate lungimile de undă sunt percepute ca fiind 
negre iar cele care reflectă toate lungimile de undă sunt percepute ca fiind albe. 
Absorbţia şi reflexia în diferite proporții a tuturor lungimilor de undă determină 
nuanțe cromatice aflate între alb şi negru, respectiv tonurile de gri. 


2.5. Rolul filtrelor în teledetecţie 


La ora actuală specialiştii consideră că filtrul este unul dintre cele patru elemente 
fundamentale ale captării imaginii şi înregistrării ei, alături de lumină, sistemul optic 
şi materialul fotosensibil, sau, în cazurile fotogrammetriei digitale şi a teledetecției, 
senzorul digital. De aceea, orice discuţie în legătură cu captarea, înregistrarea şi 
redarea imaginii ajunge mai devreme sau mai târziu la problema filtrelor. Astfel, un 
filtru optic permite, în funcție de caracteristicile sale, reproducerea optimă a realității, 
fie redarea acesteia potrivit intentiilor analistului, de unde şi necesitatea utilizării în 
teledetecție. 


În prezent, la dispoziţia celor care captează imaginea există o mare diversitate de 
filtre. Alegerea aceluia care produce modificarea potrivită şi exactă a iluminării, 
pentru a furniza către elementul fotosensibil informaţii optime, presupune stăpânirea 
unor cunoştinţe strict necesare din domeniul opticii fizice şi fiziologiei din partea 
utilizatorului imaginii. Noţiunea de filtru exprimă în mod nemijlocit ideea de 
selectivitate, ideea de divizare a unui amestec într-o parte reținută şi o parte căreia i 


45 


Alexandru Badea - NOTE DE CURS TELEDETECŢIE — 


USAMV-FIFIM-CADASTRU 


se permite trecerea, criteriul de selectivitate fiind de obicei o proprietate fizică a 
componentelor amestecului. 


Cu alte cuvinte, filtrul este un element care transmite parțial radiațiile 
electromagnetice incidente, fie reducând în aceeaşi proporție componentele sale, fie 
reducând diferit radiaţiile, în funcție de lungimea lor de undă. Majoritatea filtrelor 
folosite absorb în mod preferenţial unele radiații, fund numai selective şi având de 
obicei un aspect colorat. În fotografie se folosesc şi filtre care au o acţiune uniformă 
asupra diferitelor radiații, indiferent de lungimea lor de undă. Acestea se numesc 
neselective şi au un aspect gri. 


Principiul acțiunii unui filtru colorat este următorul: el transmite radiațiile având 
aceeaşi culoare cu a sa şi le reține prin absorbţie pe cele de culoare complementară. 
O excepție o reprezintă filtrele interferenţiale, la care o parte din radiația incidentă 
este reflectată, datorită fenomenului de interferență pe straturi subțiri, şi o altă parte, 
de culoare complementară este transmisă. Trebuie precizat că, de fapt, filtrul are o 
anumită culoare, tocmai datorită faptului că din lumina albă incidentă, permite 
trecerea doar a radiațiilor care îi conferă acea culoare. Principiul acțiunii filtrelor este 
identic, indiferent de tipul materialului. 


3. Procesarea şi analiza imaginilor 


Imaginile satelitare conțin mult mai mult decât poate percepe în mod natural ochiul 
uman prin observare directă. În funcţie de sensibilitatea atent proiectată a detectorilor 
(în vizibil, infraroşu sau microunde) au fost predefinite, iar apoi perfecționate în 
timp, mijloacele de analiză care permit extragerea informaţiilor „ascunse”. De fapt, 
ceea ce ne interesează este conținutul spațial al imaginii caracterizat prin măsurarea 
reflectanţei corespunzător pragurilor spectrale specifice fiecărui instrument în parte. 


In acest capitol, vom încerca să prezentăm în mod cât mai succint aspecte importante 
privind procesarea imaginilor, începând cu descrierea modului de vizualizare şi a 
principulor de utilizare a imaginilor în format analogic. 


3.1. Vizualizarea imaginii 


Oamenii percep realitatea înconjurătoare în trei dimensiuni. Simţul vederii permite 
cunoaşterea vizuală a obiectelor ce ne înconjoară şi să le apreciem în ceea ce priveşte 
forma, mărimea, culoarea şi distanţa care ne separă de acestea. Acest fenomen, 
încă neexplicat în totalitate, este rezultatul unor interacțiuni complicate între ochi şi 
creier. 


3.1.1. Principiul vederii binoculare 


Ochii sunt depărtați cu circa 6 cm (distanţa interpupilară), ceea ce permite perceperea 
a doua imagini uşor diferite. Creierul permite fuziunea cele doua imagini într-o 

singura imagine tridimensionala care ce permite perceperea celei de-a treia 
dimensiuni. Aceasta capacitate de a vedea în relief este cunoscuta sub denumirea de 
vedere binoculară sau vedere stereoscopică. 


Vederea monoculară nu dispune de elemente metrice precise pentru evaluarea 
distanțelor. Vederea in profunzime numită şi vedere în relief sau vedere 
stereoscopică, este caracteristică vederii binoculare şi se întemeiază pe faptul că în 
centrul vederii din creier se suprapun două imagini ale aceluiaşi obiect, care sunt 
diferențiate ca urmare a faptului ca centrele de perspectivă de unde se înregistrează 
cele doua imagini au poziţii diferite in spaţiu. Din punct de vedere geometric, 
localizarea punctelor in spațiu se face prin intersecții. 


Vederea este un fenomen complicat, care nu trebuie luat în considerare numai din 
punct de vedere anatomic. Ca şi în cazul celorlalte simţuri, în cazul percepţiei vizuale 
avem de-a face cu un proces care se realizează pe scoarţa cerebrală care este o supra- 
faţă de recepţie, pe care se proiectează excitaţiile venite din mediul extern şi intern. 


În plan orizontal, câmpul vizual al ochiului se întinde circa 100 de grade de partea 
opusă nasului şi 50 de grade de partea nasului, iar în plan vertical câmpul vizual 
acoperă 130 de grade. 


Imaginea perspectivă a obiectelor din natură se formează tot ca o perspectivă pe 
retină. Procesul de formare a imaginii pe retină este comparabil cu procesul formării 
imaginii pe pelicula fotografică. Ochiul înregistrează imaginile sub forma unor 
perspective cu centrul în cristalin. De aceea, vederea monoculară înregistrează 
elemente metrice efective doar pentru contururi şi direcții, nu şi pentru profunzimi. 
Totuşi, prin vedere monoculară se poate discrimina poziţia relativă a obiectelor în 
profunzime, dar aceasta se datorează obişnuinței şi experienței referitoare la 
aprecierea acoperirilor şi tonalităților specifice. 


În momentul în care este obţinută fuziunea binoculară, este realizată percepţia 
vizuală a spațiului în trei dimensiuni. Cercetând permanent detaliile pe care le are în 
față observatorul ajunge să perceapă diferențe foarte mici atât lateral cât şi în 
profunzime. În aceasta constă vederea binoculară naturală, sau efectul stereoscopic 
natural. Acest efect stereoscopic reprezintă aportul considerabil de informații în 
legătură cu mediul înconjurător pe care îi aduce vederea binoculară. 


3.1.2. Efectul stereoscopic în fotogrammetrie 


Imaginile plane (desene, fotografii, filme, desenele) de pe ecranul computerului pot 
fi manipulate prin tehnici speciale pentru a crea iluzia de înălțime, respectiv 
(adâncime). Avem impresia că obiectele observate “cresc” din hârtie, film sau ecran. 
Efectul stereoscopic are loc în momentul în care zona de acoperire (suprapunere) a 
două fotograme succesive este privită astfel încât fiecare ochi să observe fotograma 

corespondentă. Operatorii experimentați au capacitatea de a obține efectul 
stereoscopic fără a utiliza un aparat de stereorestituţie. 


Instrumentele clasice de restituție stereofotogrammetrică sunt construite, cu mici 
excepţii, pe principiul separării imaginilor prin sisteme optice constituite din 
lentilele, prisme şi oglinzi. 


Pentru a fi percepută ca o singură imagine o stereogramă (cuplu stereoscopic) trebuie 
să fie observată cu ajutorul unui instrument care permite vizualizarea fotogramei cu 
ocularul corespunzător ochiului drept, respectiv fotogramei din stânga cu ochiul 
stâng. Creierul recepționează fiecare imagine separat şi le integrează într-o singura 
imagine tridimensională (în relief). 


Fig. 16 Cuplul stereoscopic 


Efectul stereoscopic are loc în momentul în care zona de acoperire (suprapunere) a 
două fotograme succesive este privită astfel încât fiecare ochi să observe fotograma 
corespondentă. Cele două. fotograme trebuie privite separat, adică. cu ochiul din 
stânga trebuie privită fotograma din stânga iar cu ochiul din dreapta, fotograma din 
dreapta. Operatorii experimentați au capacitatea de a obţine efectul stereoscopic fără 
a utiliza un aparat de stereorestituție. 


În practică, efectul stereoscopic poate fi realizat, de asemenea, prin folosirea filtrelor 


optice pentru observarea perspectivelor centrale plane cele două procedee cu aplicare 
largă fiind anaglifele şi polarizarea luminii. 


3.1.3. Anaglifele 

Imaginile plane (desene, fotografii, filme) sau afişate pe ecranul computerului pot fi 
manipulate prin tehnici speciale pentru a crea iluzia de înălțime, respectiv 
(adâncime). Avem impresia că obiectele observate “cresc” din hârtie, film sau ecran. 


Procedeul acesta foloseşte o particularitate a culorilor complementare (atunci când 
fiecare culoare este formată din amestecul tuturor culorilor spectrale care nu sunt 
cuprinse în cealaltă). 


O anaglifă se obține prin fotografierea suprapusă a ambelor fotograme ale cuplului în 
culori complementare pe un fond alb. Culorile complementare cel mai des folosite 
sunt roşu şi cyan. Dacă anaglifa este privit cu ochelari prevăzuţi cu lentile colorate în 
culori complementare, prin substracția culorilor se obţine efectul stereoscopic. 


Explicația fenomenului de separație a imaginilor este următoarea : 


e lentila roşie a ochelarilor va fi străbătută numai de componenta roşie a luminii, 
astfel că fondul alb al hârtiei va fi perceput în roşu ; 

e detaliile fotogramei redate în roşu se vor dizolva în fondul roşu ; 

e detaliile fotogramei în culoarea complementară roşului (cyan) vor fi percepute 
în negru ; 

e lentila cyan a ochelarilor va fi străbătută numai de componenta cyan a luminii, 
astfel că fondul alb al hârtiei va fi perceput în cyan ; 

e detaliile fotogramei redate în cyan se vor dizolva în fondul cyan ; 

e detaliile fotogramei în culoarea cyan vor fi percepute în negru.. 


ALIRU ` AURU 


OCHIUL DON 


STÅNGA 


Fig. 17 Principiul anaglifelor 


Pentru realizarea unui model stereoscopic procedeul culorilor complementare 
foloseşte tocmai această particularitate, cele două perspective centrale fiind colorate 
fiecare în parte în culoarea complementară celeilalte. 

Pentru obținerea unei anaglife se utilizează două reprezentări (fotografice sau 
tipografice) ale aceluiaşi subiect, una în cyan (albastru-verzui), cealaltă în roşu; le 
suprapunem pe hârtie fotografică (sau le imprimăm) cu un foarte mic decalaj aşa 
încât observatorul, utilizând ochelari cu o lentilă (cyan), iar alta roşie, vede apărând 
subiectul în relief, culorile dispărând. Lentila roşie filtrează imaginea cyan şi astfel 
numai imaginea roşie trece prin lentilă, respectiv lentila cyan filtrează culoarea roşie 
lăsând să treacă numai culoarea cyan. 


Ca urmare, ochiul stâng va percepe într-o tonalitate negricioasă numai perspectiva 
din stânga, iar ochiul drept va percepe în această tonalitate negricioasa numai 
perspectiva din dreapta. Cu aceasta este realizata condiţia stereoscopiei artificiale şi 
anume ca fiecare ochi în parte să vadă numai câte o perspectivă centrală a aceluiaşi 
obiect. Creierul recepționează două imagini diferite şi le combină pentru a rezulta o 
imagine virtuală tridimensionala. Mai precis, anaglifele reprezintă un procedeu 
fotografic care utilizează culori şi filtre corespondente pentru a crea iluzia reliefului 
în filme, fotografii sau ilustraţii. 


Anaglifele se pretează unei procesări pe calculator chiar şi atunci când operatorul 
este mai puţin experimentat. Principiul de lucru se bazează afişarea pe monitor în 
mod alternativ, cu o frecvenţă suficient de mare, a fotogramei alb-roşu din stânga şi a 
fotogramei alb-verde din stânga. 


Brevetul procesului de realizare a fotografiilor anaglife a fost obținut în 1891 de 
francezul Louis Ducos du Hauron, iar în 1903 frații Louis şi Auguste Lumière, 
pionierii filmului, au făcut demonstrații cu un film realizat pe acest principiu. 


3.1.4. Imagini tridimensionale polarizate 


Fizicianul scoțian David Brewster (1781-1868) a descoperit că lumina este polarizată 
prin reflexie. Lumina obişnuită se propagă prin oscilații electromagnetice 
transversale în toate planurile, iar lumina polarizată se propagă prin aceleaşi oscilații 
dar numai într-un singur plan transversal. Pentru a obține lumină polarizată se 
utilizează cristale polarizoare. În cazul în care în calea unei raze de lumină polarizată 
se interpune un cristal identic (numit analizor) cu cel folosit la polarizare (numit 
polarizor) se constată că prin rotirea sa intensitatea luminoasă scade până la 
reducerea totală. 


Atunci când stereogramele se proiectează prin polarizori poziționaţi în planuri 
perpendiculare şi se privesc prin ochelari prevăzuţi cu analizori situați, de asemenea, 
în planuri perpendiculare, se obține efectul stereoscopic. Practic, fiecare din ochi va 
vedea câte o singură fotogramă. 


Sistemul de filmare Polaroid realizat de inventatorul american Edwin Herbert Land 
se bazează pe utilizarea a două camere de filmare sau a unei camere cu dublu 
obiectiv. In cinematograf cele două filme sunt proiectate simultan. Un filtru de 

polarizare ataşat în faţa proiectorului din stânga orientează undele de lumină într-un 
plan, în timp ce un alt filtru situat în faţa proiectorului din dreapta orientează lumina 
într-un plan perpendicular. Observatorii poartă ochelari cu lentile de polarizare gri 
care orientează undele de lumină ca şi filtrele proiectoarelor. Acestea permit ca 
ochiul stâng al observatorilor să vadă numai imaginea de la proiectorul din stânga 
iar ochiul din dreapta numai imaginea provenită de la proiectorul din dreapta. 
Creierul primeşte aceste două imagini care fuzionează şi le compune într-o imagine 
tridimensională. Prima demonstraţie a fost făcută în 1939 la Expoziţia Mondială de 
la New York. 

Fig. 18 Utilizarea polarizării în fotogrammetrie 


O altă posibilitate de obținere a efectului stereoscopic se bazează pe principiul 
alternanței (scintilațiilor) imaginilor. Separarea imaginilor este generată prin 
proiectarea lor, succesiv, cu o frecvență de cel puțin 15 imagini pe secundă. 
Succesiunea imaginilor este privită printr-un dispozitiv de obturare succesivă a celor 
doi ochi sincron cu proiectarea fotogramelor. Această soluţie a fost adoptată pentru a 
construi aparate de stereorestituție, iar mai de curând a sistemelor computerizate de 
fotogrammetrie digitală, fără a uita aplicaţiile specifice jocurilor tridimensionale pe 
calculator. 


Trebuie amintit faptul că, încă din 1971, publicul canadian a avut acces la tehnologia 
„ImageMAXimum” care se bazează pe utilizarea unor instalații sofisticate alcătuite 
din proiectoare cu deplasare orizontală a peliculei şi suprafeţe de reflexie poziționate 
cu ajutorul unor algoritmi specifici, camere de filmat speciale care înregistrează din 
două poziţii mişcările aceluiaşi element filmat, ecrane cu dimensiuni considerabile, 
obținerea efectelor tridimensionale fund condiţionată de construirea unor săli care 
permit o vizibilitate perfectă a întregului ecran de către toți spectatorii. Vederea 

periferică a observatorului fiind acoperită în întregime, acesta are senzația 
poziționării sale în mijlocul acţiunii filmului. 


În anul 1997 compania canadiană sistemul de proiecţie IMAX 3D SR care a permis 
utilizarea tehnologiei în multiplexuri obişnuite. 


In procedeul clasic, filmarea se efectuează cu ajutorul unei camere cu formatul 
peliculei 69,6mm x48,5 mm, cu o frecvenţă de 24 cadre pe secundă ceea ce permite 
creşterea clarității şi luminozităţii imaginii obținute. 


Atunci când a apărut această tehnologie, prelucrarea materialului filmat brut se făcea 
prin scanare de foarte înaltă rezoluţie, cadru cu cadru, după care fiecare „fotogramă” 
era corectată. Materialul brut îmbunătățit este reînserat într-o nouă peliculă sau, mai 
nou, stocat pe un hard-disk de tip IMAX HD. Proiecţia se face cu ajutorul unui 
aparat cu obiectiv dual iar observarea (vizionarea) se efectuează prin ochelari cu 
polarizare sau ochelari electronici de tip „shutter” cu cristale lichide. 


3.1.5. Autostereogramele 


O autostereogramă este o imagine stereoscopică pentru vizualizarea căreia nu este 
nevoie să se utilizeze instrumente speciale din categoria stereoscopului sau 
ochelarilor stereoscopici. Printre cele mai cunoscute produse de acest fel pot fi 
enumerate imaginile lenticulare, hologramele, dar şi imaginile generate pe computer 
prin aşa numitele procedee 3-D. 


3.1.6. Imagini lenticulare 


Tehnologia lenticulară a fost folosită în anii 1960 pentru a produce imagini 
tridimensionale cu scene religioase sau vederi. Această tehnologie este utilizată şi 
pentru a realiza iluzia mişcării pe imagini plane. O imagine lenticulară este o 
compoziţie a două imagini sursă ale aceluiaşi obiect văzute din direcții uşor diferite. 
Imaginile sursă sunt tăiate în fâşii extrem de înguste care sunt unite, sau alternate, 
apoi acoperite cu un strat de plastic structurat în striaţii şi şanţuri. Efectul 3-D sau de 
mişcare este obținut prin întreţeserea a două secvențe ale mişcării unui obiect în 
mişcare. Imaginea compozit este acoperită cu un strat (ecran) lenticular din plastic 
care îndreaptă fiecare imagine sursă către un ochi, aşa încât observatorul să schimbe 
unghiul de vedere prin bascularea videogramei. 


3.2. Caracteristicile imaginilor digitale de teledetecţie 


Imaginea digitală este compusă din puncte cărora le sunt asociate valori care descriu 
parametri semnificativi referitori la suprafaţa terestră : 


e reflectivitatea radiației elector-magnetice, 

e  emisivitatea obiectelor, 

e temperatura de suprafaţă, 

e conținutul de vapori de apă, 

e elemente topografice de altitudine 


Fiecărui pixel îi este asociat un număr (cuantă) care descrie radiația medie a 
obiectului sau părților de obiecte care se regăsesc în suprafața de teren 
corespunzătoare pixelului respectiv. Acest număr reprezintă un nivel de gri, iar 
valorile atribuite sunt etalate de la 0 la 255, adică 256 de valori (în cazul informaţiei 
codate pe 8 biţi). 


Cu cât suprafaţa acoperită de un pixel este mai mică cu atât peisajul este păstrat şi 
reprezentat cu mai multă precizie (din punct de vedere geometric). De fapt, aceasta 
arată că dimensiunea scăzută a pixelului are ca efect reproducerea mai precisă a 
elementelor din natură 


Fiecare celulă (denumită în limbaj informatic pixel) este identificată cu uşurinţă 
printr-o referință imagine unică (linie/coloană). Pe lângă coordonatele imagine, 
reprezentarea tip raster conţine şi o valoare numerică ce poate fi după caz: valoarea 
radiometrică (pentru imaginile de teledetecție), nivelul de gri pentru imaginile 
scanate, sau, în cazul imaginilor clasificate, un cod numeric corespunzător unui 
atribut descriptiv. 


Suprafaţa de teren care este acoperită de un pixel din imagine, aferentă mărimii celor 
mai mici obiecte identificabile cu mijloacele tehnice respective, caracterizează 
imaginea din punct de vedere al rezoluţiei. 


Fig. 19 Corespondenţa teren-imagine 


Nu înseamnă, însă, că fiecărui pixel îi corespunde un singur obiect deoarece 
distribuția areală implică cumularea la nivelul detectorului a mai multor semnale cu 
proprietăţi diferite: căi de comunicaţii, păduri, sol descoperit, vegetație de talie mică, 
etc. (Fig.17). Aceasta înseamnă că datele de teledetecţie trebuie folosite numai până 
la nivelul de precizie proiectat, adică rezoluția imaginii să corespundă preciziei 
impuse la scara planului sau hărții. 

Imaginile provenite de la sateliții de teledetecţie pun la dispoziţie o cantitate mare de 
informaţie, de obicei suficientă, pentru a putea produce un document cartografic 
complet. 


Relaţiile spațiale dintre obiectele din imagine sunt implicite, conectivitatea fiind o 
proprietate inerentă a acestui mod de reprezentare. 


Integrarea informaţiilor cosmice în sistemele informaţionale este tentantă şi necesară 
dar realizarea acestui deziderat nu se face fără probleme. Într-adevăr, soft-ware-ul 
pentru procesare de imagini şi Sistemele Informaționale Geografice s-au dezvoltat în 
direcții diferite, dar, în ultimii ani, datorită progresului industriei hard marii 
producători au fost capabili să depăşească bariere care păreau insurmontabile. 


3.3. Operaţiuni pregătitoare efectuate asupra imaginilor de teledetecţie 


Trecerea de la fotogrammetria clasică la teledetecție a fost făcută odată cu apariția 
filmul color (în culori naturale) şi mai ales a filmelor fals color în infraroşu, 
materiale fotosensibile care au permis diversificarea aplicațiilor fotografiei aeriene. 
Având sensibilitatea în afara celei specifice ochiului uman, filmul infraroşu este 
capabil să produce imagini ale energiei invizibile reflectate care este foarte utilă 
pentru obținerea de informaţii despre viaţa plantelor. 


Mai apoi, utilizarea computerelor a permis un nou mod de exploatare a fotogramelor 
aeriene, procesarea digitală permiţând extinderea plajei de informații pe care acestea 
le pot furniza. 


Chiar şi în condițiile cuceririlor tehnologice din domeniu, nu trebuie uitat faptul că 
interpretarea vizuala este limitată la benzile spectrale vizualizate în imagine, adică o 
singura banda pentru reprezentarea alb/negru şi la trei benzi pentru o imagine color. 


Ținând seama de caracteristicile de baza ale senzorilor şi de parametrii orbitali 
specifici deplasării platformelor pe care aceştia sunt amplasați, datele digitale de 
teledetecţie trebuie să facă obiectul unor prelucrări primare specifice care fac parte 
din categoria calibrărilor geometrice şi radiometrice (datorate influenței atmosferei). 
Aceste prelucrări preliminare realizate la sol după recepţia datelor iau ca scop 
corectarea erorilor sistematice din lanţul de achiziție. Pentru a explicita aceste 
operaţiuni, ansamblul acestor prelucrări poate fi ierarhizat astfel: 


a) Transformările radiometrice - necesare pentru corectarea erorilor datorate 
captorilor şi variabilității caracteristicilor mediului (atmosferei) cât şi pentru 
calibrarea şi etalonarea absoluta a datelor în scopul restabilirii balanței 
energetice aşa cum aceasta a fost măsurată la nivelul senzorului. 

b) Transformările geometrice — obligatorii pentru corectarea distorsiunilor 
geometrice introduse de sistemul de colectare a datelor sau pentru cerinţe 
speciale ale utilizatorului. 

Aceste operaţiuni sunt obligatorii pentru a putea corecta erorile si limitările specifice 
sistemului de senzori, pentru a diminua efectele atmosferice, dar şi pentru a corecta 
şi adapta geometria imaginii astfel încât, ulterior, în faza de utilizare, aceasta să poată 
fi integrată într-un sistem informațional prin utilizarea unor parametri geografici 
compatibili cu sistemul cartografic stabilit de utilizator. 


Numai după îndeplinirea acestor condiţii, se poate trece la analiza şi interpretarea 
corectă a datelor în vederea extragerii pe baza clasificării a informațiilor tematice 
corespunzător fiecărui domeniu de utilizare. În acest scop au fost elaboraţi algoritmi 
specifici, metodele folosite in acest sens fiind împărțite în doua mari categorii: 


a) Metode nesupervizate automate 

b) Metode supervizate bazate pe extragerea de trasatori, crearea unor seturi de 
instruire, utilizarea unor funcții discriminant) (nori dinamici, grupări de tip 
clustering), aplicarea principiului verosimilității maxime. 


3.4. Analiza imaginilor 


Toate domeniile de activitate care au ca obiect identificarea şi cunoaşterea 
caracteristicilor suprafeţei terestre beneficiază, după ce au trecut câteva decenii de la 
lansarea primului satelit civil de teledetecție, de informaţii inaccesibile până la 
apariția şi punerea in aplicare a tehnicilor moderne de teledetecţie. În practică, 
prelucrarea imageriei multispectrale se bazează pe analiza caracteristicilor spectrale 
si spațiale ale obiectelor omogene având ca scop identificarea obiectelor de pe 
suprafața Pământului şi interpretarea semnificației pe care aceste obiecte o au în 
contextul peisajului din care fac parte. 


Prelucrarea statistica a imaginilor multispectrale permite obținerea informațiilor 
necesare stabilirii claselor de obiecte care interesează un domeniu sau altul ținând 
insa seama ca in cadrul procesului tehnologic se apelează in primele etape la 
prelucrări relativ simple monocanal, urmând ca pentru clasificările de detaliu să se 
aplice metodele digitale multicanal. 


Prin analiză logică, informaţiile conţinute de imaginile de teledetecție sunt detectate, 
identificate, clasificate prin măsurarea şi evaluarea obiectelor naturale şi antropice 
din punct de vedere al: 


— semnificației fizice, 
—  trăsătunilor/structurilor (en. pattern), 
— relațiilor spațiale cu vecinătățile. 

3.4.1. Izolarea plajelor de valori într-un domeniu monospectral 


3.4.1.1. Histograma 


Histograma este un grafic (diagramă) care reprezintă prin dreptunghiuri o distribuție 
statistică (matematică), sau, altfel spus construit dintr-un sistem ortonormat din 
dreptunghiuri care au ca baza amplitudinea unei clase de elemente similare. 


Histograma este un instrument grafic folosit in statistica descriptiva cu ajutorul 
căruia este vizualizată o distribuție de frecventa. Distribuția de frecvență are ca 
semnificație numărul de evenimente statistice pe clase (grupe) de evenimente Într-o 
histogramă clasele reprezintă intervale de numere reale separabile prin proprietăți ale 
subiectelor analizate. Pe axa orizontala se înserează punctele de separare între clase, 
iar pentru fiecare clasa se ridica pe direcția verticala un dreptunghi cu înălțimea 
proportionala cu frecventa de apariție (absoluta sau relativă) a clasei respective. 


În figura următoare este exemplificată frecvența de apariţie pentru şase evenimente 
(clase) reprezentate prin valori (1,.2, ..., 6) unice (absolute). Astfel, clasa 1 apare de 
22 ori, clasa 2 de 10 ori, clasa 3 de 41 de ori, clasa 4 apare de 20 de ori, clasa 5 de 
30 ori, iar clasa 6 de 16 ori. 


O 1 2 3 4 5 6 


Histograma simplă reprezentând prezența unor obiecte definite prin valori unice 


În practică, limitările de rezoluție spectrală şi/sau geometrică ale imaginilor de 
teledetecție nu permit separarea strictă prin praguri absolute a două clase vecine din 
punct de vedere radiometric. În cazul teledetecţiei, trebuie ținut seama de faptul că 
subiectele sunt obiecte/fenomene caracterizate printr-o variabilitate specifică 
peisajului analizat influenţată în foarte mare măsură de condițiile mediului natural în 
momentul înregistrării. 


Cu ajutorul figurii de mai jos se exemplifică frecvenţa de apariţie a unor valori de gri 
(a), a căror distribuţie este aproximată printr-o funcție normală de densitate a 
probabilității (b) pentru o funcție unimodală (care are un singur maxim, adică acea 

clasă este uniformă). Clasele de obiecte care au functii de probabilitate multimodale 
(este cazul obişnuit care caracterizează imaginile de teledetecție) nu pot fi 
aproximate prin funcții de densitate normală. Acestea din urmă sunt exemplificate 
prin vizualizarea unui caz de bimodalitate (c) în care două obiecte/fenomene sunt 
separate pe baza unor reguli de discriminare predefinite (d). Se observă faptul că 
există un interval de incertitudine a discriminări care trebuie analizat cu atenție 
pentru a evita confuziuile privind apartenenţa la una din clasele predefinite. 


arie 


Frecvenia de up 


Z Inowtitudina 


T 


L 


Frecvenia de upmrije 
Frecvența de aparitie 
i 208 


Fig. 20 Histograme unimodale şi bimodale 


Acesta este şi motivul pentru care, în procesarea datelor satelitare, histogramele 
reprezintă frecvenţa de apariție a valorilor radiometrice ale pixelilor care compun o 
imagine exprimate prin nivele de gri corespunzătoare plajelor de valori specifice 
modului de codificare a informaţiei (de exemplu 2, 8, 16, 24, 32 ...). O clasă este 
identificată prin gruparea valorilor vecine care definesc cel mai corect 
obiectele/fenomenele respective. 


In unele cazuri, este posibil să se separe o clasă de obiecte printr-o simplă operaţiune 
de izolare de valori digitale într-o singură bandă spectrala acţionând asupra 
histogramei prin stabilirea unor praguri limită. 


În practica procesării de imagini de teledetecţie, pot fi generate histograme pentru a 
estima funcțiile de probabilitate pentru fiecare clasă. Astfel, este posibilă utilizarea 
acestora pentru repartizarea datelor similare cu identitate necunoscută, pe baza 
măsurătorilor spectrale, în clase distincte. 

„2. 
aginea iniţială şi stabilirea pragurilor de separare pe histogramă (stânga) 


şi rezultatul procesării (dreapta) 


În figura de mai jos este reprezentată printr-o grafică simplificată operaţiunea de 
separare a claselor. Cazul teoretic prezentat arată cum pot fi separate clasele pe baza 
unor reguli de decizie care utilizează praguri de delimitare a semnificativităţii 


pixelilor în con 


textul unei imagini monocanal pentru care se 


aplicabilitatea unor funcții cu distribuție normală a probabilității. 


3 
- 

3.5. Clasificarea 


Fig. 22 Separarea claselor 


presupune 


Este evident faptul că dezvoltarea calculatoarelor şi a algoritmilor specifici a facilitat 
dezvoltarea unor aplicații informatice complexe orientate către clasificarea 

imaginilor digitale. Aceste programe trebuie să fie, totuşi, manipulate de utilizatori 
cu o experiență considerabilă în domeniul interpretării datelor imagini. Prin analiză 
vizuală operatorii experimentați pot să identifice caracteristici ale obiectelor şi 
atributele spațiale ale acestora corelând aceste deducţii prin asocieri logice cu 
trăsăturile obiectelor învecinate. 


Din acest motiv, cele doua metode de analiză (clasificarea digitală şi analiza vizuală) 
sunt considerate ca fiind complementare şi numai prin utilizare sinergică pot fi 
valorificate valenţele de performanță ale suportului hard/soft pentru a produce 
clasificări corecte cu un nivel de precizie potrivit intenției de utilizare. De fapt, 
pregătirea pentru realizarea clasificării supervizate se face prin analiză vizuală. 


3.5.1. Clasificarea imaginilor 


Clasificarea este procesul de sortare a pixelilor care grupează elementele unui 
imagini într-un număr finit de clase individuale. 


Atunci când se efectuează o clasificare se porneşte de la următoarele certitudini: 


e există o relaţie bine definită între imagini preluate la date diferite ale aceleiaşi 
suprafeţe de teren, 

e există o relaţie spațială între pixeli învecinaţi, 

e răspunsul spectral al obiectelor este acelaşi în condiţii identice de preluare 
(data de achiziţie, stare atmosferică identică,... 


3.5.2. Forme ale clasificării 


In practica procesării de imagini sunt cunoscute următoarele forme ale clasificării : 


e clasificarea spectrală, 

e recunoaşterea formelor, 
e analiza texturilor, 

e detectarea schimbărilor 


Obiectivele clasificării pot fi rezumate astfel: 
e detectarea diferitelor trăsături ale obiectelor/peisajului conținute de imagine, 


e discriminarea formelor şi amprentelor spaţiale ale obiectelor/fenomenelor, 
e identificarea schimbărilor temporale cu ajutorul imaginilor. 


3.5.3. Operaţiuni de pregătire a analizei 

Pentru a trece la clasificare se consideră că toate etapele pregătitoare (preprocesare şi 
corectare) sunt îndeplinite: 


e corecțiile atmosferice, 

e eliminarea zgomotului de fond, 

e combinări de benzi spectrale, 

e Analiza in Componente Principale (ACP) 


3.5.4. Clasificarea spectrală 


Clasificarea spectrală are ca scop cartografierea obiectivă a arealelor din imagine 
care au caracteristici radiometrice (reflectanță şi/sau emisivitate) similare. 


In funcție de scop, dar şi de precizia impusă, se utilizează două tipuri de clasificare : 


e nesupervizată (realizată automat prin mijloace statistice) 
e supervizată (clasele spectrale sunt asociate unor trăsături identificate prin 
fotointerpretare pe imagine) 


Clasificarea digitala este un proces semiautomat cu ajutorul căruia este posibilă 
delimitarea unor grupări de pixeli cu caracteristici similare. Spre deosebire de 
clasificarea nesupervizată prin care grupările de obiecte sunt definite automat 
exploatând principiul “aglomerării” statistice a valorilor pixelilor, clasificarea 
supervizate este realizată în două etape distincte. În faza iniţială, analistul defineşte 
grupurile ce urmează să fi extrase din imaginea analizată stabilind aşa numite 
poligoane de instruire (în engleză: Aol=Area of Interes sau Rol=Region of Interest). 
Fiind elaborată astfel legenda, se trece la faza de calcul, operatorul având 
posibilitatea selectării algoritmului de clasificare. 


Evoluţia tehnologiilor hard şi soft a permis generarea unor metode de clasificare 
hibrid care, prin care rezultatul clasificării nesupervizate permite separarea unor 
regiuni relativ omogene în interiorul cărora se aplică, diferențiat principiile 
clasificării supervizate. 


3.5.4.1. Clasificarea nesupervizată 


În cadrul acestei abordări, computerul analizează toate semnăturile spectrale ale 
tuturor pixelilor din imagine şi identifică areale cu pixeli care au valori similare. 
Utilizatorul poate impune criterii de clasificare (număr de clase, număr de iterații) 
care să permită obținerea unor grupări omogene şi diferențiate. 


Metodele de clasificare automate depind in primul rând de regulile pe baza cărora 
pixelii unei grupări sunt alocaţi unei clase şi exprimă omogenitatea valorilor 
reflectanţei specifice obiectului respectiv. Este nevoie sa fie folosite şi proceduri 

bazate pe algoritmi care analizează şi valorile pixelilor aflaţi in vecinătatea grupărilor 
considerate a fi omogene, în vederea repartizării acestora către clasele de obiecte 
deja identificate datorită omogenității lor spectrale. 


Algoritmii care stau la baza clasificării automate depind in primul rând de 
caracteristicile spectrale ale pixelului, spre deosebire de talie, textură şi formă, care 
sunt caracteristicile obiectelor pe care se bazează interpretarea vizuala. Aceste 
caracteristici de tip descriptiv sunt destul de greu de încorporat direct în algoritmii 
digitali de clasificare dacă nu se integrează şi informaţii suplimentare (de exemplu 
vectori predefiniti). 


Clasele spectrale din clasificarea nesupervizată sunt discriminate prin calcul automat 
bazat pe identificarea celor mai ridicate frecvenţe de apariţie a unei valori spectrale şi 
prin luarea în considerație a criteriului distanței minimale dintre clase. 


Principalul avantaj al acestei metode este rapiditatea, utilizatorul având o intervenţie 
limitată. Dezavantajul său principal este acela că se bazează exclusiv pe diferenţele 
spectrale, care nu corespund întotdeauna unor obiecte şi fenomene specifice 
peisajului analizat. 


3.5.4.2. Clasificarea supervizată 


În clasificările supervizate, utilizatorul defineşte prin analiză vizuală intervalele 
valorilor spectrale care corespund fiecărei teme sau clase care trebuie clasificate şi 
delimitează poligoane omogene din punct de vedere spectral (poligoane de 
instruire). Grupările de training sunt, de regulă, introduse prin conturarea interactiva 
cu ajutorul instrumentelor de desen a limitelor poligoanelor în imagine 


Sistemul de calcul digital determină apoi valorile tuturor pixelilor imaginii şi alocă 
conform unor reguli statistice (de ex. paralelipiped, verosimilitate maximă) fiecare 
pixel al imaginii uneia dintre clasele tematice definite de valorile zonelor de instruire 
corespondente. Altfel spus, într-o clasificare supervizată, pixelii imaginii sunt alocaţi 
de computer claselor spectrale care au fost definite pe baza poligoanelor de instruire 
reprezentând clase tematice bine cunoscute. 


3.5.4.2.1. Etapele de realizare a clasificării supervizate 


Clasificarea se realizează în general prin parcurgerea a trei etape : 


e Etapa de instruire (selectarea trăsăturilor care descriu cel mai bine 
obiectul/fenomenul 

e Decizia (selectarea metodei adecvate de comparare a elementelor 
de instruire) 

e Evaluarea conformităţii clasificării 

3.5.4.2.2. Plaje (praguri) de valori în domeniul multispectral 


În cazul utilizării mai multor benzi spectrale se pot aplica simultan praguri specifice 
maxime şi minime de separare corespunzător fiecăreia dintre benzile spectrale 
selecționate. Această operațiune uzuală în tehnica procesării imaginilor este 
cunoscută sub denumirea de „thresholding” spectral. 


Histograma bidimensională este un grafic care arată numărul de pixeli care au o 
valoare numerică specifică fiecărei benzi spectrale. 


Intervalul definit de aceste două axe se numeşte spațiu spectral în două dimensiuni. 


Axa orizontală a graficului (cunoscut sub denumirea de histogramă bidimensională) 
reprezintă valorile numerice corespunzătoare unei benzi spectrale (valori de gri 0- 
255), iar axa verticală reprezintă valorile corespondente ale fiecărui pixel în parte în 
cea de-a doua bandă spectrală. 


În statistică, histograma bidimensională se întâlneşte şi sub denumirea de diagramă 
de dispersie (en. Scatterplot). 


HISTOGRANMA HISTOGRANMA 
BIDIMENSIONALĂ BIDIMENBIONALĂ 
TMATMA wi THUTHE 


* (2 ô, & pan sai ta î z ae! 


Fig. 23 Histograme bidimensionale aferente unei imagini Landsat TM (combinațiile 3/4, 3/5, 4/5) 


Când sunt analizate datele în trei benzi spectrale, trebuie să imaginăm un nor 
tridimensional de puncte proiectat pe trei fete ale unui cub definit de axele sistemului 
tridimensional. 

Valorile numerice ale unui pixel în fiecare din cele trei benzi n spectrale pot fi 
acceptate ca fiind coordonate într-o sistem tridimensional. Atunci când folosim mai 
ec. 2? 


mult de trei benzi spectrale, un pixel corespunde unui punct situat într-un spațiu “n 
dimensional (unde “n” este egal cu numărul de benzi spectrale). 


Combinația de valori de gri care caracterizează un pixel (de tipul (R=24, G=48, 
B=36) se mai numeşte şi "vector spectral". În practică se întocmesc şi aşa numitele 
„profile spectrale”. În exemplul este prezentat comportamentul spectral pentru 5 
clase identificate pe o imagine Landsat 5 TM achiziționată la data de 30 august 
1999. De notat faptul că Banda 6 (infraroşu termal) nu este luată în considerare 
pentru alcătuirea profilelor spectrale. 


CLASA Banda 1 Banda 2 Banda 3 Banda 4 | Banda 5 | Banda 7 
Apă de lac 63 22 18 14 9 6 
Pădure de foioase 6l 23 20 64 54 17 
Teren arat 76 38 48 52 110 66 
Cultură de porumb 74 35 32 97 99 30 
Cultură furajeră 6l 27 26 65 74 29 


[ofea de ae n 15 
in Padua Sa flowt F] 
|e Tan at | y 
| x Catane de paie | 5 
CERTAN EOR fi 


H aola 
Fig. 24 Profil spectrale specifice imaginii Landsat TM din 30. august 1999 


3.5.4.2.3. Praguri de valori identificate în scopul instruirii calculatorului 


Clasificările supervizate, nesupervizate si cele hibrid au la bază algoritmi care 
operează asupra fiecărui pixel în parte şi de aceea sunt cunoscuti şi sub denumirea de 
„Algoritmi de Clasificare Per-Pixel”. În cele ce urmează sunt prezentaţi câțiva paşi 
care trebuie urmaţi pentru realizarea unei clasificări. Tabelul de mai jos include 
valorile minime şi maxime specifice pentru 6 clase reprezentative prezente în 
imaginea Landsat 5 TM analizată. 

exemplifică histograma bidimensională  TM3/TM4 


(Roşu/Infraroşu Apropiat) şi distribuția valorilor spectrale pentru diferite clase. 


TM4-IR 

32 


TM3-ROŞU 
Fig. 25 Reprezentarea claselor pe baza valorilor de gri 
regrupate în nori (clustere) de valori (tip „pixel value”) 


3.5.4.2.4. Delimitarea claselor prin metoda distanţei minime 


Metoda distanței minime faţă de medie este, din punct de vedere al procedeului 
folosit, cea mai simpla din punct de vedere conceptual. Valorile spectrale ale 
fiecărui pixel din imagine sunt comparate cu mediile aritmetice ale fiecărei grupe 
(clase) de obiecte predefinite în faza de instruire. Pixelul este atribuit clasei care are 
valorile medii cele mai apropiate, sau, altfel spus, se minimizează diferenţele intre 
valoarea pixelului şi valoarea medie a grupei pentru fiecare banda spectrala în parte. 


In figura următoare este exemplificat principiul distanţei minime în care G este 
valoarea medie faţă de care se efectuează calculele. 

TM4-IR 


TM3-ROŞU 


Fig. 26 Eemplu de diagramă ăn cazul distanţei minime 


Trebuie ținut seama, totuşi, de faptul că algoritmul nu tine cont de faptul ca unele 
clase au o plajă mai larga de valori spectrale care se poate suprapune cu alte grupări 
ceea ce poate determina alocarea unor pixeli unei clase de care nu aparțin. Totuşi, 
datorită robusteţii, simplităţii şi vitezei sale de calcul, algoritmul este utilizat frecvent 
pentru clasificarea imaginilor de dimensiuni foarte mari. 


3.5.4.2.5. Delimitarea claselor prin metoda paralelipipedului 


Într-un clasificator de tip paralelipiped, un pixel este atribuit unei grupări dacă 
valorile sale spectrale se încadrează între pragurile de minim şi de maxim care se 
regăsesc în datele de instruire pentru acel grup. 


Deşi paralelipipedul are trei dimensiuni, cazul bi-dimensional este acceptat ca 
particularitate simplificată la numai doua benzi spectrale, iar regiunea în care 
gruparea de valori aparţinând clasei este inclusă este delimitată de un dreptunghi 
(figura următoare). 

TM4- IR 


TM3-ROŞU 


Fig. 27 Delimitarea claselor prin încadrarea în dreptunghiuri care 
delimitează, pentru fiecare clasă în parte, pragurile minime şi 
maxime probabile (cazul bi-spectral) 


În cazul în care se utilizează trei benzi spectrale regiunea aparţinând unui grup (0 
clasă de obiecte cu răspuns spectral omogen) poate fi inclusă, obligatoriu, într-un 
paralelipiped. În figura de mai jos este exemplificată metoda paralelipipedului într- 
un spațiu cu trei dimensiuni (trei benzi spectrale). 


+  BANDA2 


MAX 


MIN —> 


Fig. 28 Delimitarea unei clase prin încadrarea într-un 
paralelipiped care delimitează pragurile minime şi maxime 
probabile (cazul cu trei benzi spectrale) 


Pentru clasificarea imaginilor multicanal, de obicei, sunt utilizate mai mult de trei 
benzi spectrale care trebuie alese în mod convenabil. Este evident faptul că nu se 
poate desena o astfel de regiune de incluziune într-un grup bine definit din punct de 

vedere matematic, dar forma unei trăsături cu n dimensiuni (unde n este egal cu 
numărul de benzi) este caracteristică, cu siguranță unei clase de obiecte. 


3.5.4.2.6. Separarea claselor prin metoda verosimilităţii (probabilității) maxime 


Pentru a elimina confuziule generate de simplitatea algoritmilor utilizaţi în cazurile 
precedente (distanța minimă sau paralelipiped) această metodă de clasificare se 
bazează pe utilizarea teoriei probabilităților pentru a compara valorile spectrale ale 
fiecărui pixel în parte cu „amprenta” statistică din fiecare set de instruire ales în faza 
de pregătire a clasificării. Practic, sunt calculate probabilităţi condiționate de 
apartenenţă la o clasă sau alta. Punctele din mijlocul grupării au o probabilitate mai 
mare de apartenență la clasa respectivă, intervalele de echi-probabilitate fiind 
delimitate grafic prin izocontururi care exprimă variațiile spectrale din interiorul 
fiecărui set de training. 


TMA-IR 


Izocontururi de 
probabilitate 


TM3-ROŞU 


Fig. 29 Reprezentarea grafică a metodei verosimilității maxime 


Spre deosebire de metodele descrise anterior, calculele se desfăşoară mai lent 
datorită complexităţii algoritmilor folosiţi. În funcţie de importanţa proiectului şi de 
precizia solicitată, pentru delimitarea claselor cu precizie ridicată, este recomandat, 
să fie aleasă aceasta metodă de grupare care, din păcate, este dependentă de resursele 
calculatorului folosit si de mărime fişierelor imagine care sunt caracterizate prin 
numărul de linii, coloane cât şi prin numărul de benzi spectrale care se pretează 
clasificării). 


3.5.4.3. Analiza componentelor principale (PCA) 


Analiza componentelor principale este un procedeu utilizat pentru reprezentarea mai 
eficientă a informaţiei conținută de imaginile multispectrale de teledetecție. 
Obiectivele acestui procedeu constau în reducerea numărului de benzi spectrale şi 

identificarea unor noi elemente semnificative în procesul de interpretare şi analiză a 
imaginilor multispectrale. Analiza componentelor principale reprezintă un procedeu 
de prelucrare preliminară a imaginilor multispectrale, în vederea interpretării vizuale 
sau automate (clasificare supervizată/nesupervizată) a acestora. Acest procedeu 
reduce timpul de procesare şi măreşte precizia clasificării automate. 


Reducerea numărului de benzi al unei imagini multispectrale este realizată prin 
eliminarea informației redundante. Noile benzi spectrale care rezultă în urma acestei 
analize statistice poartă numele de componente principale. Prin analiza 
componentelor principale se maximizează volumul de informaţie conţinut de benzile 
spectrale originale prin utilizarea unui număr cât mai mic de componente principale. 
Din punct de vedere matematic, analiza componentelor principale presupune 
transformarea unui număr de variabile corelate într-un număr mai mic de variabile 
necorelate (independente). 


Analiza componentelor principale pentru imaginile multispectrale de teledetecție 
relevă faptul că un procent foarte mare de informaţie este concentrat în primele două 
sau trei componente principale. De exemplu, în cazul imaginilor Landsat Thematic 
Mapper (TM), cele trei benzi spectrale din domeniul vizibil (benzile 1, 2 si 3) sunt 
puternic corelate, ceea ce înseamnă că în proporție foarte mare oferă aceeaşi 
informaţie. Acest fapt constituie un dezavantaj în procesul de clasificare a 
imaginilor. Prin urmare, cele trei benzi spectrale originale pot fi înlocuite cu o 
singură imagine obținută prin transformarea acestora în componente principale, fără 
a fi pierdută o cantitate semnificativă de informaţie. 


În urma cercetărilor efectuate, a fost descoperit faptul că toate benzile spectrale ale 
senzorului TM pot fi transformate în trei componente principale care conţin un 
procent de 90% din informaţia stocată de cele şapte benzi originale. 


3.5.4.4. Utilizarea indicilorde vegetaţie în procesarea imaginilor 


Indicii de vegetaţie sunt folosiți în teledetecție pentru o mai bună interpretare a 
imaginilor satelitare, cu precădere în analiza mineralelor şi a vegetației. Multe 
suprafeţe naturale apar aproape la fel de luminoase în intervalele spectrale vizibil şi 
infraroşu apropiat ale spectrului electromagnetic, cu excepția vegetației verzi. 


Aceasta înseamnă că suprafeţele neacoperite de vegetaţie sau cele care sunt în mică 
parte acoperite de vegetație vor apărea în mod similar în benzile vizibil şi infraroşu 
apropiat, în timp ce suprafeţele cu multa vegetaţie verde vor fi foarte luminoase în 
domeniul infraroşu apropiat şi foarte întunecoase (aproape negru) în domeniul 
vizibil. Atunci când lumina solară atinge suprafața obiectelor de la sol, anumite 
lungimi de undă ale spectrului electromagnetic sunt absorbite, iar altele sunt 
reflectate. 

Clorofila din frunzele plantelor absoarbe o mare parte a energiei electromagnetice 
din domeniul vizibil (0.4 - 0.7 um) pentru a o folosi în fotosinteză. Pe de alta parte, 
structura celulară a frunzelor reflectă într-o foarte mare proporție energia 
electromagnetică din domeniul infraroşu apropiat (0,7 - 1.1 um). Prin compararea 
rezultatelor obţinute în cele două intervale ale spectrului electromagnetic se pot 
deduce informaţii importante referitoare la vegetaţie. 


În teledetecţie se folosesc cu precădere următorii indici de vegetaţie: NVDI 
(Normalized Difference Vegetation Index), RATIO (Ratio Vegetation Index), SAVI 
(Soil-Adjusted Vegetation Index), TDI (Transformed Vegetation Index), CTVI 
(Corrected Transformed Vegetation Index), TTVI (Thiam's Transformed Vegetation 
Index), NRVI (Normalized Ratio Vegetation Index), EVI (Enhanced Vegetation 
Index), PVI (Perpendicular Vegetation Index), DVI (Difference Vegetation Index), 
AVI (Ashburn Vegetation Index), TSAVI (Transformed Soil-Adjusted Vegetation 
Index), MSAVI (Modified Soil-Adjusted Vegetation Index), WDVI (Weighted 
Difference Vegetation Index), etc. 


3.5.4.4.1. Indicele de vegetaţie normalizat (NDVI) 


Indicele de vegetație NDVI este calculat pe baza răspunsului spectral al vegetației în 
domeniile vizibil roşu (R) şi infraroşu apropiat (ZR). Formula de calcul a indicelui de 
vegetație NDVI este: 


NDVI = E £ 
IR, +R 

Valorile indicelui NDVI pentru un pixel se găsesc întotdeauna în intervalul [-1, 1], 
însă niciodată frunzele verzi nu au valori apropiate de zero. Valoarea zero a indicelui 
NDVI înseamnă că nu există vegetație, iar valorile apropiate de 1 (0,8 — 0,9) indică 
densitatea maximă posibilă pentru frunze verzi. 


De regulă, indicele NDVI are valori cuprinse între 0,05 si 0,66. Norii, zăpada şi 
suprafețele luminoase neacoperite de vegetație prezintă valori ale indicelui NDVI 
mai mici ca 0. 


3.5.4.4.2. Indicele de vegetație RATIO 


Indicele de vegetație RATIO este util în identificarea suprafețelor acoperite de 
vegetație şi este, de asemenea, un indicator al stării de sănătate a vegetației. Indicele 
IR/R reprezintă raportul dintre răspunsul spectral în domeniul infraroşu apropiat (IR,) 
şi răspunsul spectral în domeniul vizibil roşu (R): 

RATIO = —— 
R 


3.5.4.4.3. Indicele de vegetație DVI 


Indicele de vegetație DVI poate avea diverse valori. Valorile negative indică 
prezența apei, valorile pozitive semnalează prezența vegetației, iar valoarea zero 
lipsa acesteia. Indicele DVI reprezintă diferența dintre răspunsul spectral în domeniul 
infraroşu apropiat (ZR,) şi răspunsul spectral în domeniul vizibil roşu (R): 


DVI = IR, -R 


3.5.4.4.4. Indicele de vegetaţie TVI 


Indicele de vegetaţie TVI oferă rezultate foarte similare cu indicele NDVI. Valoarea 
constantă 0,5 este adăugată pentru evitarea unor valori negative. Cu ajutorul acestui 
indice sunt corectate valorile NDVI care prezintă o distribuţie Poisson. Rezultatul 
constă într-o distribuţie normală a valorilor. Indicele de vegetație TVI se calculează 
cu relația: 


IR, —R 


TVI = | ———+ 
IR, +R 


0,5 


3.6. Analiza multivariată a datelor de teledetecție 


Teledetecția este o tehnică de investigare selectiva care impune manipularea 
contextului în care informația a fost obținută ținând seama de stările si procesele care 
au loc pe suprafața continentelor si a oceanelor. 


Abordata ca un sistem integrat, ca un proces optimizat cu module foarte bine 
structurate, reproductibile in oricare din verigi si in ansamblul lor, de la 
achiziționarea datelor pana la afişarea rezultatelor, tehnologiile operaționale de 
teledetecție vin in întâmpinarea unor probleme majore ale economiei permițând 
inventarierea si urmărirea dinamicii fondului funciar, supravegherea arealelor irigate, 
evaluarea stării de umiditate şi urmărirea excesului de umiditate in sol, poluare, 
urmărirea transportului de aluviuni, eroziunea si salinizarea solului, estimarea 
recoltelor, supravegherea pădurilor si păşunilor. 


Teledetecția, ca tehnologie operaţionala, oferă posibilitatea monitorizării sinoptice, la 
scara regională dar şi a selectării unor areale relativ restrânse pe care se pot evidenția 

fenomene multiple. La nivel local pot fi extrase detalu ale modului de manifestare a 
acestora, în special pentru supravegherea fenomenelor şi obiectelor prin testarea şi 
implementarea unor modele dinamice de evoluție necesare predicției pe perioade mai 
scurte sau mai lungi a recoltelor. De asemenea pot fi identificate efectele poluării, 
suprafeţele afectate de exces de umiditate, amplitudinea viiturilor de primăvara şi a 
arealelor inundate. 


3.7 Interpretarea integrată şi multi-CONCEPTUALĂ 


Interpretarea se realizează folosind o abordare integrată şi multi-conceptuală 
respectând următoarea succesiune: 


e Evidenţierea sistemului natural terestru, 
e Identificarea infrastructurii 
e Observarea organizării teritoriale 


3.7.1. Conceptul “MULTI” în teledetecţie 


Abordarea multi-conceptuală se bazează pe următoarele noțiuni: 


Multi-temporalitate, 
Multi-spectralitate, 
Multi-rezoluţie (multi-scară) 
Multi-sursă 


s cl, E 


3.7.1.1. Multi-TEMPORALI TA TE 


Prin analiza peisajului aceluiaşi areal, folosind imagini achiziționate la date diferite 
după un calendar precis, este posibilă elaborarea unor proceduri analitice care 
evidenţiază variaţii temporale relevate de răspunsul spectral specific datei respective. 


Astfel, se pot discrimina clase de obiecte al căror comportament spectral se modifică 
în timp datorită vaniabilitățu factorilor : 


1. Naturali (variaţii sezoniere) 
2. Antropici (modificarea peisajului) 


3.7.1.1.1. Variabilitatea factorilor naturali 


1. Variabilitatea spectrală 
2. Variabilitatea peisajului 
3. Funcţia obiectului în cadrul peisajului 

3.7.1.1.1.1. Variabilitatea spectrală 


FIXEL = OBIECT 


BANDA fn) 


BANDA fn) 


BANDA în] 


BANDA fr) 


REPREZENTAREA UNUI CANAL DINTR-O SERIE TEMPORALĂ (5 IMAGINI) 
tl-t2=Teren arat; t2-t4=Perioada de vegetaţie; t5=Mirişte 


3.7.1.1.1.2. Variabilitatea peisajului (PEISAJUL) 


PIXEL = CBIECT 


BANDA tn) 


BANDA tn) 


BANDA frj 


REPREZENTAREA VARIABILIT ĂŢII UNEI CLASE DINTR-O SERIE TEMPORALĂ 


t1-t2=Teren gol; t2-t4=Vegetaţie; t4-t5=Mirişte 


3.7.1.1.1.3. Schimbarea funcționalității obiectului în peisaj 


Pentru unul şi acelaşi fenomen (obiect) graficul poate avea o alta alură dacă se ia în considerare 
funcția obiectului. 


2 
Alexandru Badea - NOTE DE CURS TELEDETECȚIE 72 


USAMV-FIFIM-CADASTRU 


PRE = OBIECT ati > a 


REPREZENTAREA VARIABLITĂŢI UNUI OBIECT DINTR-A SERE TEMPORALĂ REPETITIVĂ 
tl-t4=Cultură in evoluţie; t4-t5=Teren neutilizat 


3.7.1.1.2. Variabilitatea factorilor antropici 


PA 
l să 


3.7.1.1.2.1. Modificarea peisajului prin intervenție antropică 


1990-1994 
Legea 18 
Dizolvarea 
proprietății 
de stat 


Datorită schimbării modului de organizare / amenajare a teritoriului, unul şi acelaşi 
areal poate să îşi schimbe temporar sau definitiv apartenența la o clasă. 


PĂDURE (VEGETAȚIE) 


TĂIEREA ARBORILOR 


TEREN DEFRIŞAT (SOL NUD) 


CONSTRUIRE 


TEREN CONSTRUIT (URBAN) 


3.7.1.2. Abordarea multi-SPECTRALĂ 


Fiecare trăsătură a suprafeţei terestre este evidențiată în mod diferit funcție de natura 
sa şi de porțiunea spectrului electromagnetic (banda spectrală) utilizată. 

Acelaşi obiect este reprezentat în nivele (tonuri de gri) diferite în benzi spectrale 
diferite ale aceleiaşi imagini preluate simultan. 


3.7.1.3. Abordarea multi-REZOLUŢIE (multi-SCARĂ) 


Teledetecția se desfăşoară pe mai multe planuri în sensul în care, în mod progresiv, 
se poate obține mai multă informaţie, pentru porțiuni din ce în ce mai mici ale 
arealelor care sunt studiate, corespunzător unor scări din ce în ce mai mari. 


Fig. 30 a)SPOT Pan pixel 10mX10m; b) foto aerian IR pixel 2mX2m; c) foto aerian, vizibil pixel 0,5mX0,5m 


3.7.1.4. Abordarea multi-SURSĂ 


Orice document cartografic, oricât de vechi ar fi, trebuie să fie luat in considerare 
pentru a da mai multă greutate analizei. În exemplul de mai jos, imaginea Ikonos 
pancromatic şi harta cadastrală scanată (ambele georeferențiate) arată faptul că 
documentele cartografice vechi (considerate de multe ori, depăşite) pot să ofere 
informaţii privind evoluția peisajului sau a schimbării categoriei de folosinţă (vezi 
parcela L5433 -livadă care apare a fi defrişată pe imaginea satelitară) 


iz 0 alin DĂ 
agine Ikonos P 


căi Ta 
x pea T Saa 
SPA SE T raTa 


Fig. 31 Vizualizare de tip (plan cadastral si im 

3.8. Rezoluţia în teledetecţie 


Un factor foarte important de care trebuie să se țină cont în teledetecţie este alegerea 
celei mai convenabile soluţii de compromis în ceea ce priveşte dimensiunea scenei 
(implicit a mărimii fişierului imagine) şi rezoluția spațială specifică. Evident, nu 
trebuie neglijat nici aspectul financiar strict dependent de rezoluția geometrică a 
produsului utilizat. 


Termenul “rezoluție” are un înţeles destul de larg fiind utilizat în practică pentru a 
descrie : 


— numărul de pixeli pe care utilizatorul îi are la dispoziție în cazul unui 
periferic de afişare (de exemplu monitorul unui calculator); 
— Suprafața de la sol pe care o reprezintă un pixel. 


Rezoluţie: precizia cu care este redată poziția şi forma unui element geografic pe o 
reprezentare oarecare; 

Rezoluţie: dimensiunea celor mai mici detalii care pot fi detectate sau reprezentate în 
plan. 


In teledetecție trebuie să fie luate în considerare simultan datele tehnice ale 
sistemului de achiziţie care se referă la: 


e Rezoluţia spectrală 
e Rezoluţia spaţială 
e Rezoluţia radiometrică 


e Rezoluţia temporală 


Rezoluţia spectrală este determinată de intervalele specifice de lungime de undă 
descrise de pragurile minime şi maxime între care un senzor este sensibil (se referă la 
un anumit interval de lungime de undă din spectrul electromagnetic în care poate 
înregistra un senzor). 


Intervalele largi din spectrul electromagnetic corespund unei aşa numite rezoluţii 
spectrale brute, iar benzile înguste unei rezoluții spectrale fine. 


Cu cât intervalul spectral este mai îngust cu atât puterea de discriminare este mai 
mare, dar numărul de obiecte identificabile scade. 


Rezoluţia spațială — reprezintă dimensiunea celui mai mic obiect ce poate fi sesizat 
pe imaginea înregistrată de senzor şi este definită prin aria reprezentată de fiecare 
pixel (altfel spus: suprafaţa de la sol reprezentată de un pixel). 


Rezoluţia Obiecte şi fenomene identificabile 

spaţială 

0,5-2,5 m Pot fi identificate automobile, alei în parcuri, limite de 
proprietate, variabilitatea sănătății plantelor la nivel de parcelă, 
clădiri individuale de mici dimensiuni, parcele agricole de 
dimensiune mică 

5-10 m Localizarea clădirilor, terenuri de sport, străzi secundare 

20-30 m Bulevarde, autostrăzi, culturi agricole pe tipuri de cultură 

80-100m Structuri geologice, 

250-500m Localizarea arealelor afectate de inundații 

1000m Evaluarea elementelor de vegetație la nivel regional, 


fenomenelor de secetă, deşertificare 


3.8.1. Imagini de foarte înaltă rezoluţie (VHR) 


- d Pi 


4 
Quick Bird — pancromatic 0,61m rezoluţie 


pi p 


Ikonos —pancromatic 1metru rezoluție 

SPOT P- 10 m rezoluţie 


3.8.2. Imagini cu rezoluţie medie 50-500m (HR) 


EN OIA P 
ÎI 


MODIS monocanal — 250 m rezoluţie 

rirmi (ra > 


NOAA 15 — 1,1 km rezoluţie 


3.8.3. Imagini cu rezoluţie joasă şi foarte joasă 1-Skm 


Rezoluţie radiometrică — se referă la domeniul dinamic al înregistrării, adică la 
numărul posibil de valori de gri pentru înregistrarea răspunsului radiometric. 

Aceasta are legătură cu numărul de biţi pe care este reprezentat răspunsul spectral al 
senzorului. De ex: în datele reprezentate pe 8 biţi domeniul dinamic este reprezentat 
pe intervalul 0-255. 

Rezoluția temporală — reflectă posibilitatea de revenire (revizitare) a aceleiaşi 
suprafeţe de la sol cu un senzor de acelaşi tip şi indică la ce interval de timp un 
senzor poate să obțină informaţii despre aceeaşi zonă terestră. 


Pentru satelitul Landsat rezoluţia temporală are valoarea de 16 zile, adică după acest 


interval satelitul va observa aceeaşi zonă a globului 
777 777PPPF 
A y GA 
11/17, A 
PA i 
"F 


// 


ri 
d f 
// 


FIII ZI Zi 17 


Posibilitatea de revizitare în cazul sateliților SPOT 

4. Noţiuni privind interpretarea imaginilor 


4.1. Generalităţi 


Procesul de interpretare a imaginilor este o deprindere dezvoltată prin antrenament 
şi profesionalism. Este o combinație de artă şi ştiinţă bazată pe intuiție utilizată 
pentru a putea diferenția şi identifica o serie de caracteristici ale obiectelor şi 
fenomenelor. 


Interpretarea imaginilor se bazează pe acumularea de experienţa şi pe gradul de 
specializare al interpretului. Acesta foloseşte procese deductive pentru a extragere 
informaţiile conținute în documentele imagine analizate. 


Imaginile în format analogic sau digital sunt acceptate definitiv ca fiind o sursă 
obiectivă de informaţii cu condiția ca fotointerpretul să fi acumulat suficientă 
experiență pentru a elimina confuziile care apar datorită similarități răspunsurilor 
spectrale sau a texturilor. Din acest motiv am considerat necesar să fie reamintite şi 
câteva principii de bază ale fotointerpretării imaginilor aeriene. 


Trebuie amintit faptul că 90% din informațiile pe care le avem despre lumea 
exterioară sunt recepționate prin simțul văzului iar mecanismul de acumulare a 
cunoştinţelor parcurge patru etape distincte: 


. receptare 
. percepţie 
. integrare 
. valorificare (prin intelect) 


P VW DIR = 


Datele provenite de la sateliții de observarea a Terrei au caracteristici generate atât 
de parametrii biologici şi fizici cât şi de influența factorului antropic asupra 
peisajului care face obiectul studiului.. 


Ținând seama de elementele enumerate mai sus, pentru realizarea corectă a unui 
studiu, trebuie înţeles modul de extragere a informaţiilor prin analiză şi interpretare. 


4.2. Analiza şi interpretarea 


Procesul de prelucrare a informaţiei imagine se desfăşoară în două etape: analiză, 
respectiv interpretare 


Analiza este „separarea sau desfacerea oricărui întreg în părţile sale componente”. 
Din punct de vedere statistic analiza permite stratificarea peisajului pentru a permite 
disocierea unor elemente care nu pot fi discriminate şi identificate prin utilizarea 
aceloraşi combinaţii de benzi spectrale. 


80 


Alexandru Badea - NOTE DE CURS TELEDETECŢIE — 


USAMV-FIFIM-CADASTRU 


Interpretarea are ca scop explicarea înţelesului sau semnificației oricărei părți 
raportate la întreg şi urmează, în mod logic, analizei. 


În acest moment, la dispoziţia fotointerpreţilor sunt disponibile variate tipuri de 
documente imagine cu caracteristici spectrale diferite (vizibil, infraroşu, infraroşu 
termal, microunde) şi care evidenţiază, fiecare în parte sau în combinaţii adecvate, 
informaţii distincte. 


In practică există două categorii majore de informaţii conţinute în toate înregistrările 
imagine, informaţii spaţiale şi informaţii radiometrice. 


4.2.1. Informaţii spaţiale 


In practica fotointerpretării, dispunerea şi repartiția tonurilor oferă indicii spaţiale şi 
astfel este marcată prezenţa şi localizarea informației în imagine. 


Atunci când tonurile apar în combinaţii variabile, într-un spațiu bine delimitat, 
definesc forme, dimensiuni, modele şi texturi caracteristice obiectelor şi 
fenomenelor. 


Chiar dacă elementele de mai sus descriu lucruri foarte diferite, acestea au o legătură 
bine definită pentru că sunt corelate din punct de vedere al spațializării (de fapt sunt 
atribute spaţiale ale obiectelor şi fenomenelor). De aceea, pentru a identifica şi 
extrage informaţii, aceste caracteristici sunt folosite întotdeauna împreună. 


4.2.1. ].Interpretarea caracteristicilor spațiale 


O livadă este compusă din pomi, iar fiecare pom are o formă specifică. Dar livada 
este, în fapt, un grup de elemente (pomi) aranjate după o anumită logică. 


În grupuri, pomii sunt aranjaţi după un anumit model şi pot fi identificaţi datorită 
texturii specifice. Acest indiciu poate fi corelat şi cu alte informaţii referitoare la 
dimensiuni şi forme asociate (alei de exploatare cu dimensiuni specifice, 
împrejmuiri...). 


Aceste proprietăți sunt specifice grupurilor cărora li se poate aplica principiul 
similarități elementelor componente şi trebuie luate în considerare mai ales în cazul 
înregistrărilor în vizibil. 


4.2.2. Informaţii radiometrice 


Diferitele tonuri identificate pe o înregistrare corespund intensității luminii reflectate 
sau emise de obiectele de pe suprafața Pământului. Cu cât obiectul apare mai 
luminos cu atât este mai mare cantitatea de radiaţie reflectată/emisă de către obiect. 


81 


Alexandru Badea - NOTE DE CURS TELEDETECȚIE — 


USAMV-FIFIM-CADASTRU 


Funcție de caracteristicile senzorului, fiecare document imagine conține informații 
detaliate care pot fi extrase la un nivel corespunzător de complexitate. 


Trebuie amintit faptul că informaţia radiometrică trebuie să fie extrasă ţinând cont în 
mod obligatoriu de rezoluția geometrică a senzorului utilizat. 


4.2.2.1. Interpretarea caracteristicilor radiometrice 


În cazul canalelor în infraroşu sunt cuantificate diferențele de energie 
electromagnetică care permit identificarea diferențelor subtile de reflecţie la 
vegetaţie de tipuri diferite. 


În infraroşu apropiat arborii sănătoşi înverziţi (la începutul perioadei de vegetaţie) 
din pădurile de foioase reflectă o mai mare cantitate de energie decât coniferele, deci 
este posibilă diferențierea (discriminarea) speciilor forestiere pe o singură imagine 
înregistrată la o dată convenabilă din punct de vedere al stadiului de vegetație (adică 
primăvara, începând cu sfârşitul lui aprilie până la mijlocul lunii mai). 


Contrastul este, de asemenea evident pe imagini preluate către sfârşitul perioadei de 
vegetație a  foioaselor (toamna în lunile  octombrie-noiembrie) facilitând 
discriminarea foioase/conifere. 


Indiferent de perioada de vegetație, este posibilă diferențierea arboretelor sănătoase 
aparținând aceleiaşi specii de cele afectate de maladii facilitând monitorizarea stării 
de vegetație a plantelor 


4.3. Recomandări privind interpretarea profesională a imaginilor satelitare 


Pentru interpretarea imaginilor satelitare este de presupus că operatorul cunoaşte în 
detaliu caracteristicile senzorilor utilizați şi limitele geometrice şi spectrale până la 
care este permisă cartografierea corectă şi eficientă. 


Considerând condiția de mai sus îndeplinită, este recomandat să se efectueze o 
analiză a pretabilității fiecărei benzi spectrale pentru identificarea elementelor 
tematice ale peisajului care pot fi extrase cu obiectivitate şi certitudine. În tabelul 
următor este prezentată pretabilitatea utilizării separate a fiecărei benzi spectrale a 
sateliților LANDSAT, exceptând infraroşul termal, pentru identificarea unor 
categorii de acoperire a terenului. Este evident faptul că analizele în alb-negru ale 
unei singure benzi spectrale nu pot fi productive. Cunoscând, însă, caracteristicile de 
sensibilitate spectrală ale fiecărui canal în parte este mai uşor să se aleagă 
combinaţiile de trei benzi spectrale pentru vizualizări sugestive pentru a facilita 
discriminarea claselor care fac obiectul studiului. 


TEMATICA | BANDA SPECTRALĂ LANDSAT TM/ETM 

1 2 3 4 5 7 
Luciu de apă S S M B B B 
Calitatea apei B B S/M I I I 
Forme naturale de drenaj S S M B B M 
Soluri (Pedologie) S M B M B M 
Suprafeţe împădurite M M M B B M 
Suprafeţe agricole S M M B B M/B 
Areale construite M/B B B S S S/M 
Cariere şi exploatări miniere la zi S S S B M M 
Elemente de infrastructură B B M/B S S S/M 


B=Bună, M=Medie, S=Slabă, I=Inutilizabilă 


4.4. Caracteristici exploatate pentru evaluarea imaginilor satelitare 


Pentru a sistematiza corect informația conținută de imagini, în practica 
fotointerpretării se ține seama de următoarele caracteristici: 


e Intensitatea (strălucirea) tonului/culorii care indică modul în care lumina este 
reflectată de către un obiect; 

e Textura care indică frecvenţa schimbărilor şi dispunerii tonurilor în cadrul 
imaginii; 

e Contrastul care indică relația tonurilor unui obiect cu vecinătățile acestuia; 

e Structura/modelul care indică repetitivitatea regulată a variațiilor tonale în 
cadrul imaginilor şi descrie aranjamentul spațial al elementelor de interes 
observate; 

e Forma se referă la aspectul general, configurația sau conturul unui obiect 
identificat în contextul imaginii; 

e Mărimea se referă la dimensiunea suprafeţei ocupate de obiectul analizat 


4.4.1. Relaţia şi semnificaţia relaţiei textură/structură 


In scopul evitării oricăror ambiguități, este necesar să fie clarificate două noțiuni 
esențiale în practica interpretării imaginilor (textura şi structura) dar şi relația 
fundamentală dintre acestea. 


Textura oferă relații asupra naturii obiectului evidenţiată prin proprietățile fizice ale 
acestuia cuantificabile prin nivelul reflectanţei. 


Structura evidenţiază în mod special funcția obiectului şi/sau relațiile acestuia cu 
mediul înconjurător. Astfel, prin analiză logică, în mod indirect, se pot pune în 
evidenţă elemente de substrat (geologia) prin elementele structurate corespondente 
de la suprafaţă (reţeaua hidrografică). 

În natură se regăsesc texturi care pot fi foarte bine structurate (de exemplu o plantație 
arboricolă de vârstă medie în care copacii sunt dispuşi după un aranjament geometric 
prestabilit) sau slab structurate (de exemplu o pădure virgină). 


Diagrama următoare prezintă un exemplu privind structurile texturale care pot fi 
identificate pe imaginile aeriene şi satelitare. 


Omogene Variabile Orientate  Eterogene 


Punctiforme 


Lineare scurte 


Curbilinii 


Poligonale 


Stelate 


Inelare 


Oolitice 


STRUCTURI TEXTURALE ELEMENTARE 


Grăunţoase 


Fig. 32 Exemple de structuri texturale 


4.4.2. Forma, mărimea obiectului şi elemente corelate 


Forma elementelor din natură, cât şi dimensiunea acestora sunt asociate cu modele 
intuitive formalizate în cataloage sau ghiduri de fotointerpretare. În figurile de mai 
Jos sunt reprezentate coroanele unor arbori şi siluetele lor atunci când aceştia sunt 
izolaţi. Ca element ajutător, se utilizează umbra, asociată acestor siluete. 

Molid Brad Larice 


Fig. 33 Coroana diferitelor specii de conifere) pe fotogramele aeriene 


Pin silvestru Fag Gorun 


Fig. 34 Coroana diferitelor specii de arbori (foiase) pe fotogramele aeriene 


als 


Larice 


Pin silvestru Fag Gorun 


Fig. 35 Umbrele copacilor izolaţi pe fotograme aeriene 

Zonele de umbră şi zonele supraexpuse afectează lizibilitatea elementelor de pe 
imagine. Reflexivitatea rocilor de culoare albă provoacă apariția unor zone foarte 
luminoase fiind împiedicată discriminarea detaliilor datorită pierderii de contrast. 


Pentru unul şi acelaşi detaliu, în condiţii meteorologice diferite, interpretarea trebuie 
adaptată ştiind faptul că solul umed are o culoare diferită, mai închisă, decât solul 
uscat. Pentru a compensa acest handicap, în fotogrammetria clasică, în timpul 
prelucrării de laborator, se realiza o expunere diferențiată la copiere: mai lungă 
pentru zonele strălucitoare (închise pe negativ) şi mai redusă pentru zonele umbrite 
(transparente pe negativ). 


Tehnicile digitale permit o altfel de abordare bazată pe tehnici de manipulare a 
histogramei şi/sau filtraj specific în scopul îmbunătățiri contrastului, luminozităţii ori 
întăririi frontierelor dintre obiectele individualizate. 


4.5. Analiza peisajului 


Ținând seama de caracteristicile enumerate în paragrafele anterioare analiza 
peisajului se realizează în următoarea ordine: 


1. Reţeaua hidrografică (de drenaj) 
2. Formele de relief; 
3. Acoperirea (cuvertura) terenului. 


4.5.1. Analiza reţelei hidrografice (a drenajului) 


Analiza drenajului oferă informaţii referitoare la morfologia terenului, ltologie, 
structura geologică şi permeabilitatea materialelor suprafeţei. 


e Evidenţierea sistemului natural terestru, 
e Identificarea infrastructurii 
e Observarea organizării teritoriale. 


În tabelul următor pot fi regăsite elemente de corelaţie între forma (configuraţia) 
rețelei hidrografice şi forma de relief specifică fiecărui tip de drenaj. 


, : : lief 
Tip Configuraţie Elemente asociate sorme a iaca 
Ă asociate 


Afluenţi în formă arborescentă care se Materiale ale solului | Dealuri cu argila 
varsă în râul principal în diferite unghiuri |şi roci uniforme şi  |sau marne nisipoase 
ascuţite. omogene. 

Cursurile principale sunt paralele; Suprafeţe de pantă  |Platouri piroclastice 


Dendritic 


Paralel |afluenții se varsă în cursurile principale în | uniforme, omogene. | uşor înclinate 
unghiuri extrem de ascuțite. 

Reţea circulară de canale aproximativ De obicei, un Peisajul vulcanic 
paralele care pornesc dintr-un punct indicativ dat unor | (conul central, 
central înalt (a: centrifugal) sau converg |materiale relativ depresiuni de tip 
către aceeaşi zonă circulară (b: centripet) |rezistente. căldare) 


Radial 

: Sistem de drenaj care este fie absent fie se | Calcar Munţi de calcar 
Carstic A z BA ; 
termina brusc în cavitățile carstice 


Rețea geometrica realizată prin Sol aluvial fertil Câmpie aluvială, 


intervenție antropică (sisteme de terenuri agricole 
îmbunătățiri funciare şi lucrări de amenajate. 
combatere a eroziunii) 


Artificial 


4.6. Fotointerpretarea imaginilor 


Fotointerpretarea este metodologia de extragere şi clasificare a informaţiei tematice 
conținute imagini analogice sau digitale. Această disciplină s-a dezvoltat în paralel 
cu fotogrammetria. De fapt, fotogramele şi cuplele stereoscopice constituie un 
echivalent analogic optic-mecanic şi chimic al sensibilităţii ochiului la lumină, al 
viziunii stereoscopice şi percepției optice. 


Primul obiectiv al fotointerpretării este utilizarea intensivă a documentelor 
fotografice şi/sau imagine pentru obținerea şi exploatarea informației necesare 
studiilor specifice unor domenii tematice. 


Fotointerpretarea este condiţionată de acumularea prealabilă a unor cunoştinţe 
referitoare la realitatea socio-economică şi fizică, tipurile morfologice şi condițiile 
specifice unui areal considerat subiect al studiului. 


În plan calitativ imaginea fotografică sau digitală poate fi interpretată cu scopul 
evidențierii diverselor caracteristici ale mediului de către specialişti din diverse 
ramuri ale ştiinţelor naturii, iar în plan cantitativ, fotografia aeriană clasică şi 
tehnicile fotogrammetrice şi de teledetecție multispectrale în vizibil, infraroşu şi/sau 
microunde permit măsurarea formelor şi dimensiunilor terenului, în vederea 
elaborării hărților şi planurilor. 


Chiar dacă progresul informaticii este exponențial, folosirea tehnicilor figurative se 
dovedeşte a fi foarte sigură şi, în multe cazuri, economică pentru o mare varietate de 
aplicaţii operaţionale, dezvoltarea acestei laturi a interpretării imaginilor fiind supusă 
permanent unui proces de modernizare favorizat de progresul în domeniul 
informaticii şi adaptării de algoritmi specifici. 


Chiar dacă fotogrammetria clasică permite măsurarea celor trei dimensiuni X,Y,Z, 
singurele măsurători care se efectuează sunt bidimensionale. Avantajele utilizării 
fotografiei analogice (de exemplu o fotograma aeriană) pot fi rezumate astfel : 


e Este o imagine relativ obiectivă a realităţii la un moment dat, 

e Fotografia redă o reprezentare completă a unui obiect (cu excepția părților 
ascunse sau mascate), 

e Este un document foarte uşor de manipulat, cu o mare fiabilitate în timp 
(atunci când sunt luate măsuri de arhivare speciale), 

e Prin sau prelevarea de fotograme terestre se realizează corespondenţa dintre 
obiectul real din teren şi imaginea sa (mai mult sau mai puţin obiectivă) de pe 
fotogramă, 

e Este posibil studiul obiectelor deformabile, fragile, casabile, fără a intra în 
contact direct cu acestea şi fără a le deteriora, 

e Prin fotointerpretare se realizează o operaţiune inversă prin care se încearcă 
reconstituirea realități din teren pe baza unor criterii de analiză specifice. 


Evident, fotogrammetria aeriană spre deosebire de teledetecția satelitară, apelând la 
măsurători indirecte (cazul reperajului), are şi unele inconveniente care se datorează, 
în special, calculelor relativ complexe care împiedică obţinerea rezultatelor în timp 
real. 


Fotografia aeriană se utilizează în două moduri : 


e prin metode de fotoidentificare (descifrare)) se recunosc obiecte simple 
vizibile pe fotogramă (drumuri, arbori, ape), iar prin fotodeterminare, utilizând 
principii logice, se recunosc prin deducție obiecte şi fenomene simple. 

e prin metode de fotointerpretare se realizează o analiză deductivă stabilind 
relațiile complexe între obiecte foarte frecvent invizibile pe fotograme (de. 
exemplu tipuri de soluri, prezenţa apei freatice). 


Această analiză conduce la elaborarea de legi de corelare între obiecte şi la o 
înţelegere globală a structurilor mediului şi a interacțiunilor între factorii naturali şi 
umani. 


Fotointerpretarea face apel la specializarea interpretului, la competența sa şi, mai 
ales la experienţa sa de teren fără de care nu este posibilă obținere unor rezultate 
reale. 


4.6.1. Principii şi etape ale procesului de fotointerpretare 


Fotointerpretare este realizată, în general, printr-o succesiune de operaţiuni constând 
din : 


e pregătire (pre-zonare) 

e confruntarea de teren (recunoaştere prealabilă, control final) 
e sinteză 

e cartografiere 


Succesiunea operațiunilor poate varia în funcție de climă iar durata fotointerpretării 
variază în functie de : 


e tema studiată, 

e obiectivele studiului 
e experienţa fotointerpretului 


4.6.1.1. Pregătirea (pre-zonarea) 


Atunci când se utilizează documente exclusiv în format analogic, se începe cu 
racordarea hărților şi a fondului de planuri disponibile referitoare la arealul de 
studiu. De asemenea se pregăteşte baza fotografică de lucru (asamblarea 
fotogramelor în fotoscheme sau mozaicuri). 


În cazul utilizări imaginilor în format digital în mod obişnuit se realizează o 
stratificare a peisajului analizat şi se aplică măşti tematice acolo unde este cazul. De 
exemplu daca se efectuează un studiu asupra unui peisaj litoral, iar calitatea apei nu 
face obiectul studiului, apa este delimitată pentru a fi eliminată din procesul de calcul 
prin mascare. 


Se efectuează lectura preliminară pentru a 


e identifica căile de acces 
e se familiariza cu marile unităţi de peisaj sau de teritoriu care pot face obiectul 
zonării 


În cazul utilizării fotogramelor se face apel la aşa numita Lectură stereoscopică care 
permite efectuarea unei prime interpretări detaliate orientate către subiectul de studiu 
utilizând mijloace de evaluare a structurilor şi a texturilor care favorizează 
interpretarea mai avansată. 


În urma acestei operaţiuni rezultă un document pre-stratificat însoţit de o legendă 
care limitează posibilitatea de a genera confuzii (incertitudini). Cu această ocazie se 
localizează şi puncte care trebuie vizitate la teren (de exemplu cariere unde se pot 
face studii de sol sau de structuri geologice). Obiectele neidentificate şi incerte se 
inventariază pentru a fi şi ele vizitate la teren. 


4.6.1.2. Confruntarea la teren 


Practica fotogrammetrică clasică a impus ca metode de validare a fotointerpretării 
realizate la birou trei moduri de lucru: 


e Observarea punctuală individuală (lungă şi costisitoare) 

e Observarea staționară se face dintr-un punct reprezentativ al zonei de 
studiu (staţie). În urma observării staţionare se face o reprezentare care este 
afectată de limitările impuse de mascare şi de aprecierea perspectivă 
neconformă) 

e Observarea peisajului din mai multe puncte de staţie. Prin această metodă 
se poate face o descriere mai completă a zonei de interes. Totuşi, şi această 
metodă de lucru este limitată de mascare şi perspectivă care pot înşela 
observatorul, fie el foarte experimentat. 


De la apariția metodelor computerizate de analiză strategia şi obiectivele activităţii 
de teren au fost adaptate astfel că pe lângă abordarea clasică mult simplificată (sau 
chiar ignorată), se practică metode de validare prin sondaj a rezultatului 
clasificărilor. Este cazul aplicaţiilor cu tematică privind utilizarea şi/sau acoperirea 
terenurilor (cunoscute prin abrevierea generică în limba engleză LU/LC-land 
use/land cover). De fapt, acceptând faptul că se lucrează georeferențiat, pentru 
poligoane care delimitează clase de obiecte supuse verificării, se extrag perechi de 
coordonate x şi y . La teren, cu ajutorul GPS-ului, se identifică punctul respectiv şi 
se confirmă, sau infirmă, după caz rezultatul clasificării. 


5. Ghid pentru elaborarea unui studiu de teledetecţie 


1. Colectarea materialelor de arhivă (hărți, monografii, imagini), vizite la teren 
Descrierea suprafeţei studiate 
Analiza imaginii (imaginilor) 


Validare la teren 


Sf e aut 


Elaborarea raportului de studiu şi a documentelor cartografice finale 


6. Sateliții din seriile Landsat, SPOT, ERS şi NOAA 


În acest capitol ne vom axa pe enumerarea principalelor caracteristici ale sateliților 
Landsat TM, SPOT, ERS şi NOAA/AVHRR, dealtfel cei mai cunoscuţi şi utilizați 
în ţara noastră. Chiar daca pe orbită evoluează şi alți sateliți cu importanță 
recunoscuta, de exemplu cei indieni de înalta rezoluţie din seria IRS sau de foarte 
înalta rezoluție IKONOS (SUA), Qick Bird (SUA), EROS (Israel), Kompsat (Coreea 
de Sud, FORMOSAT (Taiwan), CARTOSAT (India), ne vom limita la descrierea 
sateliții americani Landsat şi a celor francezi din seria SPOT de la care provine 
majoritatea imaginilor digitale de teledetecție de înaltă rezoluție utilizate în prezent 
în scopuri tematice. Cei doi sateliți au unele caracteristici comune: 


e au orbite heliosincrone, ceea ce înseamnă că se rotesc în jurul pământului cu 
aceeaşi perioadă cu care pamântul se roteşte în jurul propriei axe, ceea iar 
trecerea satelitului peste o anumita regiune sa se faca la aceeaşi oră; 

e ambele înregistrează radiația electromagnetică în una sau mai multe benzi 
spectrale. 

e scannerele de la ambii sateliți pot produce imagini la nadir (suprafaţa care 
are ca centru de simetrie piciorul perpendicularei la teren). 


Suprafaţa acoperită la sol este o caracteristică foarte importantă a imaginilor de 
teledetecţie, o deschidere mare a câmpului de vedere limitând numarul de imagini de 
manipulat dar contribuind, la o pierdere a calității geometrice, garantată în cazul unui 
punct de vedere îngust. 


În ultimul timp se mixează diverse tipuri de senzori pe aceeaşi platformă. Este cazul 
ultimului satelit din seria SPOT care combină rezoluţii geometrice de 10, 20 şi 1100 
m, preluând o parte din aplicațiile specifice datelor provenite de la sateliții NOAA- 
AVHRR dar şi Landsat prin prezenţa canalului termic cu rezoluție mai scăzută decât 
a celorlalte şase canale. 


Utilizarea combinată a datelor provenite de la diverşi sateliți permite eliminarea 
unor neajunsuri majore ale datelor de bază. Un exemplu cu mare aplicabilitate este 
combinarea datelor multispectrale SPOT sau LANDSAT cu date radar provenite de 
la sateliții ERS în vederea eliminării handicapului generat de acoperirea cu nori a 
unei zone. 


6.1. Sateliții din seria Landsat 


În 1972 NASA a lansat primul program civil specializat în achizitionarea de date 
satelitare digitale pentru teledetecție. Primul sistem a fost inițial denumit ERTS 
(Satelit Tehnologic de Resurse ale Pamintului) şi apoi denumit Landsat. În timp, au 
fost plasați pe orbită mai mulți sateliți : 


e Landsat 1,2 şi 3 din prima generaţie, cunoscuţi sub denumirea Landsat MSS, au 
achiziţionat, până la scoaterea din uz, prin intermediul scannerului multispectral, 
date de tip MSS (care nu răspundeau decât în masură limitată nevoilor de precizii 
geometrice ridicate, datele arhivate având rezoluția la sol în zona ţării noastre de 
55x79 m 

e Landsat4 şi 5 (Thematic Mapper-TM) sunt încă pe orbită, ultimul achiziţionând 
date în 7 benzi spectrale. Programul prevedea şi punerea pe orbită a celui de-al 
şaselea satelit, dotat şi cu un canal pancromatic cu rezoluţie de 15 m, dar lansarea 
sa a constituit un eşec. 

e Landsat 7 ETM a fost lansat în luna aprilie 1999 şi a furnizat date în acelaşi 
format. Noutăţile aduse de acest satelit sunt legate de noul senzor pancromatic cu 
rezoluţie de 15 m, care, spre deosebire de SPOT este sensibil şi la o mică zonă din 
infraroşu (pentru a accentua discriminarea vegetației), dar şi posibilitatea 
calibrării permanente în tandem cu satelitul Landsat 5. Deasemenea, rezoluția 
geometrică a canalului termal a fost mărită la 60 m. 

Scannerul TM este un sistem de achiziție multispectral în care senzorii TM 
înregistrează energia electromagnetică reflectată/emisă din spectrul vizibil, infraroşu 
apropiat, infraroşu mediu şi infraroşu termic. TM are rezolutii spaţiale, spectrale şi 
radiometrice mai ridicate decât scannerul MSS (fig.7). 


n 


H, 
idi 


VAL 


Fig.6 Satelitul Landsat TM 


Thematic Mapper poate analiza o suprafață de 185 km lățime de la o înalțime de 705 
km, fiind util pentru determinarea tipurilor şi a condițiilor de vegetație, umiditatea 
solului, diferențierea zăpezii de nori, determinarea tipurilor de roci etc. 


Rezoluția spațiala a satelitului Landsat 5 TM este de 28.5x28.5 m pentru toate 
benzile, excepție făcând banda 6, cea termică, a cărei rezoluție spațială este de 
120x120 m. Dimensiunea mărită a pixelului din banda 6 este necesară pentru 
îmbunătățirea adecvata a semnalului. Rezoluția radiometrică este de 8-bit, ceea ce 
înseamnă că fiecare pixel are o gamă de nivele de gri etalată între 0 şi 255. 


Sateliții LANDSAT TM au orbite cvasi-polare, repetitive (16 zile), heliosincrone şi 
cvasicirculare şi acoperă scene de circa.35000km”, echivalentul a 250 de fotografii 
aeriene la scara 1:50000, format 23x23 cm, redresate (fără a considera acoperirea 
normală de 33% a acestora). 


Sateliții LANDSAT 4 şi 5 au fost proiectați pentru obţinerea de imagini cu o 
geometrie diferită de cea a sateliților SPOT. Captarea imaginii se face prin baleiaj 
mecanic (scanning) perpendicular pe orbita satelitului. Corecţiile sunt mult mai 
dificil de realizat. Produsele Landsat sunt realizate în 11 nivele de preprocesare 
dintre care cele mai utilizate sunt următoarele : 


e Nivelul 0 : Distorsiunile baleiajului sunt corectate tinând cont de geometria 
detectorului şi de tipul de eşantionaj. 
e Nivelul 1 : Imaginea este corectată radiometric. 

e Nivelul 8 : Acest nivel corespunde nivelului SPOT 2A (fără puncte de 
reper). 

e Nivelele 9 şi 10 : corespund nivelelor 2B, respectiv Ortho la care se va face 
referire în capitolele următoare. 


Detectorii înregistrează radiția electromagnetică în 7 benzi spectrale (tabelul 1); 
Benzile 1,2 şi 3 se află în porțiunile vizibile ale spectrului şi sunt utile pentru 
detectarea lucrărilor inginereşti de infrastructură, dar permit şi studiul turbidității 
apei. Benzile 4, 5 şi 7 se află în zona infraroşu a spectrului electromagnetic şi sunt 
utilizate cu prioritate la delimitarea clară a suprafețelor terestre de cele acoperite cu 
ape, dar mai ales, la studiul vegetației. Banda 6 (infraroşu termic) se foloseşte la 
monitorizarea vegetației. O caracteristică importantă a acestui canal constă în faptul 
că energia captată este emisă de suprafaţa Pământului. 


Satelitul Landsat 7 avea o capacitate de înregistrare de până la 500 de imagini pe zi. 
Aceste imagini puteau fi achiziţionate şi în format compresat corespunzător unei 
rezoluţii de 180 m. Acest tip de produs putea fi pus la dispoziţie în circa trei ore de la 
confirmarea comenzii şi se consideră că monitorizarea mediului va beneficia în 
continuare (deşi satelitul nu mai furnizează imagini datorită unor defecţiuni majore la 
modulul de stabilizare) de o referință istorică de mare utilitate pentru studiile de 
monitorizare temporala. 


În mod obişnuit, pentru analizele de teledetecţie, se utilizează combinaţii standard de 
benzi spectrale adaptate tematicii urmărite : 


e benzile 3, 2 şi 1 pentru a crea o compoziţie în culori naturale , în care 
obiectele au culorile pe care ochiul le percepe în realitate (similare unei 
fotografii color) . 

e benzile 4, 3 şi 2 pentru a crea o compoziţie în culori false, similare unei 
fotografii în infraroşu în care obiectele nu au aceleaşi culori ca în realitate, 
vegetația fiind reprezentată în culoarea roşie, apa în albastru închis sau 
negru, etc. 

e benzile 5, 4 şi 2 generează o compozitie în pseudo-culori. Într-o astfel de 
imagine culorile nu reflectă caracteristicile culorilor naturale (drumurile pot 
fi roşii, apa galbenă iar vegetaţia albastră). 


je vu. 


enumerate mai sus, multe din aplicaţiile tematice uzuale relevând, în funcție de tipul 
şi condiţiile aplicaţiei, o variabilitate interesantă de opţiuni. Modul de combinare şi 
de prelucrare cu ajutorul programelor specializate de procesare a imaginilor de 
teledetecție depinde de modul în care a fost instruit operatorul şi de mijloacele 
hardware şi software (ERDAS Imagine, ENVI, PCI, GEOVIEW, SOCET SET de 
care dispune acesta. 

Tabelul 1-Benzile spectrale ale sateliților Landsat 4 şi 5 


5 l 
S PA ge, SANNA 3 Domeniu de utilizare şi caracteristici 
CA undă spectrală 
1 | 0.45-0.52 | albastru |Utilă pentru cartografierea zonelor de coastă, pentru 
(um) diferențierea sol/vegetaţie, observarea detaliilor din ape 
(în special turbiditatea), cartografierea suprafețelor 
forestiere şi detectarea lucrărilor inginereşti (drumuri şi 
şosele). 
2 | 0.52-0.60 verde  |Corespunde reflexiei culorii verzi a vegetației sănatoase, 
(um) fiind utilă pentru detectarea lucrărilor inginereşti 
(drumuri şi şosele) dar şi observarea detaliilor din ape (în 
special turbiditatea). 
3 | 0.63-0.69 roşu  |Utilă pentru diferențierea diferitelor specii de plante şi 
(um) pentru determinarea limitelor diferitelor categorii de 
soluri şi a structurilor geologice; de asemenea utila 
pentru detectarea lucrărilor inginereşti. 
4 | 0.76-0.90 | infraroşu |răspunde în mod deosebit la determinarea biomasei 
(um) apropiat |vegetale dintr-o scenă. Este utilă pentru identificarea 
culturilor şi scoaterea în evidență a contrastelor 
sol/cultură şi pamânt/apă. Poate fi utilizată la delimitarea 
suprafeţelor acvatice şi terestre. 
5 | 1.55-1.74 | infraroşu |Este o bandă sensibilă la cantitatea de apă din plante, 
(um) mediu  |fiind, deci, utilă la studierea fenomenului de secetă şi 
analizarea stadiului de dezvoltare a plantelor. Este, de 
asemenea, utilă pentru deosebirea pe imagine a norilor 
de zăpadă şi, respectiv, de gheață dar şi pentru 
delimitarea suprafețelor acvatice şi terestre. 
6 | 10.40-12.50 | infraroşu |Utilă pentru determinarea stadiului vegetativ, a 
(um) termic |intensității căldurii, efectelor aplicării insecticidelor şi 
pentru localizarea poluării termale. Poate fi folosită, de 
asemenea, pentru localizarea activității geotermale. 
Energia captată în banda 6 este emisă de suprafața 
Pământului fiind posibilă achiziția de date şi în timpul 
noptii. 
7 | 2.08-2.35 | infraroşu |Bandă importantă pentru deosebirea tipurilor de roci, a 
(um) depărtat |limitelor tipurilor de soluri şi pentru determinarea 


gradului de umiditate a solului şi activității clorofiliene a 
vegetației. Se foloseşte la delimitarea suprafețelor 
acvatice şi terestre. 

Fig. 7 Fereastră reprezentând cele 7 benzi spectrale Landsat TM 182-29 în zona brațului Borcea (sus) şi un detaliu în zona oraşului Feteşti (jos) . 

6.2. Programul SPOT 


Primul sistem european de teledetecție pentru observarea Pământului cu orbită 
cvasipolară SPOT, realizat de Centrul Naţional de Studii Spațiale (CNES) din Franţa 
a devenit operaţional în 1986. Satelitul SPOT 1 a fost urmat în 1990 şi în 1993 de 
SPOT 2 şi 3. Senzorii sateliților din această serie au fost proiectați pentru a opera în 
doua moduri, multispectral (XS - cu rezoluţie de 20 m la sol) şi pancromatic ( P - 
rezoluție 10 m la sol). 

Fig. 36 caracteristicile spectrale ale senzorilor SPOT 1-3 


Cele două instrumente de achiziție HRV 1 şi HRV 2 (înaltă rezoluție în vizibil) pot 
să funcționeze în mod independent asigurând înregistrarea datelor în mod linie cu 
linie (pushbroom), asigurându-se, astfel, o omogenitate geometrică perfectă pe 
fiecare linie. Fiecare instrument măsoară radiația reflectată de obiectele de pe 
suprafaţa terestră cu ajutorul detectorilor dispuşi în linie pe o baretă, 3000 în mod 
multibandă sau 6000 în mod pancromatic (fig.8). 

Fig. 37 Fereastră din imaginea SPOT Panc 


Fiecare din instrumentele îmbarcate observă un câmp cu o dimensiune standard de 
64X64 km (atunci când înregistrările sunt realizate vertical) şi 64X80 km în viză 
oblică maximă (Fig.). Atunci când cele două instrumente lucrează în tandem pot fi 
obținute scene cu o lățime medie de 117 kilometri. 


Pe lângă frecvența obişnuită la revenirea pe aceeaşi orbită la 26 de zile, satelitul 
SPOT, are posibilitatea să asigure înclinarea instrumentelor de captare cu +/-27° față 
de verticală, ceea ce corespunde unui culoar larg de circa 425 km. la sol față de 
proiecția orbitei satelitului. 


Această caracteristică oferă posibilitatea de a observa o anumită zonă repetat, mai 
multe zile consecutiv, de pe orbite alăturate, fiind permisă exploatarea stereoscopică 
a cuplelor respective, dar şi îmbunătăţirea frecvenței de observare a unui punct în 
cursul unui ciclu orbital. Această frecvență variază cu latitudinea. Astfel, la ecuator o 
regiune poate fi observată de 7 ori în intervalul de 26 de zile ale ciclului orbital, ceea 
ce corespunde la 98 de imagini pe an (o medie teoretică de 3,7 zile), iar la latitudinea 
de 45° observarea este permisă de 11 ori pe ciclu, adică de 157 de ori pe an (o medie 
teoretică de 2,4 zile), cu un interval de 1-4 zile (Fig. 10 şi 11). 

Fig. 10 Principiul stereoscopiei SPOT Fig. 11 Înregistrare repetitivă a 
scenelor SPOT 


Preluarea de imagini înclinate antrenează deformaţii care pot fi corectate cu ajutorul 
unor algoritmi extrem de bine puşi la punct în vederea exploatării stereoscopice a 
cuplurilor de imagini preluate de pe orbite alăturate. Această modalitate de 
înregistrare succesivă poate fi programată de la staţiile de control terestre şi 
reprezintă o soluţie foarte utilă în unele situaţii în care rapiditatea de analiză şi 
intervenţie are o importanță crucială (dezastre naturale sau generate de om). 


În funcţie de domeniul de utilizare Scenele SPOT pot fi achiziţionate la diferite 
nivele de preprocesare : 


e Nivelul 1A : este un nivel brut pentru care este realizată numai calibrarea 
sistematică a detectorilor fără corecții geometrice. 

e Nivelul 1B : imaginea este corectată de deformaţiile geometrice şi 
radiometrice (reeşantionarea imaginii) datorate sistemului de captare. 

e Nivelul 2A : sunt realizate corecții bidimensionale pentru restituţia scenei 
într-un sistem cartografic cunoscut (Lambert, UTM). Corecţiile sunt 
realizate ținând cont numai de datele de altitudine a satelitului necesitând, 
însă, prelucrări suplimentare la utilizator. 

e Nivelul 2B : este un nivel de preprocesare pentru care corecțiile sunt 
realizate pe baza punctelor de reper cunoscute. 

e Nivelul Ortho (numit de asemenea 3) : se realizează redresarea deformaţiilor 
datorate reliefului utilizând date provenite din modelul numeric al terenului 
(MNT). Produsul final se numeşte orto-imagine. 

Tabelul nr.2 Benzile spectrale SPOT 


Lungimea Zona 
de undă spectrală 
1 0.50-0.59 verde (Corespunde reflectanței în verde a vegetației 
sănătoase 

2 10.61-0.68um roşu  Utilă pentru deosebirea speciilor de plante. Este, de 
asemenea, folosită la delimitarea pedologică şi 
geologică 

3 10.79-0.89um| infraroşu Aceasta bandă oferă în mod deosebit informații 
apropiat despre cantitatea de biomasă vegetală prezentă într- 
o scenă. Este o bandă utilă pentru identificarea 
culturilor şi pentru scoaterea în evidență a 
contrastelor sol/cultură şi pământ/ apă 

4 10.51-0.73 umipancromaticpsensibil la toate culorile vizibile are o rezoluţie de 


Banda Utilizare 


(SPOT 1,2,3) 10 m şi este similară unei fotografii alb-negru 
0.59-0.75 um 
(SPOT 4) 
5 [1.58-1.73 um| infraroşu caracteristici simple ale covorului vegetal, 
(SPOT 4) mediu experimentări la nivel regional şi local 


Odată cu cel de-al patrulea satelit a fost îmbarcat aşa numitul senzor VEGETATION, 
cu un câmp larg de observare, dar cu rezoluție geometrică scăzută. Obiectivul 
principal al sistemului este furnizarea de măsurători operaționale precise asupra 
anumitor caracteristici simple ale covorului vegetal, utile studiilor ştiinţifice care 
necesită experimentări la nivel regional şi local (Tabelul 2). 


Prin combinarea sincronă cu datele înregistrate de ceilalți senzori SPOT pot fi 
elaborate măsurători simultane la mai multe scări. Produsele standard furnizate de 
sistem acoperă un câmp de vedere de aproximativ 2200 de kilometri, cu o rezoluție 
spațială de 1,15 kilometri în ambele direcții. Pentru latitudini mai mari de 35 de 
grade nord sau sud este disponibilă cel puțin o imagine pe zi, pentru zonele 
ecuatoriale oricare zonă fiind acoperită în proporție de 90%. 


Programul VEGETATION este rezultatul cooperării internaționale la care au 
participat Franța, Belgia, Italia, Suedia şi Comisia Europeană. Imaginea din fig.8 a 
fost realizată după ce s-au parcurs toate etapele de preprocesare (egalizarea 
detectorilor, registrația benzilor spectrale şi corectarea iluminării solare pentru 
obținerea maximului de reflectanță atmosferică). Deasemenea, a fost realizată 
transformarea geometrică pentru reprezentarea cartografică plană. Rezoluția spațială 
rămâne foarte stabilă datorită conceptiei avansate a instrumentului. În această 
imagine norii (în alb) şi zăpada (în magenta intensă) se diferențiază cu claritate 
datorită benzii IR în unde scurte. Norii de mare altitudine (care conțin ace de gheață) 
sunt identificați în culoarea magenta mai puţin saturată. Acoperirea terenului este 
înfăţişată într-o varietate de tonuri care ilustrează capacitatea de discriminare a 
senzorului VEGETATION. 

6.2.1. Satelitul SPOT 5 


La data de 4 mai 2002, Centrul Naţional de Studii Spațiale Francez (CNES) a lansat 
de la centrul spaţial din Guyana Franceză, cu ajutorul unei rachete purtătoare Ariane 
42P, satelitul SPOT 5. După efectuarea corecțiilor de traiectorie satelitul a fost plasat 
pe o orbită definitivă situată în acelaşi plan orbital cu sateliții SPOT 2 şi 4, de altfel, 
cei trei sateliți operațional pe orbită care asigură continuitatea programului cel puţin 
până în anul 2007. Chiar dacă satelitul SPOT 1 păstrează parametru optimi de 
funcţionare, este păstrat în stare de veghe deoarece echipamentele de la sol nu permit 
decât gestionarea a trei sateliți simultan. Totuşi, în caz de necesitate, CNES poate 
reactiva satelitul pentru utilizare intensivă la capacitate şi calitate maximă. 


Pentru proiectarea şi construirea satelitului SPOT 5 CNES a colaborat cu societăți de 
renume specializate în domeniul spațial: 


e ASTRIUM care a construit platforma şi instrumentele HRG şi HRS; 

e ALCATEL ESPACE care a furnizat instrumentele de telemăsură şi 
VEGETATION; 

e SPOT IMAGE a organizat segmentul de la sol şi comercial; 

e CLS (Collect Localization Satellite) a asigurat accesul la sistemul DORIS; 

e ARIANESPACE pentru serviciul de lansare a satelitului. 


SPOT 5 păstrează caracteristicile tehnice ale sateliților precedenţi din serie: 


e orbită circulară cvasipolară, heliosincronă; 

e deschiderea (câmpul de vedere al celor două instrumente) de 60 km; 

e capacitatea de preluare oblică laterală de +/- 27° față de verticală; 

e benzile spectrale Bl(verde 0,50-0,59 um), B2(roşu 0,61-0,68um), 
B3(infraroşu apropiat 0,79-0,89um), MIR(infraroşu mediu 1,58-1,75um) şi 
P(pancromatic 0,49-0,69um). 


Pe lângă aceste calități, SPOT 5 reprezintă, fără îndoială, cel mai spectaculos salt 
tehnologic în teledetecția operațională civilă din ultimul deceniu, progres care 
permite deschiderea unor noi perspective în domeniul utilizării imaginilor spațiale de 
înaltă rezolutie, dar şi al stereoscopiei. Trebuie menţionat faptul că satelitul continuă 
programul VEGETATION asigurând observarea globală a planetei în tandem cu 
SPOT 4. Pe lângă acestea trebuie analizate şi elementele de noutate care fac din 
SPOT 5 cel mai modern suport pentru procesarea şi interpretarea imaginilor de înaltă 
rezoluție: 


e rezoluția geometrică în mod multispectral de 10 m; 
e rezoluția geometrică în mod pancromatic de 5 m; 

rezoluția geometrică atingând 2,5 m în mod THR-SUPERMODE (două canale 
în pancromatic decalate cu jumătate de pixel şi procesate prin metode 
matematice); 

un nou instrument HRS (înaltă rezoluție stereoscopică) conceput special 
pentru a obține cupluri stereoscopice în lungul traiectoriei. Acest mod de 
achiziţie permite optimizarea generării Modelului Numeric al Terenului pentru 
aria observată; 

o mai mare precizie de localizare, sub 50 m, fără a utiliza puncte de calibrare. 
Acest avantaj este facilitat de senzorul stelar cuplat cu navigatorul DIODE al 
sistemului DORIS care măsoară foarte precis altitudinea sateliților pe orbită; 
datorită creşterii capacității de procesare la bordul satelitului de la 2 la 5 
imagini simultan este posibilă obținerea de imagini compacte de 120 de km 
lărgime (perpendicular pe axa de deplasare a satelitului); 

beneficiind de un nou sistem de înregistrare cu memorie solidă cu o capacitate 
de 90 Gb, înlocuind sistemul cu benzi magnetice, se pot stoca la bord trei 
imagini de 50 Mb fiecare până când satelitul ajunge în raza de acțiune a unei 
stații de recepţie pentru descărcare la sol; 

este posibilă înregistrarea de până la 550 de scene în fiecare zi; 

instrumentul VEGETATION 2 cu caracteristici îmbunătăţite. 


6.2. 1.1. Instrumentele satelitului SPOT 5 


Instrumentul HRG (Haute Résolution Gcometrique — Înaltă Rezoluţie Geometrică). 


Satelitul este echipat cu două instrumente HRG capabile să genereze date la patru 
nivele de rezoluţie pentru un câmp de 60 de km: 


imagini în infraroşu mediu la 20 m (banda MIR); 

imagini multispectrale la 10 m (benzile B1, B2, B3); 
imagini pancromatice la 5m (banda P); 

imagini pancromatice SUPERMODE la 2,5 m (banda THR). 


Fiecare din cele două instrumente poate funcționa independent sau simultan în cele 
patru moduri enumerate mai sus. 


6.2. 1.2. Achiziţia în regim SUPERMODE 


Datorită unui concept original dezvoltat sub brevet CNES, satelitul SPOT 5 poate 
furniza imagini pancromatice cu o rezoluție de 2,5 m. Această tehnică constă în 
producerea, pornind de la două înregistrări pancromatice achiziționate simultan, 
fiecare la Sm rezoluție, a unei imagini eşantionată la 2,5 m şi care păstrează 
geometria celor două imagini inițiale (fig.12). 

Fig.12. Obţinerea imaginilor SUPERMODE 


Achiziţia imaginilor este realizată cu ajutorul unui detector specific construit din 
două barete electronice CCD (Charge Coupled Detector) decalate în planul focal, 
fiecare fiind formată din câte 12000 de fotodiode. Baretele permit înregistrarea 
independentă a câte unei imagini pancromatice cu 5 m rezoluție decalate cu 3,5 
pixeli pe direcţia de deplasare a satelitului şi cu 0,5 pixeli perpendicular pe orbită. În 
acest fel se obțin de două ori mai multe informaţii asupra aceluiaşi peisaj (de două 
ori mai mulți pixeli colectaţi). Pentru a obține produsul SUPERMODE sunt necesare 
trei etape de tratare a imaginii: 


e suprapunerea şi întreţeserea; 

e interpolarea necesară pentru deducerea informatiilor nevizibile; 

e restaurarea (realizată prin reducerea zgomotului de fond indus de instrument şi 
corectarea voalului din imagine). 


6.2.1.3. Instrumentul HRS (Haute Resolution Stercoscopique-Înaltă Rezoluţie 
Stereoscopică) 


Spre deosebire de modul de obţinere a stereoscopiei la sateliții SPOT 1-4, noua 
concepţie pe baza căreia a fost construit instrumentul HRS permite realizarea de 
cuple stereoscopice prin vize înainte/înapoi în timp cvasi-real pe durata unui singur 
pasaj. Practic, pentru obținerea stereoscopiei, nu mai este nevoie de înclinarea 
laterală a instrumentului. 

De asemenea, trebuie menţionate următoarele caracteristici tehnice: 

e deschiderea câmpului de vizare de 120 km; 

e rezoluţia de 10 m în mod pancromatic; 

e precizia altimetrică de sub 15m. 

6.2. 1.4. Instrumentul VEGETATION 2 


Caracteristicile tehnice ale senzorului sunt identice cu cele ale predecesorului 
priveşte stocarea şi teletransmisia datelor la sol. Instrumentul are 4 benzi spectrale 
Bı, B2 şi MIR (adaptate observării covorului vegetal) plus By (utilizată pentru 
efectuarea corecților atmosferice). Această configurație permite discriminarea 
variațiilor de reflectanță de ordinul 1 la 3x105, iar sistemul de etalonare permite 
sinergia interbandă şi multitemporală de 3-5%. 


6.3. Programul NOAA 


Sateliții meteorologici NOAA-AVHRR (Advanced Very High Resolution 
Radiometer) evoluează pe orbită la 833 km altitudine şi acoperă un câmp larg (2700 
km) cu o rezoluție geometrică mică (1,1 kilometri) compensată de o rezoluție 
radiometrică foarte ridicată (fig.13). 


Fig.13 Satelitul NOAA/AVHRR 


Datorită faptului că rezoluția radiometrică este de 10 biţi, fiecărui pixel i se poate 
atribui o plajă de valori de gri de la O la 1023 de unde rezultă calitatea 
discriminatorie a acestor date (tabelul 3). 


Tabel 3 Benzile spectrale ale senzorilor AVHRR 


Banda | Lungimea de Zona Utilizare 
undă spectrală 
banda corespunde reflectanței verzi a vegetației 
1 | 0.58-0.68 um vizibil  |sănatoase ; foarte utilă pentru discriminarea 
speciilor vegetale. 


Banda corespunde răspunsurilor spectrale 
2 |0.725-1.10 um| infraroşu [reprezentative pentru cantitatea de biomasă 
apropiat prezentă într-o scenă ; pot fi identificate culturile 
şi sunt accentuate delimitările soluri/culturi/ape 


3 | 3.55-3.93 um | infraroşu |Folosită pentru discriminarea zonelor acoperite 
termic lcu gheaţă şi zăpadă şi la identificarea incendiilor. 

Tabel 3 Benzile spectrale ale senzorilor AVHRR (continuare) 


10.50-11.50 infraroşu |Foarte utilă pentru studiul stresului vegetației 
4 um termic [naturale şi al culturilor. O altă aplicație 
(NOAA 6, 8,limportantă se referă la identificarea activității 
10) geotermale. 
10.30-11-30um| infraroşu 
termic 
(NOAA 
7,9,11) 
10.50-11.50 infraroşu |Foarte utilă pentru studiul stresului vegetației 
5 um termic [naturale şi al culturilor. O altă aplicație 
(NOAA 6, 8,|importantă se referă la identificarea activității 
10) geotermale. 
11.50-12.50um| infraroşu 
termic 
(NOAA 
7,9,11) 


Scenele AVHRR pot conține o bandă (fig.14) o combinație de benzi sau totalitatea 
benzilor. Un alt mare avantaj oferit de imaginile provenite de la satelitul NOAA 
constă în posibilitatea acoperirii teritoriului unei țări de mărime medie de doua ori pe 
zi, întreg globul fiind acoperit în 14,5 zile. 

Fig. 38 Vizualizare rapidă a canalului vizibil al înregistrării NOAA din data de13 august 1998 

6.4. Programul european ERS 


În 1991 Agenţia Spațială Europeană a plasat pe orbită cu ajutorul unei rachete Ariane 
satelitul radar ERS-1 care evoluează începând din 1995 în tandem cu satelitul ERS-2. 
Aplicațiile principale ale programului ERS sunt legate de oceanografie (studiul 
vânturilor, curenților şi calotei glaciare), dar s-a dovedit că utilizarea imaginilor are 
o aplicabilitate largă şi în celelalte discipline ale cartografierii topografice şi 
geograficei. Sateliții ERS au o orbită heliosincronă înclinată la 98,5*, cvasi-polară, 
cvasi circulară şi evoluează la o altitudine medie de 785 kilometri. Satelitul ERS 1 a 
fost trecut în rezervă în primăvara anului 2000. 


Imaginile radar  (fig.15) permit evidenţierea foarte clară a structurilor 
geomorfologice prin mijlocirea analizei vizuale a texturilor şi a informației fals color 
(în cazul unor procesării multitemporale), rezultatele obținute fiind foarte utile dar şi 
foarte spectaculoase. De asemenea, este posibilă extragerea de date asupra umidității 
solului, identificabile chiar şi pe documente analogice multitemporale fals-color, prin 
exploatarea mari variabilități spațiale a acestui fenomen, dar şi a marii stabilități 
geometrice a imaginilor radar . 


XA 

Fig. 39 Imgine ER 


Radarul cu deschidere sintetică (AMI Image Mode-SAR), senzorul care lucrează în 
mod imagine, achiziționează date cu rezoluție mare (30 m), într-o zonă lată de 100 
km şi lungă de 250 km către partea dreaptă a orbitei satelitului. Printre instrumentele 
sateliților din această serie, ERS-SAR este cel mai adaptat studiului resurselor 
terestre, complementaritatea cu datele optice provenite de la sateliții SPOT şi 
Landsat permițând realizarea unor aplicații foarte detaliate. Imaginile SAR pot fi 
înregistrate atât în orbită ascendentă cât şi descendentă. Aceasta implică schimbarea 
direcției de iluminare ceeace implică modificarea răspunsului pentru scena 
respectivă, dar şi obţinerea de informaţii adiționale. 

Celelalte instrumente (AMI Wind Mode, AMI Wawe mode, Radar Altimeter-RA-, 
ATSR-M) sunt destinate în special aplicaţiilor ocenografice. Sateliții sunt prevăzuţi 
şi cu instrumente de poziţionare foarte precisă : PRARE, destinat determinării foarte 
precise a parametrilor orbitei, inoperant pe ERS-1 şi Retroreflectorul Laser care 
permite obţinerea de date suplimentare asupra orbitei satelitului. În regiuni colinare 
interpretare a imaginilor radar. Totuşi, prin aplicarea corecțiilor geometrice bazate pe 
Modelul Digital al Terenului şi a fazelor ascendente, este posibilă obţinerea 
acoperirii complete a regiunii cercetate. 


Interferometria radar se bazează pe combinarea a două sau mai multe seturi 
complexe de înregistrări individuale de pe poziţii orbitale infim diferite (de ordinul 
sutelor de metri). Diferenţele de fază sunt utilizate pentru calculul altitudinii fiecărui 
pixel. În cazul unui set coerent de date pot fi determinate variaţii spaţiale ale unui 
obiect la scara centimetrilor, din acest motiv datele ERS-SAR fund utilizate pentru 
obţinerea cu mare precizie a Modelului Digital al Terenului derivat, chiar şi atunci 
când zona cercetată este complet acoperită cu nori. Aceste caracteristici permit 
monitorizarea fenomenelor naturale din categoria cutremurelor şi a erupțiilor 
vulcanilor, fenomene însoţite în mod obişnuit de deplasări crustale de mai mică sau 
mai mare anvergură. 


Datorită frecvenţei de pasaj, radiometrul de baleiaj de la bordul stelitului ERS-2 
(ATSR-Along Track Scanning Radiometer) este posibil să fie obținute imagini de 
sinteză, de obicei decadale, referitoare la temperaturile de suprafață ale apei mării şi 
la studiul covorului vegetal (fig.15). Fiind permisă urmărirea curenților marini, se pot 
observa cu regularitate zone de interes particular, de unde şi interesul aplicativ- 
ştiinţific în domeniul climatologiei, sau economic, în domeniul pescuitului. 


Aceeaşi imagine permite reprezentarea prin metoda de etalonare SAVI (Soil 
Adjusted Vegetation Index) a cuverturii vegetale a planetei. Indexul SAVI, 
determinat experimental, permite evaluarea vegetației eliminând influenţele 
radiometrice negative ale solului, paleta de culori fiind etalată de la verde (vegetaţie 
densă) până la maro deschis (zone aride). Utilizarea indexului SAVI permite 
observarea şi monitorizarea covorului vegetal sezonier, anual şi multianual. 

7. Recapitularea unor noțiuni de bază în teledetecţie 


Pentru a fixa cunoştinţele şi pentru a elimina confuziile referitoare la principiile de 
bază ale teledetecţiei vom fi repetate următoarele noțiuni : 


1. Teledetecţia este ştiinţa şi arta de a achiziţiona informaţie: 

e spectrală, 

e spațială, 

e temporală 
despre obiectele materiale şi fenomenele de pe suprafaţa terestră, 
fără a intra în contact fizic cu acestea. Pentru aceasta se 
utilizează proprietăţile de transfer al informaţiilor prin spațiu. 


2. În teledetecţie transferul informaţiei este realizat prin 
intermediul radiaţiei electromagnetice. 


3. Radiația electromagnetică este o formă de energie care îşi 
manifestă prezenţa prin efecte observabile pe care le produce la 
impactul cu materia. Se consideră faptul că radiația 
electromagnetică acoperă spectrul de la 10 mm, până la 
radiaţiile cosmice (10! mm). 

4. În funcţie de tipul de energie utilizat se disting doua mari 
categorii de senzori : 


e Pasivi (care detectează radiaţia reflectată sau emisă de către 
surse naturale; 

e Activi (care detectează răspunsurile reflectate de obiecte 
care sunt iradiate de la surse de energie artificiale cum ar fi 
radarul). 

5. Ţinând cont de lungimea de undă utilizată teledetecţia este 
clasificată astfel : 


e Teledetecție pasivă în vizibil şi infraroșu, 
e Teledetecția în infraroşu termal, 
e Teledetecția în microunde 


6. Folosirea imaginilor provenite de la sateliții de observare a 
Pământului ţine cont de caracteristicile proprii fiecărui satelit 
utilizat, mai precis de cei trei parametri fundamentali: 

e rezoluția spațială, 
e rezoluția spectrală 
e repetitivitatea spațio-temporală. 

